7,000 housing unit ge masaikahthah dhanee schedule ah vure avahah: HDC | Mihaaru\nހުޅުމާލޭގެ ދެވަނަ ފިޔަވަހީގައި ހަދާ 7،000 ހައުސިން ޔުނިޓްގެ ފައުންޑޭޝަން އެޅުމުގެ މަސައްކަތްކުރަނީ. ފޮޓޯ: އެޗްޑީސީ\n7،000 ހައުސިން ޔުނިޓްގެ މަސައްކަތްތައް ދަނީ ޝެޑިއުލަށްވުރެ އަވަހަށް: އެޗްޑީސީ\n31 މާޗް 2018 - 15:18 18 comments\nހުޅުމާލޭގެ ދެވަނަ ފިޔަވަހީގައި ހަދާ 7،000 ހައުސިން ޔުނިޓްގެ މަސައްކަތް ދަނީ ކަނޑައަޅާފައިވާ ޝެޑިއުލަށް ވުރެ ބާރަށް ކަމަށް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން މިއަދު ބުނެފި އެވެ.\nއެ ކުންފުނީގެ އިސް އޮފިޝަލަކު ވިދާޅުވީ ހުޅުމާލޭގެ ދެވަނަ ފިޔަވަހީގައި ހިންގާ އެންމެ ބޮޑު ހައުސިން މަޝްރޫއުގެ ބޮޑު ބައެއް މިއަހަރު ނިމުމުގެ ކުރިން ނިމޭނެ ކަމަށެވެ.\n"މި އަހަރު ނިމުމުގެ ކުރިން ސްޓްރަކްޗަރަލް މަސައްކަތުގެ ބޮޑު ބައެއް ނިމޭނެ. އަޅުގަނޑުމެން ކަނޑައަަޅާފައި ވަނީ ދެ އަހަރުގެ ތެރޭގައި މުޅި ޕްރޮޖެކްޓް ނިންމަން. އެ ޝެޑިއުލަށް ވުރެ އަވަހަށް މިހާރު ވެސް މަސައްކަތް ކުރިޔަށް ދަނީ،" އޭނާ ވިދާޅުވި އެވެ.\nހުޅުމާލޭގެ ދެވަނަ ފިޔަވަހީގައި ހަދާ 7،000 ހައުސިން ޔުނިޓްގެ ފައުންޑޭޝަން އެޅުމުގެ މަސައްކަތްކުރަނީ. މިއަހަރުގެ ތެރޭގައި އެ ފްލެޓްތަކުގެ ބޮޑު ބައެއް ނިމޭނެ. ފޮޓޯ: އެޗްޑީސީ\nއޮފިޝަލް ވިދާޅުވީ މިހާރު ވަނީ އެތަނުގައި ހަދާ 16 ޓަވަރުގެ ފައުންޑޭޝަންގެ ކޮންކްރީޓް އަޅަން ފަށާފައި ކަމަށެވެ.\n"އަޅުގަނޑުމެން މިބަލަނީ ކޮންމެ ފަސް ދުވަހުން ކޮންކްރީޓް އަޅާ ނިމޭނެ ކަމަށް. އެ މަސައްކަތް ދަނީ 24ގަޑިއިރު ހުއްޓުމެއް ނެތި ކުރަމުން،" އޭނާ ވިދާޅުވި އެވެ.\nހުޅުމާލޭގެ ދެވަނަ ފިޔަވަހީގައި އިމާރާތް ކުރަމުން އަންނަ 16 ޓަވަރުގައި މަދުވެގެން 35،000 މީހުންގެ އާބާދީއަކަށް އުޅެވޭނެ ކަމަށް ބެލެވެ އެވެ.\nދެވަަނަ ފިޔަވަހީގައި "ހިޔާ މަޝްރޫއު"ގެ ދަށުން ސަރުކާރުގެ ބައެއް ކުންފުނިތަކުން ވެސް ފްލެޓް އަޅަން ނިންމައި އަމަލީ މަސައްކަތް ވަނީ ފަށައިފަ އެވެ.\nރާއްޖޭގައި އެއްފަހަރާ އެންމެ ގިނަ ބަޔަކަށް ބޯހިޔާވަހިކަން ހޯދައިދިނުމަށްޓަކައި ހިންގާ އެންމެ ބޮޑު މަޝްރޫއު ނޮވެމްބަރު 18، 2017 ގައި ހުޅުމާލޭގައި ފައްޓަވައި ދެއްވަމުން ރައީސް އަބްދުﷲ ޔާމީން ވިދާޅުވެފައި ވަނީ، އެ މަޝްރޫއު އަންނަ އަހަރު ނިންމާލެވޭނެ ކަމަށެވެ. އަދި ވިދާޅުވި ގޮތުގައި އޭގެ ތެރެއިން ފުރަތަމަ ބިންގާ އެޅި ބައެއް ތަންތަނުގައި މި އަހަރު ވެސް މީހުން ދިރިއުޅެން ފެށޭވަރުވާނެ އެވެ.\nމި ސަރުކާރުގެ ބޯހިޔާވަހިކަމުގެ މަޝްރޫއުގެ ދަށުން ހުޅުމާލޭގައި އިމާރާތް ކުރަމުން އަންނަ 7،000 ފްލެޓް ކެޓަގަރީތަކަކަށް ބަހާލައި، މިދިޔަ ހަފުތާގައި ވަނީ އިއުލާންކޮށްފަ އެވެ. އެގޮތުން ސިވިލް ސާވިސްގެ މުވައްޒަފުންނާއި ފުލުހުންނާއި ސިފައިންނާއި ޑޮކްޓަރުންނާއި ނަރުހުން އަދި އާއްމުންގެ އެކި ގިންތިތައް ހިމެނޭ ގޮތަށް ކެޓަގަރީތަކެއް ކަނޑައަޅާފައިވާ އިރު، ފްލެޓްތަކަށް ކުރިމަތިލާން ވެސް ވަރަށް އަވަހަށް ހުޅުވާލާނެ ކަމަށް ހައުސިން މިނިސްޓަރު މުހައްމަދު މުއިއްޒު ވިދާޅުވި އެވެ.


Iyye VIA In Runway Moments Ge Record Hadhaifi - Vaguthu\nވެލާނާ އެއާޕޯޓްގައި ރެކޯޑް އަދަދަކަށް ފްލައިޓް ޖައްސައިފި\nރާއްޖޭގެ މައި އެއާޕޯޓް ކަމަށްވާ ވެލާނާ އިންޓަރނޭޝަނަލް އެއާޕޯޓްގައި ރެކޯޑް އަދަދަކަށް ފްލައިޓް ޖައްސާ، އަދި ފްލައިޓް އުދުއްސައި ރަންވޭ މޫމެންޓުގެ ރެކޯޑެއް ހަދައިފިއެވެ.\nއެއާޕޯޓު ހިންގަމުންދާ މޯލްޑިވްސް އެއާޕޯޓު ކޮމްޕެނީ ލިމިޓެޑް (އެމްއޭސީއެލް) އިން އިއްޔެ ކޮށްފައިވާ ޓްވީޓެއްގައި ވިދާޅުވެފައި ވަނީ، 1 ޑިސެމްބަރަކީ ވީއައިއޭގެ ރަންވޭ މްމެންޓްސްގެ އާރެކޯޑެއް ގާއިމްކޮށްފައިވާ ދުވަހެއް ކަމަށެވެ.\nމި ރަންވޭ މޫމެންޓްސްގެ ރެކޯޑް ގާއިމްކޮށްފައި ވަނީ އިންޓަރނޭޝަނަލް 102 ފްލައިޓާއި ޑޮމެސްޓިކް 121 އަދި އެޑްހޮކް ނުވަތަ ޝެޑިއުލް ނުކުރާ3ފްލައިޓެއެއްގެ މޫވްމަންޓް ރެކޯޑް ކޮށްގެން ކަމަށް އެމްއޭސީއެލް އިން ވަނީ ވިދާޅުވެފައެވެ. އިއްޔެ އެއާޕޯޓަށް ގައި ވަނީ ޖުމްލަ 226 ފްލައިޓްގެ މޫވްމަންޓް ރެކޯޑް ކުރެވިފައެވެ.\nOn 1st December 2019, we had new record on runway movements @VelanaAirport\nPrevious record was 219 movements. pic.twitter.com/UzTcXLq86e\n— MACL (@MACLmedia) December 2, 2019\nމީގެ ކުރިން ގާއިމް ކޮށްފައިވާ ރެކޯޑަކީ 219 ފްލައިޓް މޫވްމަންޓް ރެކޯޑެކެވެ. އެރެކޯޑު ގާއިމް ކޮށްފައި ވަނީ އޭގެ ކުރިން 2018 ވަނަ އަހަރު ޖެނުއަރީ މަހުގައި ގާއިމްކޮށްފައި އޮތް 214 ފްލައިޓް މޫވްމަންޓް ރެކޯޑަށް ވުރެ ގިނައިން ފްލައިޓް މޫވްމަންޓްސް ރެކޯޑްކޮށް މިއަހަރުގެ ފެބްރުއަރީ މަހުގެ 24 ވަނަ ދުވަހުއެވެ.\nކޮންމެ އަހަރަކުވެސް ޑިސެމްބަރު މަހުން ފެށިގެން ފެބްރުއަރީ މަހާ ހަމަޔަށް އެއީ ފަތުރުވެރި ކަމުގެ ސީޒަން ދުވަސްކޮޅަށް ވެފައި، ރާއްޖޭގެ ސްކޫލްތަކާއި އެހެނިހެން ބައެއް ތަންތަންވެސް ބަންދު ދުވަސްކޮޅަކަށް ވުމުން ދަތުރު ކުރާ މީހުން ގިނަވެއެވެ.\nއެއާޕޯޓު ފުލުހުންގެ ކޮއްތު ފައިސާ ކަނޑާލަނީ!؟\nޑިސެމްބަރު 3, 2019 13:39\nޝުކުރުގެ ޙައްގުވެރިޔާއަށްޝުކުރުރައްދުކުރަން ކޯޑްއެފްހުޅުވުނީމަރެކޯޑަކަށްފަހުރެކޯޑެއް ލޯ ސަލާމަތުންހުރިބަޔަކަށްފެންނާނެ ޝުކުރިއްޔާ\nޑިސެމްބަރު 8, 2019 18:26\nޝުކުރިޔާ ރާއީސް ޔާމިން!


CNN ge Instagram kuran emme maguboolu list gai raajje ge soneva jani - vNews.mv\nއިންސްޓަގަރާމް ކުރަން އެންމެ މަގްބޫލު ލިސްޓުގައި ރާއްޖޭގެ ސޮނެވާ ޖާނީ\nމަރްޔަމް ލީން 09 September 2019, 14:24\nމަޝްހޫރު ޓީވީ ޗެނަލް ސީއެންއެން އިން ހޮވި، އިންސްޓަގްރާމް ކުރަން އެންމެ ހިތްގައިމު އަދި މަގްބޫލު ހޮޓާ، ރިސޯޓްތަކުގެ ތެރޭގައި ރާއްޖޭގެ ސޮނެވާ ޖާނީ ހިމެނިއްޖެ އެެވެ.\nރާއްޖޭގެ އިތުރުން ފަރާންސްގެ ތިން ތަނެއް މި ލިސްޓްގައި ހިމެނެ އެވެ. އަދި އޮސްޓްރޭލިއާ، ކެންބޯޑިއާ، ތައިލޭންޑް، އިންޑޮނޭޝިއާ، ބޫޓާން، ކެނެޑާ އަދި މަޑަގަސްކަރައިގެ ބައެއް ތަންތަން ވަނީ މި ލިސްޓުގައި ހިމެނިފަ އެވެ.\nމިލިސްޓުގައި ރާއްޖޭގެ ރިސޯޓަކަށް ހިމެނިފައިވަނީ ހަމައެކަނި ސޮނެވާ ޖާނީ އެވެ.\nމުޅި ދުނިޔެއިންވެސް އެންމެ ގިނައިން އިންސްޓަގްރާމްކުރާ ނުވަތަ އިންސްޓަގްރާމްގައި އެންމެ ހިނގާ ހޮޓަލަކަށް މީގެކުރިންވެސް ރާއްޖޭގެ ރިސޯޓްތައް ވަނީ ހޮވިފަ އެވެ. އަދި އިންސްޓަގްރާމް ކުރުމަށް އެންމެ މަގުބޫލް ގައުމުތަކުގެ ލިސްޓުގެ ގަދަ ދިހައެއްގައިވެސް ރާއްޖެ މީގެކުރިން ވަނީ ހިމެނިފަ އެވެ.\nނ. އަތޮޅު މެދުފަރުގައި ތަރައްގީކޮށްފައިވާ ސޮނެވާ ޖާނީގައި ޖުމްލަ 57 ވިލާ ހުރެ އެވެ. މީގެތެރޭގައި 24 އޯވާވޯޓާ ވިލާ ހިމެނެ އެވެ. ފަސް ތަރީގެ މި ރިސޯޓަކީ އެއާޕޯޓުން ފުރައިގެން 30 މިނެޓުން ސީޕްލޭނެއްގައި ދެވޭ ރިސޯޓެކެވެ.\nސޮނެވާ ގުރޫޕުން ރާއްޖޭގައި ސޮނެވާ ފުށި އަދި ސޮނެވާ ގިރީގެ ނަމުގައިވެސް ރިސޯޓެއް ހިންގަ އެވެ.


މަޖިލިސް ގޮއްވާލާނެ ކަމަށް ބުނި މީހަކު ހައްޔަރުކޮށްފި | Sandhaanu\nމަޖިލިސް ގޮއްވާލާނެ ކަމަށް ބުނި މީހަކު ހައްޔަރުކޮށްފި\nރައްޔިތުންގެ މަޖިލިސް ގޮއްވާލާނެކަމަށް ބުނެ ސޯޝަލް މީޑިއާގައި ކޮމެންޓްކުރި ޒުވާނަކު ފުލުހުން ހައްޔަރުކޮށްފިއެވެ.\nފުލުހުން ބުނީ މި މައްސަލާގައި ހައްޔަރުކޮށްފައިވަނީ އުމުރުން 28 އަހަރުގެ ފިރިހެނެއްކަމަށެވެ.\nރައްޔިތުންގެ މަޖިލިސް ގޮއްވާލާނެކަމަށް ބުނެފައިވަނީ މަޖިލީހުގެ ޖަލްސާ ފޭސްބްކްން ލައިވް ކުރަމުން ދަނިކޮށް އެ އަށް ކޮމެންޓް ކުރި މީހެކެވެ.\nއަދި މަޖިލިސް މެމްބަރުންނަކީ ރައްޔިތުންގެ ހަރާން ލާރި ކާ ބައެއް ކަމަށާއި، އެފަދަ ބަޔަކު ތިބޭ ތަނެއް ބަހައްޓާނެ ކަމެއް ނެތް ކަމަށް ބުނެ ކޮމެންޓެއް ކޮށްފައިވެއެވެ.\nލައިވްކުރި މި ޖަލްސާގައި އޭރު ކުރިއަށްދިޔައީ މަޖިލިސް ރައީސް މުހައްމަދު ނަޝީދަށް ދިން ހަމަލާއާ ގުޅިގެން ރިޔާސަތުން ހުށަހެޅި މައްސަލައިގެ ބަހުސް އެވެ.


Gamugai hingamundhaa Flying School Maafarah Badhalu kuranee\nއައްޑުއަތޮޅުގަމުގައި ހިންގަމުންއަންނަ ފްލައިން ސްކޫލް ނ.މާފަރަށް ...\nމީދޫގެއަކުން ވައްކަންކޮށްގެން މީދޫ މީހަކު ހައްޔަރުކޮށްފި\nby vomadmin July 18, 2019\nއައްޑުއަތޮޅު ގަމުގައި ހިންގަމުން އަންނަ ފްލައިން ސްކޫލް ނ. މާފަރުގައި ހުޅުވަން ތައްޔާރުވަމުން އަންނަ އިންޓަނޭޝަނަލް އެއާޕޯޓަށް، ބަދަލުކުރަން ނިންމާފައިވާ ކަމަށް ފްލައިން ސްކޫލް ހިންގާ އޭޝިއާ އެކަޑަމީ އޮފް އެރޮނޯޓިކްސް (އޭއޭއޭ) އިން ހާމަކޮށްފިއެވެ.\nއޭއޭއޭ ގެ ސީއީއޯ ކެޕްޓަން ސޫރަންޖަން ޑިސިލްވާ ރާއްޖެ ނޫހެއްކަމުގައިވާ “މިހާރު” އަށް މައުލޫމާތު ދެއްވަމުން ވިދާޅުވީ މާފަރުގައި ފްލައިން ސްކޫލް ހުޅުވުމަށްޓަކައި މިހާރު އެންމެ ފަހުގެ ތައްޔާރީތައް ވަމުން އަންނަ ކަމަށެވެ. އޭނާ ވިދާޅުވި ގޮތުގައި މާފަރުގައި ފްލައިން ސްކޫލް ފަށާނީ ކުރިއަށް ވުރެ ރަނގަޅު ހިދުމަތްތަކާ ކަމަށެވެ. އެގޮތުން އެތަނުގައި ދަރިވަރުން ތިބޭނެ ކޮޓަރިތަކެއް ވެސް އަޅަން ނިންމާފައިވާ ކަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި އައްޑޫ ގަން އިންޓަނޭޝަނަލް އެއާޕޯޓްގައި ހިންގަމުން އަންނަ ފްލައިން ސްކޫލް އަންނަ އަހަރު ޖުލައި މަހު މާފަރަށް ބަދަލުކުރަން ނިންމީ އައްޑޫ އިންޓަނޭޝަނަލް އެއާޕޯޓް (އޭއައިއޭ) އިން ކުލި ބޮޑުކުރުމުން ކަމަށެވެ. އެހެންކަމުން މާފަރު އެއާޕޯޓަށް ފްލައިންސްކޫލް ބަދަލުކުރަން ނިންމީ ކުޑަ ކުއްޔަކަށް ކަމަށް ވެސް އޭނާ ވިދާޅުވި އެވެ.\nމާފަރުގައި އަންނަ އަހަރު ފްލައިން ސްކޫލް ހުޅުވުމުގެ އިތުރުން އޭވިއޭޝަން އިންޖިނިއަރިން ސްކޫލެއް ވެސް ހިންގަން ނިންމާފައިވާކަމަށާ އެހެންނަމަވެސް އޭވިއޭޝަން އިންޖިނިއަރިން ކިޔަވައިދޭން ފެށޭ ވަރު ވާނީ ފްލައިން ސްކޫލް ހިނގައިގަތުމުން، އެއަށް ވުރެ ފަހުންކަމަށްވެސް އޭއޭއޭ ގެ ސީއީއޯ ކެޕްޓަން ސޫރަންޖަން ޑިސިލްވާ ވިދާޅުވިއެވެ.\nއޭޝިއާ އެކަޑަމީ އޮފް އެރޮނޯޓިކްސް (އޭއޭއޭ) އާއި އައްޑޫ އިންޓަނޭޝަނަލް އެއާޕޯޓް ހިންގަމުންދާ ފަރާތްތަކާއި ދެމެދު މައްސަލަތަކެއް ވަނީ އުފެދިފަ އެވެ. ގަމުން ފްލައިން ސްކޫލް ބަދަލުކުރަނީ ކުލި ބޮޑުކަމުން ކަމަށް އޭޝިއާ އެކަޑަމީ އޮފް އެރޮނޯޓިކްސް އިން ބުނި ފަހުން ގަން އެއާޕޯޓް ހިންގަމުންދާ ކުންފުނި އޭއައިއޭ އިން ބުނެފައިވަނީ ފްލައިން ސްކޫލުން އެކުންފުންޏަށް އަދި ސަރުކާރަށް ވެސް މާބޮޑު ފައިދާއެއް ނުލިބޭ ކަމަށެވެ.\nރައްޔިތުންގެ މަޖިލީހުގެ އެސްއޯއީ ކޮމިޓީގައި ގަން އިންޓަނޭޝަނަލް އެއރޕޯޓް ހިންގާ ކުންފުނި އޭއައިއޭގެ ޑިރެކްޓަރު އިބްރާހިމް ނޫރައްދީން ވިދާޅުވީ، ފްލައިން ސްކޫލް ގަމުގައި ހިންގަން ދީފައިވަނީ 2009 ވަނަ އަހަރުން ފެށިގެން 10 އަހަރު ދުވަހަށް ކަމަށެވެ. އަދި އެ މުއްދަތުގެ ކުރިން އެއްބަސްވުން ބާތިލްކުރަން ނޫޅޭ ކަމަށް އިބްރާހިމް ނޫރައްދީން ވިދާޅުވި އެވެ.\nފްލައިން ސްކޫލުން ޕައިލެޓްކަން ކިޔަވާ ކޮންމެ ކުއްޖެއްގެ އަތުން 45000 ޑޮލަރު ނަގާކަމަށާ މިދިޔަ އަހަރު އެކަނިވެސް ފުލްޓައިމް 150 ކުދިން އެ ސްކޫލުގައި އުޅުނު ކަމަށް އިބްރާހިމް ނޫރައްދީން ވިދާޅުވިއެވެ. އިބްރާހިމް ނޫރައްދީން ވިދާޅުވީ މިހާތަނަށް 354 ކުދިން ގަމުގައި ކުރިއަށް ގެންދެވުނު ކޯސް ނިންމާފައިވާއިރު އެކުދީންގެ ކިޔެވުމުގެ ފީން މިދިޔަ އަހަރު އެކަނި ގާތްގަނޑަކަށް ހަތް މިލިއަން ޑޮލަރު ފްލައިން ސްކޫލަށް ލިބިފައިވާނެކަމަށެވެ.\n“މިހާ ހިސާބަށް ގާތްގަނޑަކަށް 12 މިލިއަން ޑޮލަރު ލިބިއްޖެ. އައްޑޫ އެއާޕޯޓަށް 2012 އިން 2018 އަށް ލިބުނީ 38،000 ޑޮލަރު. ބައެއް ބިން ކުއްޔަށް ދީގެން4ލައްކަ ޑޮލަރު. އެހެންވީމަ ފްލައިން ސްކޫލުން އަތޮޅަށް ވަންނަ އެއްޗެއް ނުވަތަ ސަރުކާރަށް ވަންނަ އެއްޗެއް ވަރަށް ކުޑަ،” އޭނާ ވިދާޅުވި އެވެ.\nމަސްދަރު: މިހާރު ނޫސް\nގަމުގައި ޕައިލެޓް ކޯސް ފުރިހަމަނުކުރެވޭ ދަރިވަރުންނަށް ރާއްޖެން ބޭރުގައި ކިޔެވުމުގެ ފުރުސަތުދެނީ\n50 މޭލަށް ވައިގަދަ ވާނެކަމަށް ލަފާކޮށް އައްޑޫސިޓީ ހިމެނޭ ސަރަހައްދަށް ޔެލޯ އެލާޓް ނެރެފި\nއައްޑޫސިޓީ ހިމެނޭ ސަރަހައްދަށް 50 މޭލާށް ވައިގަދަވެދާނެކަމަށް ލަފާކޮށް ރީނދޫ އެލާޓް ނެރެފިއެވެ. ރާއްޖޭގެ މޫސުމާއިބެހޭ އިދާރާ މެޓް ...\nvomadmin May 17, 2020\nމާދަމާ އިން ފެށިގެން މާލެ ސިޓީ ސަރަހައްދުގައި ތިން ގަޑިއިރަށް ކާފިއު ހިންގަނީ\nމާދަމާއިން ފެށިގެން ވަކި ވަގުތުތަކެއްގައި މާލެ، ހުޅުމާލެ، އަދި ވިލިމާލޭގެ މަގުތައް މައްޗަށް ނުކުމެ އުޅުމާއި، އުޅަނދު ފަހަރު ...\nvomadmin April 1, 2020\nއެކްސިޑެންޓްގެ މައްސަލައަކާ ގުޅިގެން މުހުއްމާ ހޯދުމުގެ މަސައްކަތް ފުލުހުން ފަށައިފި\nއެކްސިޑެންޓަކާއި ގުޅިގެން މުހައްމަދުދީދީ ހޯދަން ފުލުހުން އާއްމުންގެ އެހީއަށް އެދިއްޖެއެވެ. ފުލުހުންގެ ވެބްސައިޓްގައި ހާމަކޮށްފައިވަނީ ޓްރެފިކް އިންވެސްޓިގޭޝަން ޔުނިޓަށް ...\nvomadmin March 15, 2019


އުތުރު ޕްރޮވިންސްގެ މިނީ ކޮންގްރެސް ނަމޫނާ އަކަށް ބަލައިގެން އެހެން ޕްރޮވިންސްތަކުން ވެސް އެމްޑީޕީގެ އެފަދަ ޙަރަކާތްތައް ހިންގުމަށް އެމްޑީޕީގެ ޗެއަރޕާސަން އެދިވަޑައިގެންފި – Maldivian Democratic Party\nއުތުރު ޕްރޮވިންސްގެ މިނީ ކޮންގްރެސް ނަމޫނާ އަކަށް ބަލައިގެން އެހެން ޕްރޮވިންސްތަކުން ވެސް އެމްޑީޕީގެ އެފަދަ ޙަރަކާތްތައް ހިންގުމަށް އެމްޑީޕީގެ ޗެއަރޕާސަން އެދިވަޑައިގެންފި\nއުތުރު ޕްރޮވިންސްގައި މިހާރު ކުރިޔަށްގެންދާ މިނީ ކޮންގްރެސް ނަމޫނާ އަކަށް ބަލައިގެން އެހެން ޕްރޮވިންސްތަކުން ވެސް އެމްޑީޕީގެ އެފަދަ ޙަރަކާތްތައް ހިންގުމަށް އެމްޑީޕީގެ ޗެއަރޕާސަން (ރީކޯ) މޫސާ މަނިކު އެދިވަޑައިގެންފިއެވެ.\nކޮންޒަވޭޓިވް ޕާޓީގެ އަހަރީ ކޮންފަރެންސްގައި ބައިވެރިވެވަޑައިގެންނެވުމަށް އިނގިރޭސި ވިލާތަށް ކުރެއްވި ދަތުރުފުޅު ނިންމަވާލެއްވުމަށްފަހު އެނބުރި މާލެވަޑައިގަތުމުގެ ދަތުރުފުޅުގައި ދުބާއީގައި ހުންނަވައިގެން އެމްޑީޕީ ވެބްސައިޓަށް މިއަދު ދެއްވި ބަސްދީގަތުމެއްގައި މޫސަ ވިދާޅުވީ އުތުރު ޕްރޮވިންސުން އިންތިޒާމްކޮށްގެން ބާއްވާ މިނީ ކޮންގްރެސްއަކީ ލާމަރުކަޒީ އުސޫލުން އެމްޑީޕީގެ ހިންގުން ހަރުދަނާކުރުމަށް އެމަނިކުފާނު ފައްޓަވާފައިވާ މަސައްކަތަށް އިތުރުކުރިއެރުން ލިބިގެންދާނޭ ވަރަށް މުހިންމު ކޮންގްރެސް އެއް ކަމަށާއި، އެ ކޮންގްރެސް ކާމިޔާބުކަމާއެކު ނިމިގެން ދިއުމަށް އުންމީދުކުރައްވާ ކަމަށެވެ. އަދި މިފަދަ ކޮންގްރެސް އެއް އިންތިޒާމްކޮށްދެއްވިތީ އެމްޑީޕީ އުތުރު ޕްރޮވިންސްގެ ރައީސް ޢަލީ ނިޔާޒަށް މޫސަ ވަރަށް ބޮޑަށް ޝުކުރުއަދާކުރެއްވިއެވެ.\n“އުތުރު ޕްރޮވިންސްގެ ކޮންގްރެސް ކާމިޔާބުވުމަކީ އަޅުގަނޑު ވަރަށް ބޮޑަށް އެދޭކަމެއް. އަދި މި ޕްރޮވިންސްގެ ފަރާތުން މި ބާއްވާ ކޮންގްރެސްގެ ސަބަބުން އެހެން ޕްރޮވިންސްތަކުން ވެސް މިފަދަ ބޮޑެތި ޙަރަކާތްތައް ރާވައި ހިންގާނެ ކަމަށް އަޅުގަނޑު އުއްމީދުކުރަން. އަޅުގަނޑު ވަރަށް ބޮޑަށް އެދެން މި ކޮންގްރެސް ނަމޫނާއަކަށް ބަލައިގެން މިފަދަ ޙަރަކާތްތައް އެހެން ޕްރޮވިންސްތަކުން ވެސް ކުރިޔަށް ގެންދިއުމަށް. އަދި މި ކޮންގްރެސް އަކީ އަޅުގަނޑު އެމްޑީޕީގެ ޗެއަރ އާ ހަވާލުވުމަށްފަހު އެމްޑީޕީގެ ހިންގުން ލާމަރުކަޒުކުރުމަށް ފަށާފައިވާ މަސައްކަތަށް އިތުރު ކުރިއެރުން ލިބިގެންދާނެ ކަމެއް.” މޫސަ ވިދާޅުވިއެވެ. ” މި ކޮންގްރެސް ފެށުމުގެ ރަސްމިއްޔާތަށް އެމްޑީޕީގެ އެންމެ އިސްލީޑަރު، ރައީސުލްޖުމްހޫރިއްޔާ މުޙަންމަދު ނަޝީދު އާއި މަޖިލީހުގެ ބައެއް މެންބަރުންނާއި، ބައެއް ވަޒީރުން ވަޑައިގެންނެވީތީ އެކަމާ އަޅުގަނޑު ވަރަށް އުފާކުރަން”.\nއެމްޑީޕީގެ ޗެއަރޕާސަންކަމާ މޫސަ ހަވާލުވެވަޑައިގެންނެވި ފަހުން އެމަނިކުފާނު ވަނީ އެ ޕާޓީ ލާމަރުކަޒީ އުސޫލުން ހިންގެވުމަށް ވަރަށް ގިނަ މަސައްކަތްތަކެއް ކުރައްވާފައެވެ. އެ ގޮތުން ހއ.ދިއްދޫ އާއި، ހދ.ކުޅުދުއްފުއްޓާއި، ލ.ގަމުގައި މޫސަ ވަނީ އެމްޑީޕީ ލާމަރުކަޒުކޮށް ހިންގުމާ ބެހޭ ގޮތުން މަސައްކަތު ބައްދަލުވުން ބާއްވާފައެވެ. އޭގެ އިތުރުން މިދިޔަ ރަމަޟާން މަހުގެ ފުރަތަމަ ދުވަހު ރާއްޖޭގެ މީހުން ދިރިއުޅޭ ހުރިހާ ރަށެއްގައި އެމްޑީޕީގެ އިދާރީ ޑެސްކް ބެހެއްޓުމުގެ މަސައްކަތް ވަނީ ކުރައްވާފައެވެ.\nއުތުރު ޕްރޮވިންސްގައި ކުރިޔަށް މިދާ މިނީ ކޮންގްރެސް އަކީ ވެސް އެމްޑީޕީ ސެކްރެޓޭރިއަޓްގެ ވަރަށް ބޮޑު އެހީތެރިކަމާއެކު ކުރިޔަށް ގެންދާ ކޮންގްރެސް އެކެވެ. އަދި އެކަން ފާހަގަކޮށް އެމްޑީޕީ އުތުރު ޕްރޮވިންސްގެ ރައީސް އަލީ ނިޔާޒް ވެސް ވަނީ އެމްޑީޕީ ސެކްރެޓޭރިއަޓަށް ވަރަށް ބޮޑަށް ޝުކުރއަދާކުރައްވާފައެވެ.


Saudi Ge Counter Terrorism Center Ah Dhaa Sifainna Mariya Bahdhalukuravvaifi - Vaguthu\nޓެރަރިޒަމާއި ހަރުކަށި ފިކުރާ ދެކޮޅަށް ގުޅިގެން މަސައްކަތްކުރުމުގެ ގޮތުން ސައުދީ އަރަބިއްޔާގެ އިސްނެގުމައި އެކު އުފައްދާފައިވާ "އިސްލާމިކް މިލިޓަރީ ކައުންޓަރ ޓެރަރިޒަމް ކޯލިޝަން" (އައިއެމްސީޓީސީ)ގެ ކައުންޓަރ ޓެރަރިޒަމް ސެންޓަރުގައި ޙަރަކާތްތެރިވުމަށް ރާއްޖެއިން ސައުދީ އަރަބިއްޔާއަށްދާ ސިފައިންނާއި މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީ ބައްދަލުކުރައްވައިފިއެވެ.\nކާނަލް މުޙައްމަދު މުޚުތާރު އެންމެ އިސްކޮށް ހަރަކާތްތެރިވާ މިޓީމުގެ ބޭފުޅުން ސައުދީ އަރަބިއްޔާގެ ވެރިރަށް ރިއާދުގައި ޤާއިމްކޮށްފައިވާ ސެންޓަރުގައި އެއްއަހަރު ދުވަހުގެ މުއްދަތަކަށް މަސައްކަތް ކުރުމަށް ހަމަޖެހިފައިވާ ކަމަށް ދިފާއީ ވުޒާޒާއިން ވިދާޅުވެއެވެ.\nއެ ވުޒާރައިން ވިދާޅުވި ގޮތުގައި އެ ބޭފުޅުން ސައުދީ އަރަބިއްޔާގައި ތިއްބެވުމުގެ ޚަރަދުތައް ހަމަޖައްސަވައިދެއްވަނީ ސައުދީ އަރަބިއްޔާގެ ފަރާތުންނެވެ.\nއިސްލާމީ ޤައުމުތަކުން ގުޅިގެން ޓެރަރިޒަމާއި ހަރުކަށި ފިކުރާ ދެކޮޅަށް މަސައްކަތްކުރުމަށްޓަކައި 2015 ވަނަ އަހަރު އުފެއްދި މި ކޯލިޝަންގައި 41 ޤައުމަކުންވަނީ ބައިވެރިވެފައެވެ. މި ކޯލިޝަންގެ މައިގަނޑު މަޤްޞަދަކީ އިސްލާމީ ޤައުމުތަކުން ގުޅިގެން ޓެރަރިޒަމާއި ހަރުކަށި ފިކުރާ ދެކޮޅަށް ސަލާމަތާއި ރައްކާތެރިކަމުގެ ފިޔަވަޅުތައް އެޅުމެވެ.\nމީގެ އިތުރުން މެމްބަރު ޤައުމުތަކުގެ މެދުގައި ޓެރަރިޒަމާ ގުޅުންހުރި މަޢުލޫމާތު ޙިއްސާކުރުން މި ކޯލިޝަންގެ މަގްސަދުތަކުގެ ތެރޭގައި ހިމެނެއެވެ.\nސައުދީ އަށް ވީމަ އެހެލާފަ ތިބި މީހުން ފޮނުވަނީ. ލިބުނު ފުރުޞަތުގެ މުހިއްމު ކަން ނުވިސްނޭ ދުވަސްވިއަސް ސިކުނޑީ ޅަކުދިން މިނިސްޓަރުންނަށް ވީމަ ވޭނެ ތިޔަހެން\nޖެނުއަރީ 14, 2021 11:49\nކޮބައިތޯ4ވަނަބޭފުޅާގެނަން ނިކަމެއްޗަކީތޯ ވާވާ\nޖެނުއަރީ 14, 2021 20:21\nމިނިސްްްޓަރ ނިދުމުގެ ތެރޭގައި އަތް ގައިދޮށުވީތޯ


BREAKING: Raajje In Ithuru 112 Meehaku Covid Ah Fassi Vehjje - Vaguthu\nރާއްޖެއިން އިތުރު 112 މީހަކު ކޮވިޑަށް ފައްސިވެއްޖެ\nރާއްޖެއިން އިތުރު 112 މީހަކު ކޮވިޑް-19 އަށް ފައްސިވެއްޖެ އެވެ.\nމީގެ ތެރެއިން މާލެ ސަރަހައްދުން 83 މީހަކު ވަނީ މިއަދު ކޮވިޑަށް ފައްސިވެފައެވެ. އަދި އަތޮޅު ތެރޭގެ ރަށްތަކުން 11 މީހަކު ރިސޯޓްތަކުން 14 މީހަކާއި، ތަރައްގީ ކުރަމުން އަންނަ ރަށަކުން އެކަކު ވަނީ ކޮވިޑަށް ފައްސިވެފައެވެ.\nމިއަދު ރާއްޖެއިން ފައްސިވި މީހުންނާއެކު މިހާރު ރާއްޖެއިން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 17828 އަށް އަރާފައެވެ. މީގެ ތެރެއިން 15448 މީހަކު ވަނީ ބަލިން ރަނގަޅުވެފައެވެ.\nރާއްޖޭގައި މިހާރު ފައްސިވެފައިވާ 2315 ފަރާތެއް އެބަތިއްބެވެ. މީގެ ތެރޭގައި ހިމެނެނީ އަތޮޅު ތެރޭގައި 43 ރަށެއްގެ 193 ވޭދަނައެވެ.\nރާއްޖެއިން މިހާރު ކޮވިޑް ބަލީގައި 58 މީހަކު ވަނީ ނިޔާވެފައެވެ. ރާއްޖޭގައި މިހާރު މި ބަލީގައި ނިޔާވާ މީހުންގެ އަދަދުތައް ވަނީ އިތުރުވާން ފަށާފައެވެ. އެގޮތުން މި އަހަރުގެ މިހާތަނަށް ކޮވިޑް ބަލީގައި ރާއްޖެއިން 10 މީހަކު ވަނީ ނިޔާވެފައެެވެ.\nރާއްޖެއިން ކޮވިޑް-19 ފެނުނުތާ އަހަރެއްވާން ވަނީ ކައިރިވެފައެވެ. ރާއްޖޭގައި އެންމެ ފުރަތަމަ ކޮވިޑްގެ ވޭދަނައެއް ފެނިފައި ވަނީ ރިސޯޓަކުންނެވެ. މާލެ ސަރަހައްދުން ކޮވިޑްގެ ފުރަތަަމަ ވޭދަނަ ފެނިފައި ވަނީ އޭޕްރިލް 15 ވަަނަ ދުވަހު އެވެ.\nފެބުރުއަރީ 14, 2021 22:34\nމިއަދު ކިތަައް ސަައިކްތަ ފައްސިވީ ؟؟\nފެބުރުއަރީ 14, 2021 22:56\nމީއަޅެ އަޖައިބެއް ކަހަލަ ވޭރިއެންޓެއްނު؟ ފެތުރި ގަންނައިރު ހީވަނީ ފުއްލާއެއް ދުއްވައިގަންނަހެން! އާނ އެހެންޏާ މައްޗަށް އަރާފަ ތިރިވަނީ އެއަށް ވުރެންވެސް ހަލުއިކޮށް ވިއްޔަ! ކަމާބެހޭ ފަރާތުން ކިޔާ އެއްޗިއްސާ ކަން ހިނގާގޮތް ތަންކޮޅެއް ސާދުކޮށް ކިޔައިދެއްވުން އެދެން!!


މި އިދާރާގެ ނަންބަރު : (IUL)305-ME305/305/2020/24 (20 ފެބުރުވަރީ 2020) އިޢުލާނާއި ގުޅިގެން މަޢުލޫމާތު ސާފުކުރުމަށް ޙާޟިރުވެފައިވަނީ2ފަރާތުން ކަމަށްވާތީ، އެ ޢިއުލާނު ބާޠިލުކޮށް އަލުން މި މަސައްކަތް ކޮށްދޭނެ ފަރާތެއް ހޯދުމަށް އިޢުލާނު ކުރީމެވެ.\n1. ބަނދަރު މަތީ ރުއްބަރި އާއި ފިތުރޯނަގަސްތަކުގެ ވަށާ ބުރުތައް ކާރބުގައު ބޭނުންކޮށްގެން ހެދުން\nމިމަސައްކަތްތަކުގެ މަޢުލޫމާތު ހިމެނޭ ބިޑު ފޮތް 01 މާރޗް 2020 ވާ އާދިއްތަ ދުވަހުން ފެށިގެން 04 މާރޗް 2020 ވާ ބުދަދުވަހުގެ ނިޔަލައް ރަސްމީ ގަޑީގައި މިކައުންސިލުން ލިބެން ހުންނާނެއެވެ. ބިޑު ފޮތެއްގެ އަގަކީ -/100 ( ސަތޭކަ ރުފިޔާ) އެވެ.\nމަޢުލޫމާތު ދިނުމުގެ ބައްދަލުވުން އޮންނާނީ 05 މާރޗް 2020 ވާ ބުރާސްފަތި ދުވަހު 11:00 ގައި މާކުރަތު ކައުންސިލް އިދާރާގައެވެ. މަޢުލޫމަތު ސާފުކުރެއްވުމަށްފަހު ބިޑު ހުށަހެޅުން އޮންނާނީ 11 މާރޗް 2020 ވާ ބުދަ ދުވަހުގެ 11:00ގައި މާކުރަތު ކައުންސިލް އިދާރާގައެވެ. ބިޑު ފޮތް ބައްލަވާނުގަންނަވާ ބޭފުޅުންނަށް މަޢުލޫމާތު ދޭ ބައްދަލުވުމުގައި ބައިވެރިވެވަޑައިނުގަނެވޭނެ ވާހަކަ ދަންނަވަމެވެ.\nސުންގަޑި: 11 މާރިޗު 2020 1100


ހުރިހާވެސް މައްސަލައަކީ ކައުންސިލް ރައްޔިތުންނާ ދުރުވުން\nއޭދަފުށީ ކައުންސިލަރުން– ފައިލް ފޮޓޯ\n“ކައުންސިލަރުން އެއީ އެއްވެސް ބައެއް ނޫން. އެމީހުންނަށް ކުރެވުނީ ކޮންކަމެއް؟” ހޮޓާތަކާ އަށިތަކުގައި ރައްޔިތުންގެ ތެރެއިން ގިނަމީހުން މިހާރު ދައްކާ ވާހަކައަކީ މިއީއެވެ. މީ އަޅެފަހެ އަޖައިބުވާވަރު ކަމެއް ނޫންހެއްޔެވެ. އެންމެންގެވެސް ވާހަކައައަކީ “ތިޔަކައުންސިލަކަށް ދުވަހަކުވެސް މަށެށް ނުދާނަމެވެ”. އެކަން އެހެންވާންޖެހޭތޯއެވެ؟\nކޮންމެ ދުވަހަކު އިތުރު ސުވާލުތަކެކެވެ. “ބޯޅަގެއެއް ހަދަނީ ކޮންގޮތަކަށްހޭ؟ ފެރީޓާމިނަލް އަޅާ ސަރަހައްދު ކަމަކުނުދޭ، މިނިވަން (ވަން ލައިޓް ނޭޝަން) ފަންސާހަށް ދިން 50000 ހާސްރުފިޔާއަށްވީ ކިހިނެއްހޭ، ހިލަޖެހުންވެސް އެއޮތީ ހުއްޓިފަނޫންހޭ.” އާފަލުގަސްދޮޑުގައި ކޮންމެދުވަހަކު ރައްޔިތުން މަޝްވަރާ ކުރަންޖެހޭ ސަބަބެއް އޮންނާނެ ނޫންހެއްޔެވެ؟\nއޭދަފުށީ ކައުންސިލަކީ ގައިމުވެސް ރައީސް ޔާމީން އައްޔަން ކުރި ކައުންސިލެއް ނޫނެވެ. އަދި އެމީހުންނަކީ އަމިއްލައަށް ކައުންސިލަށް ވަދެގެން ތިބިބައެއްވެސް ނޫނެވެ. އެމީހުން ހޮވީ ރައްޔިތުންގެ ސީދާ ވޯޓުންނެވެ. ވަރަށް ވާދަވެރި އިންތިހާބަކުންނެވެ. ދެން މިމީހުންދެކެ މިހާ ރުޅި ރައްޔިތުން އަންނަންޖެހޭ ސަބަބަކީ ކޮބާހެއްޔެވެ؟ މިވާހަކަ ދައްކަންޖެހެނީ މިހެންވެގެންނެވެ.\nކައިރި މާޒީއަށް ނަޒަރު ހިންގާއިރު އެންމެފަހުން ރައްޔިތުންގެ ބައްދަލުވުމެއް ބޭއްވީ މީގެ ދެތިން މަހެއްކުރިންނެވެ. އެއީވެސް ގާނޫނުން ކޮންމެހެން ލާޒިމްވެގެންނެވެ. އެޖަލްސާގައިވެސް ރައްޔިތުން ކައުންސިލާ ކުރިމަތިކުރި ސުވާލުތަކަށް ކައުންސިލުން އެދެވޭ ޖަވާބެއް ނުދެވުނެވެ. ނުދެވުނީ އެއް ނޫނެވެ. ދޭން ނުވެސް އެގުނީއެވެ. އަލީ ވަހީދު ފިޔަވާ އަގައިވެސް ބުނި ކައުންސިލަރަކު ހަގީގަތުގައި ނެތެވެ. އެންމެފަހުން ޖަލްސާ ނިންމާލިއިރުވެސް ރައްޔިތުންގެ ތެރެއިން ކުރަންޖެހޭ ސުވާލުތަކަށް ބޭނުންވާވަރާ ގާތަށްވެސް ފުރުސަތު ނުދެވުނެވެ. މިއީ ދެރަކަމެކެވެ. އަސްލު މައްސަލަފެށެނީ މިހިސާބުންނެވެ.\nރައްޔިތުންގެ ހިތުގައި ވަރަށްގިނަ ސުވާލު އުފެދިފައި އެބަހުއްޓެވެ. އެމީހުންނަށް ސާފުވާންޖެހޭ ގިނަ ކަންކަން އޮޅުން އަރާފައި އެބަހުއްޓެވެ. ރައްޔިތުންނާ ކައުންސިލަރުންނާ ދިމާވާ ދިމާވުން މަދެވެ. މަގުމަތިންނާ، އާންމުން އެއްވާ ހޮޓާތަކާ، ހޮޅުއަށިތަކުންވެސް ކައުންސިލަރުން ރައްޔިތުންނާ ގުޅުން ބަދަހި ކުރަންޖެހެއެވެ. އެމީހުންގެ ސުވާލުތަކަށް އެދެވޭ ޖަވާބު ލިބެންޖެހެއެވެ. ޖަލްސާތައް އަވަސް އަވަހަށް ބާއްވާ މިފިތުނައިން ކައުންސިލަރުން ސަލާމަތްވާންޖެހެ އެވެ.\nއަބަދުވެސް އިވެނީ ކައުންސިލަރުން އެވެނިކަމެއް މިވެނިކަމެއް ގަވާއިދާ ހިލާފަށް ކޮށްފިކަމެވެ. އެވެނިކަމަކާ، މިވެނިކަމަކާ ނޫޅޭކަމެވެ. މިސުވާލުތަކަށް އެދެވޭޖަވާބު އޭގެ އެންމެ މުނާސަބު ވަގުތުގައި ރައްޔިތުންނަށް ދޭންޖެހެއެވެ. ގަނޫނުގެ ވެރިކަން ރައްޔިތުންނާ ހަމައިން ފެށޭތީއެވެ. މިކަން ނުކުރާހާ ހިނދަކު ސުވާލުތައް ހުޅުފަޅައި ނުކުންނާނެއެވެ.\nކޮންމެ މީހަކަށް ގާނޫނު އަސާސީ އެއް ނޭނގޭނެއެވެ. ގަވާއިދުތައްވެސް ނޭނގޭނެއެވެ. ބާއިންޖީނުގޭ ދޮށު ކުލަފައިބާ ފާރުގައި ހިއްޕާ އިޢްލާން ރައްޔިތުން ނުކިޔައެވެ. ކައުންސިލަރުންނަށް މިކަން އެނގެންޖެހޭނެއެވެ. ރައްޔިތުންނަށް ކަންކަން އަންގައިދިނުމުގައި ރައްޔިތުންނާ ގާތްވާންޖެހެއެވެ. މަގުމަތިންނާ އަށިތަކުން ރައްޔިތުމީހާއަށް މަރުހަބާ ކިޔަންޖެހެއެވެ. އެމީހުން ބެވިޔަސް ވެހެވެ. ކައުންސިލަރުން ހާދިމުންގެ ގޮތުގައި ހިއްތިރިކަމާއެކު ޖަވާބުދޭންޖެހެއެވެ.\nނޮވެމްބަރ 3, 2015 at 3:54 pm\nކުޑޭ ބުނަނީ ރަގަޅަށް\nނޮވެމްބަރ 2, 2015 at 7:45 pm\nރިޒާ ތިބުނީ ތެދެއް. ގިނަގިނައިން ރައްދު ދީ.\nނޮވެމްބަރ 2, 2015 at 1:49 pm\nތިހުރިހާ ކައުންސިލަރުން އަވަހަށް އިސްތިއުފާދީބަލަ. މިކައުންސިލަރުނާހެދި އޭދަފުށީގެކުރިއެރުންހުއްޓިއްޖެ. ދެން މިމީހުންނުހޮވާތި.\nނޮވެމްބަރ 2, 2015 at 9:40 am\nކައުންސިލުން ޗޭންޖިންގ ރޫމް އެޅީ އެފް.އޭ.އެމުން ދިން ކުރެހުމާއި އެއްގޮތަށް، އެކަމަކު މިންތަކަށް ބަދަލް ގެނަސްގެން. ދޮރުވެސް ހުންނާނީ އެފް.އޭ.އެމް އިން ދިން ކުރެހުމާއި އެއްގޮތަށް. އެފް.އޭ.އެމް އިން ދިންކުރެހުމުގެ މިންތަކަށް ބަދަލް ގެނައީ މުބާރާތް ނިމުމުން މިތަން ހެދުމަށް ކުރި ޚަރަދު ކަވަރ ކުރުމުގެ ބޭނުމުގައި. އަޅުގަނޑުމެން ޚަަރަދެއް ކުރާއިރު އެޚަރަދު އަނބުރާ ހޯދޭނެ ގޮތްތަކާ މެދު ވަރައް ވިސްނަން. ކައުންސިލްގެ އާމްދަނީ އިތުރު ކުރެވޭނީ، ފައިސާ ޚަރަދުކޮއްގެން ފައިސާ ހޯދޭނެ ވަސީލަތްތަށް އިތުުރު ކޮއްގެން.\nނޮވެމްބަރ 1, 2015 at 6:02 pm\nއޭދަފުށީގައި ކުރިން އަޅާފައިވާ އިމާރާތްތަކަކީ ވަރަށް ފުރިހަމައަށް ޕްލޭން ކޮށްގެންނެވެ. ބޯޅަގެ އިމާރާތްކުރަނީ އެއްވެސް ޕްލޭނެއްގެ ދަށަކުން ނޫނެވެ. ރައްޔިތުންނަށް ނިކަން ބޯޅަ ގޭގޭ ކުރެހުމެއް އޮތްނަމަ އެކުރެހުން ހިއްސާ ކޮށްލަބަލާށެވެ.\nނޮވެމްބަރ 1, 2015 at 5:56 pm\nޗޭންޖިން ރޫމެއް އެޅީ ގަވައިދާ ޚިލާފަށް، އިމާރާޓެއް ކުރާނަމަ އެންމެ ފުރަތަމަ ކުރަންޖެހޭނެ ކަމަކީ އެ ގޯތީގެ ވަށާފާރު ރޭނުމެވެ. ރަށު އޮފީހުން މީހަކަށް ގޯއްޗެއް ދޫކުރާނަމަ އެންމެ ފުރަތަމަ އަންގަނީ އެ ގޯތީގެ ވަށާފާރު ރޭނުމަށެވެ. ގޯތީގެ ރަޖިސްޓްރީވެސް ހަދައިދެނީ ވަށާފާރު ރޭނުމުންނެވެ. ރަށު ކައުންސިލުން އިމާރާތްކުރަންވީމަ އެ ގަވައިދު އަމަލު ނުކުރުމަކީ އެންމެ ފުރަތަމަ ރަސު ކައުންސިލުގެ ފޭލިޔަރެވެ. އިމާރާތް ހުރީ ބޭނުން ކުރެވޭ ގޮތަކަށް ނޫނެވެ. އެންމެ ކުޑަމިނުން އެއޮތް ބޮޑު އިމާރާތުގައި ކުޑަ ދޮރެއްވެސް ނެތެވެ. ހުރީ ބޭރު ފާރުގައި ފެން ލައިޓެކެވެ. ފެން ލައިޓްވެސް ކިބަޅި ފަރާތުގަ އެވެ. ކަންކަން ކުރަންވާނީ ކުރެހުމާއި މީހުންގެ ހިޔާލު ހޯދައިގެންނެވެ. އިމާރާޓް ބައިބައިކޮށްގެން މަސައްކަތް ނުކުރެވޭކަން އެންމެ ރަނގަޅަށް އެނގޭނީ ކައުންސިލަށެވެ. އިމާރާތް މިހާރު ތި އެޅެނީ ކޮރަޕްޝަނަށް މަގު ފަހިވާގޮތަށެވެ. ސަރުކާރުންދެއްވި 75000ރ ވައުޗަރާއި ތަކެތި ގަތުމަށް ރަށު އެކައުންޓުން ޚަރަދު ކުރަން ހުއްދަ ދެއްވި އެއްލައްކަ ރުފިޔާ ޚަރަދުތައް ރައްޔިތުންނަށް ނިކަން ހިއްސާ ކޮށްލަދީބަލާށެވެ. ރައްޔިތުންގެ ފައިސާ ޚަރަދުކުރަންވާނީ ބިޑްކޮށް އެންމެންނަށް އެނގޭ ގޮތަށެވެ. ވަލު ދޮރޯށިން ކުރެވޭ ކަންތައްތައް ދާނީ ގޯހުން ގޯހަށެވެ. ކައުންސިލުގައި ތިއްބެވި ހުރިހާ ބޭފުޅުންގެ މައްޗަށް ކޮރޮޕްޝަނަށް މަގުފަހި ނުކުރެވޭ ގޮތަށް މިކަން ކުރެއްވިނަމަ ހާދަ ރަނގަޅުވީހެވެ. އެޅި އިމާރާތަކީ ގުދަނެކެވެ. ޗޭންޖިން ރޫމެއްކަމަށް ގަބޫލެއް ނުކުރެވެ އެވެ.\nނޮވެމްބަރ 1, 2015 at 5:06 pm\nއޭދަފުށްޓަށް ތަރައްގީ ނުލިބެނީ އޭދަފުށި ރައްޔިތުންނާ ހެދީ. ކޮންމެހެން ވަކި ބަޔަކު ކައުންސިލަރު ކަމަށް އަރާ ތިބީމަ އެއް ނޫން. ފަރުދީ ޒިންމާ އަދާނުކޮށް ހޮޅު އަށި ތަކުގަޔާ ކޮފީ ބޯން ދާ ތަންތަނުގަ އެހެން މީހުންގެ މަސް ކެޔުން ނޫން ކަމެއް ނޯވެ. ކުރިއަރަމުން އަންނަ ޖީލަށް ނަމޫނާ ދައްކަން ތިބި މީހުންގެ ހާލަކީ މީ. ވަކި ކައުންސިލަރެއް ނޫނީ މޮޅަށް ކިޔަވާފަ ގިނަ ލާރި ލިބޭ މީހެއްގެ ވާހަކައެއް ނޫން މިބުނީކީ. އެންމެންގެ ވެސް ހާލަތު. ހުދު އަޅުގަނޑުގެވެސް.\nނޮވެމްބަރ 1, 2015 at 2:17 pm\n01 ސެޕްޓެމްބަރ، 02 ސެޕްޓެމްބަރ އަދި 04 ސެޕްޓެމްބަރ 2015 ގައިވެސް ރައްޔިތުންނާއި ބައްދަލުކުރުމަށް ކައުންސިލުން މަސައްކަތް ކުރިން، ފުރަތަމަ ބައްދަލުވުަމަށް ހާޒިރުވީ4ބޭފުޅުން،2ވަނަ ބައްދަލުވުމަށް ހާޒިރުވީ4ބޭފުޅުން އަދި3ވަނަ ބައްދަލުވުމަށް ހާޒިރުވީ 12 ބޭފުޅުން، މިބައްްދަލުވުންތައް ބާއްވަން އުޅުނީ ހުކުރުމިސްކިތް ސީލިންގ ކުރާނެ ގޮތަކާ، ފާލަން މަރާމާތު ކުރާނެ ގޮތަކާ، ފެރީޓާރމިނަލް އަޅާނެ ގޮތަކާ، ކުނިއުފުލުމަށް ޕިކަޕެއް ހޯދާނެ ގޮތަކާ އަދި ޗޭންޗިންގ ރޫމް އަޅާނެ ގޮތަކާ ބެހޭގޮތުން މަސްވަރާ ކުރަން. އެކަމަކު ރައްޔިތުން މި3ބައްދަލުުވުމަށް ހާޒިރު ނުވީމަ ދެން ކައުންސިލުން ކީއްތޯ ކުރާނީ، މިކައުންސިލުން ރައްޔިތުންނާއި ވަރައްގާތުން މަސައްކަތް ކުރާނީ، ކޮންމެ ރައްޔިތަކަށްވެސް އެބޭފުޅަކު ބޭނުންވާ ސުވާލެއް އަޅުގަނޑާ ކުރެވޭނެ، އަދި ކުރަމުންވެސްދޭ.\nމީގެ ކުރިން ކީއްވެގެންބާ މިކަހަލަ ޚަބަރުތައް ޝާއިރު ނުކުރަނީ، ވަކިމީހަކު ކައުންސިލްގެ ރައީސް ކަމުން އިސްތިއުފާދިނީމަ ތޯ މިކަމެއް ނުވަނީ، މީގެ ކުރިން ކައުންސިލުން ރައްޔިތުންނާއި ބައްދަލު ކޮއްފައި ހުއްނާނީ އަހަރަކު2ފަހަރު، އެކަމަކު ކުރިއޮތްތަނުގައި އަހަރަކު4ފަހަރު ރައްޔިތުންނާއި ކައުންސިލުން ބައްދަލުު ކުރާނެ. ކުރިއައް އޮތްތަނުގައި ރަށުގެ ތަރައްޤީއަށް ކައުންސިލުން ވަރައްގިނަ މަސައްކަތް ކުރާނެ، މީގެ ކުރީގައިވެސް ކައުންސިލުން ހުންނާނެ ވަރައްގިނަ ކަންތައްތައް ކުރުމަށް ނިންމާފަ، އެކަމަކު އެކަންކަން ތަންފީޒު ކުރަންޖެހޭ ފަރާތުން އެކަން ނުކޮއްއޮތީ، = މުޙައްމަދު ރިޟާ =\nނޮވެމްބަރ 1, 2015 at 11:23 am\nއަސްލު އޮފީހަށް ގޮސް ކުރާނެ ކަމެއްވެސް ނޯވޭ ، ސޮއިކޮށްލާފަ ކޮފީއަށް ދިއުން އޮންނަނީ ، ދެން ސޯސަލް މީޑިއާއިން އަންހެން ކުދިންނަށް ފޮޓޯ ފޮނުވުމާއި ، ޕޭޖްތަކަށް ލައިކު ދިނުމާއި ސިނގިރޭޓް ބުއިމާއި ޖީބަށް ބަރުވާ ގޮތަށް ރުފިޔާ ހޯދުންފަދަ ކަންކަން ކުރެއެވެ. މުސާރާކޮޅު ބޭނުމުގައި އޮފީހަށް ދަނީ ސޮއި ކޮށްލަން އަވަހަށް އިސްތިޢުފާ ދީ .\nނައުރީފް ، ކުޑޭ\nAtoll Office Counter\nނޮވެމްބަރ 1, 2015 at 10:54 am\nތި ކައުންސިލް ކަމަކީ ކުޅިވަރާ މަޖާކުރުން. އެކަހަލަ ކަމެއްކުރާނަމަ ހުރިހާ ކައުންސިލަރުންގެ ވެސް ފުރިހަމަ ބައިވެރިވުން އޮންނަކަން ފާހަނަގަކުރަން. އެކަމަކު އެއީ އެއްނޫން ދޯ ނުކުރެވިގެން މިއުޅޭކަމަކީ. އެމީހުންނަށް މިރަށު މަގުތައްވެސް ނުފެންނަނީ ބާއޭ ހިތައްއަރާ؟؟؟؟ މިހާރު ފައިވިއްދާލަފަ އެތިބީ އަންނަ އަހަރު އީދު ކުޅިވަރު ކުޅެން؟؟؟؟ އަޖައިބު ހީވޭ


Kahvvalhugai ovegen ves MDP meehun kuraanee muzaaharaa: Raees Yameen\nކައްވަޅުގައި އޮވެގެން ވެސް އެމްޑީޕީ މީހުން ކުރާނީ މުޒާހަރާ: ރައީސް ޔާމީން\nމުޒާހަރާ ކުރަން މިހާރު މީހުން ނުނިކުމޭ: ރައީސް ޔާމީން\nހައްގެއް ގެއްލިފައިވާ ނަމަ، ހައްލު ކުރުމަށް އޮންނަ މަގުން ކުރިއަށް ދިއުމަށް ރައީސް ޔާމީން އެދިވަޑައިގެންނެވި\nރައްޔިތުންނަށް އެންމެ އަނިޔާވެރި ވެފައިވަނީ އެމްޑީޕީގެ ސަރުކާރުން: ރައީސް ޔާމީން\nކ. މާލެ 27 އޯގަސްޓު 2018 | ހޯމަ 13:11 14,002\nރައީސް ޔާމީން - ރައީސް އޮފީސް\nކައްވަޅުގައި އޮވެގެން ވެސް އެމްޑީޕީ މީހުން ކުރާނީ މުޒާހަރާ ކަމަށް ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\nއާދިއްތަ ދުވަހު ތ. އަތޮޅު ގުރައިދޫއަށް ވަޑައިގެން އެރަށުގެ ރައްޔިތުންނާ ބައްދަލުކުރައްވައި ރައީސް ޔާމީން ވިދާޅުވީ އެމްޑީޕީ މީހުންނަށް އެނގޭނީ މުޒާހަރާ ކުރަން ކަމަށާއި އެމީހުން ވެރިކަމަށް އައުމުގެ ކުރިންނާއި ވެރިކަމުގައި އަދި ވެރިކަމަށް ފަހު ވެސް އަދި ކައްވަޅުގައި ވެސް އެމްޑީޕީން ކޮށްފައިވާ ކަމަކީ މުޒާހާރާ ކުރުން ކަމަށެވެ.\n"އޭރު ވެސް ކުރީ މުޒާހަރާ. ވެރިކަމުގައި ވެސް ކުރީ މުޒާހަރާ. މިހާރު ވެސް ކުރަނީ މުޒާހަރާ. ކައްވަޅުގައި ވެސް ކުރާނީ މުޒާހަރާ. މިނޫން ކަމެއް ނޭނގޭނެ އެ މީހުންނަކަށް،" އެމްޑީޕީއަށް ނިސްބަތް ކުރައްވަމުން ރައީސް ޔާމީން ވިދާޅުވިއެވެ.\nރައީސް ޔާމީން ވިދާޅުވީ މުޒާހަރާ ކުރުމުން ވާގޮތް ވެސް ރައްޔިތުންނަށް އެނގޭ ކަމަށާއި މުޒާހަރާ ކުރުމަށް މިހާރު މީހުން ނުނިކުންނަނީ ކީއްވެތޯ ރައީސް ޔާމީން ވަނީ ސުވާލު އުފައްދަވާފައެވެ. ނަމަވެސް ރައީސް ޔާމީން ވިދާޅުވީ މުޒާހަރާ ކުރުމަކީ ހައްލެއް ނޫން ކަމަށެވެ.\nމުޒާހަރާތަކަށް މީހުން ނުނިކުންނަ ވާހަކަ ރައީސް ޔާމީން ވިދާޅުވިއިރު، އެއްވެ އުޅުމުގެ ގާނޫނަށް އިސްލާހު ގެނެސް މާލޭގައި މުޒާހަރާ ކުރުމާއި އެއްވެ އުޅުން ވަނީ ވަރަށް ބޮޑަށް ހަނިކޮށްފައެވެ. އަދި މީގެ ކުރިން ބޭއްވި އެކި އެއްވުންތަކާ ގުޅިގެން ގިނަ ބަޔަކު ޖަލަށްލާފައިވާއިރު، ގިނަ ބައެއްގެ މައްޗަށް ދައުވާ ވެސް އުފުލާފައި ވެއެވެ.\nއެމްޑީޕީއަށް ގޮންޖައްސަވާ ވާހަކަފުޅު ދައްކަވަމުން ރައީސް ޔާމީން ވިދާޅުވީ މިއީ ހަމައެކަނި އަނިޔާވެރިންނަށް ޖާގައޮތް ތަނެއް ނޫން ކަމަށެވެ. މިއީ މައުސޫމް ގިނަ ރައްޔިތުން ދިރިއުޅޭ ގައުމެއް ކަމަށާއި އަނިޔާވެރިވާން ނުޖެހޭ ކަމަށެވެ.\nހައްގުތައް ގެއްލޭ ކަމަށްވާ ނަމަ އެކަން ހައްލު ކުރުމަށް އޮންނަ މަގުން ދިޔުމަށް ރައީސް ޔާމީން އެދިވަޑައިގެންނެވިއެވެ.


galehiri: ދެކުނު އަވަށު ހޮޅުއަށީގެ ރޯދަކުރުކުރުން\nދެކުނު އަވަށު ހޮޅުއަށީގެ ރޯދަކުރުކުރުން\nއާދަނު މާލެދިޔަ ބޯޓު ފުރުމުގެކުރިން މާލެ ފުރަބަންދުކުރީމާ ރަށަށް ދެވޭނޭގޮތެއް ނެތި ދުވަސްތަކެއްވެފައި އެނބުރި ރަށަށްދެވުނީ ރޯދަމަހުގެ ފުރަތަމަ ފޮއިދުވަސް ފަހަނައެޅި ފަހުންނެވެ. އެރަށަކީ ކޮންމެއަހަރެއްގެ ރޯދަމަހުގައިވެސް މުނިފޫހިފިލުވަން އެކި ކަންކަން މިހާތަނަށްވެސް ބާއްވަމުން ގެންދިޔަ ރަށެކެވެ. ޚާއްޞަކޮށް ދެކުނުއަވަށު ހޮޅުއަށީގައި އޮންނަ މިކުޅިވަރުތަކުގައި އެންމެފޯރިނަގާ އެކަކީ އާދަނެވެ. ވާހަކަކިޔުމާއި ރާޒުވާކުޅުމާއި ތިންހަމަކުޅުމާއި ތާސްކުޅުމާއި މިކަހަލަ އެކިކަންކަން ފިރިހެންވެރިން ކުރާއިރު ހޮޅުއައްޓާއި ކައިރި ހިސާބުން ގަސްތަކުގެ ހިޔަލުގައި އޮށްވަޅުކުޅެން ބައެއް އަންހެންވެރިން ތިބެއެވެ.\nނަމަވެސް މިއަހަރުގެ ރޯދަމަހުގައި އެއްވެސްކުޅިވަރެއް ނެތި އެހޮޅުއަށިވެސް ވަނީ ފަޅުވެފައެވެ. މިހެންވެފައިވަނީ މިހާތަނަށްވެސް އެތާނގައި ކުޅެމުންދިޔަ ކުޅިވަރުތަކަކީ ގައިކައިރިކޮށް ތިބެ ކުޅެމުން ގެންދިޔަ ކުޅިވަރުތަކަށްވެފައި މިފަހަރު ގައިދުރުކޮށް ތިބެގެންނޫނީ އެފަދަ ކުޅިވަރެއްވެސް ކުޅެވެން ނެތީމައެވެ. އޭގެ އެންމެބޮޑު ސަބަބަކީ މިހާރު މުޅިދުނިޔެއަށް ފެތުރިގެންއުޅޭ ކޮރޯނާ ބަލިމަޑުކަމެވެ.\nއާދަނު ރަށަށްދިޔަ ދުވަހުގެ އަނެއްދުވަހު މެންދުރުނަމާދުގެ ފަހުން އޭނާގެރައްޓެހި އަދި ހޮޅުއަށީގެ ކުޅިވަރުތަކުގައިވެސް ބައިވެރިވަމުން ދިޔަ ބައެއް މީހުންނަށް ފޯނުންގުޅާލައި މުނިފޫހިފިލުވަން މިފަހަރު ކުރެވިދާނެ ކަމަކާމެދު ވާހަކަދެކެވި އެއްބަސްވެވުނީ މިފަހަރު ހޮޅުއައްޓަށް ނުގޮސް ހޮޅުއަށީގެ ކުޅިވަރެއްގެގޮތުގައި ފޯނު މެދުވެރިކޮށް އެކަމަށް ބޭނުންވާ ބައެއްގެތެރޭ ސުވާލު މުބާރާތެއް ބޭއްވުމަށެވެ. އަދި މިގޮތުން ކުރާ ސުވާލާއި އެއަށްދޭ ޖަވާބުތައް ހޮޅުއަށިކައިރީ ހުންނަ މޫސާމަނިކުގެ އަދަރާދަގޭ ގޯތިތެރޭ ހުންނަ އަޑުގަދަކުރާ މެދުވެރިކޮށް އެހިސާބުގަނޑަށް އިވޭގޮތް ހެދުމަށާއި އަދި މިމުބާރާތުގެ ސުވާލުތައް ހުށަހަޅާމީހަކަށް އާދަނު ހަމަޖެއްސުމަށެވެ.\nސުވާލުމުބާރާތުގެ ފުރަތަމަ ދުވަސްކަމަށްވާ 10ރަމަޟާން އާދީއްތަދުވަހުގެ ޢަޞުރުގެފަހުން ހޮޅުއަށި ފެންނަ ހިސާބުގެ އަރިއަރިމަތިން މަދު މީސްކޮޅެއް ފެންނަންތިބި ނަމަވެސް އެބަޔަކުތިބީ މިހާރު ހަމަޖެހިފައިވާ ގައިދުރުކޮށް ތިބުމުގެ އުޞޫލަށްވުރެވެސް ދުރުކޮށެވެ. ހީވާގޮތުން އެބަޔަކުތިބީ އަދަރާދަގޭ އަޑުގަދަކުރާއިން ފޮނުވާއެއްޗެއް އަޑުއަހާށެވެ. މިހެންތިއްބައި ގަޑިން 4ގަޑި ބައިވުމާއެކު ކޮންމެވެސް މީހެއްގެފޯނުން ހަޔެއްފަހަރު ރިންގުވުމާއި ފޯނު ނެގިހެން ހީވުމާއި އޭގެފަހުން ވާހަކަދައްކަން ފެށިއަޑު އަދަރާދަގޭ އަޑުގަދަކުރާއިން އިވެންފެށިއެވެ.\nالسلام عليكم ورحمة الله وبركاته - މީ ލަންސިމޫގޭ އާދަން ޔޫސުފު އިނގޭތޯ! ތިޔައީ ކޮން ބޭފުޅެއްތޯ؟\nފޯނުން: وعليكم السلام ورحمة الله وبركاته – މީ ކަނީރުމާގޭ ރުގިއްޔާ.\nއާދަނު: ހޮޅުއަށީގައި ބާއްވަމުން ގެންދިޔަ ރޯދަކުރުކުރުމުގެ ކަންކަން ކޮރޯނާގެ ސަބަބުން މިހާރު ބޭއްވެންނެތީމާ ހަމަޖެހިފައިވަނީ މިއަހަރު ފޯނުމެދުވެރިކޮށް ސުވާލުމުބާރާތެއް ބޭއްވުމަށް. މިކަން ކުރިޔަށްދާނެގޮތް ލިޔެފައިވާ ކަރުދާސްތައް މިހާރުވާނީ މިރަށުގެ ގޭގެއަށް ފޯރުކޮށްދެވިފައި. އަނެއްކާ ތިޔަގެއަށް މިކަރުދާސް ލިބުނުތޯ؟\nރުގިއްޔާ: ޅަވަރުގެސޮރަކު މިގޭ ގޯތިތެރެއަށް ވަދެގެން ގެއާއި ހަމަޔަށްއައިސް ގޭގެ ބޮޑުދޮރުގެ ދޮރުފަތުގެދަށުން ގޭތެރެއަށްވެއްދި ފާޑެއްގެ ކަރުދާސްގަނޑެއް މިގޭ ކުދިވެރިން ނަގައިގެންއުޅުނު ވާހަކަ ދައިތަބުނި. އެޔެއް އަޅުގަނޑެއް ނުދެކެން.\nއާދަނު: ތިޔަވާނީ އެކަރުދާހަށް. އެކަމަކުވެސް މިމުބާރާތް ކުރިޔަށްދާނެގޮތް މިހާރުވާނީ ސާފުވެފައިކަމަށް ހީކުރަން. މިގޮތުން މިއަދު ފޯނުން ގުޅާލެވޭ ކޮންމެ ބޭފުޅަކާވެސް ކުރާނީ4ސުވާލު. ކޮންމެ ސުވާލެއްގެ ޖަވާބުދެއްވުމަށް ހަމަޖެހިފައިވަނީ 15 ސިކުންތު. ކުރިޔަށްދާނަން އިނގޭތޯ؟\nފުރަތަމަ ސުވާލު: ދިވެހިރާއްޖެ އޮންނަނީ އިންޑިއާ ކަނޑުގައިހޭ، ނުވަތަ ބަޙުރު ހިންދުގައިހޭ؟\nޖަވާބު: އިންޑިއާ ކަނޑުގައި.\nދެވަނަ ސުވާލު: ތުއްފާށަނާގެ މެޔަށް ކަނބާ އައިސާ ޚަންޖަރު ގޯޅާލެއްވުމުން އެކަލޭގެ ވެއްޓުނީ މަރުވެގެންހޭ، ނުވަތަ ވެއްޓިފައި އޮއްވާ މަރުވީހޭ؟\nޖަވާބު: ވެއްޓިފައި އޮއްވާ މަރުވީ.\nތިންވަނަ ސުވާލު: ގާފަރު ސްކޫލު ހުންނަނީ ނައިފަރުގައިހޭ، ނުވަތަ ދަރަވަންދޫގައިހޭ؟\nޖަވާބު: ތީގެތެރޭ ގާފަރު ސްކޫލު ހުންނަރަށެއް ނުހިމެނޭ.\nހަތަރުވަނަ ސުވާލު: ޕޯޗްގީޒުން ދިވެހިރާއްޖޭގެ ވެރިކަންކުރި ދުވަސްވަރު ބާރަށުގައި އުޅުނު ވިޔަޒޯރުގެ ތުނބުޅިބާލަން ގެންގުޅުނީ އޭނާގެ އަމިއްލަ ކުރަފަތެއްހޭ، ނުވަތަ ޕޯޗްގީޒު ދައުލަތުގެ ނިޝާންޖެހި ކަތިވަޅިއެއްހޭ؟\nޖަވާބު: އޭނާގެ އަމިއްލަ ކުރަފަތެއް\nމިހާ ހިސާބުން ރުގިއްޔާއާއި ކުރަންޖެހޭ4ސުވާލާއި އޭގެ ޖަވާބުތައް ނިމި ދެން ސުވާލުކުރަން ފެށުނީ މިރިހިމާގޭ މޫސާ ޖަމާލާއި އެވެ.\nފުރަތަމަ ސުވާލު: އަނދިރިއަނދިރިން ކުޑައިރު ލައިގެން އުޅުނީ ހަރުވާޅުހޭ، ނުވަތަ އަނދެގެން އުޅުނީ މުންޑުހޭ،\nޖަވާބު: އަނދިރިއަނދިރިން ކުޑައިރު ދުވާލު އަންދަވަނީ އޭނާގެ ދޮންބަފާ ގާފަރު ކަޅުއުނބުށޭމު ބޭނުންކޮށްފައި ހުންނަ ބަރުމާޕީސް ބައު މުންޑެވެ. ރޭގަނޑު ނިންދަވަނީ އޭނާގެ އަމާ ކާންޒީކަމަނާގެ ކަޅު ކަނޑިއްކެއް އަންދަވާފައެވެ.\nދެވަނަ ސުވާލު: ދިވެހިރާއްޖެ އިސްލާމުވުމުގެކުރިން މާލެއަށް އެރިކަމަށް ބުނާ ރަންނަމާރި އަތުލައިގަނެ އެސޮރު ބަންދުކުރީ:\n(ހ) ތޯލާ ފުޅިއެއްގައިހޭ،\n(ށ) ގެރިކިރު ހުސްކުރި ދަޅެއްގައިހޭ؟\n(ނ) 2500 ލިޓަރުގެ ކަޅުހަމެއްގައިހޭ؟\nޖަވާބު: 2500 ލިޓަރުގެ ކަޅުހަމެއްގައި.\n(ޖަވާބު ނުބައި. ރަންނަމާރި ބަންދުކުރީ ރޯނުން ބަނދެފައި 1 ތޯލާ (12 ގްރާމް) ފުޅިއެއްގައި.)\nތިންވަނަ ސުވާލު: މީލާދީ 1819 ވަނަ އަހަރުގެ ޖޫންމަހުގައި ދިވެހިރާއްޖޭގައި ތިބީ އައިމިނަ ކިޔާ ކިތައް އަންހެނުންހޭ؟\nޖަވާބު: ޖޫންމަސް ފެށުނުއިރު ތިބީ އައިމިނަ ކިޔާ 50 އަންހެނުން. އެކަމަކު އެމަސް ނިމުނުއިރު ތިބީ 40 އަންހެނުން. އެއީ އެމަހުގެ މެދުތެރޭ ހުންއައިސްފައި އެކަކު މަރުވީމާ.\n(ޖަވާބު ނުބައި. 50 އިން 1 އުނިވީމާ ދެން އޮންނަނީ 40 ކަމަށްވާނަމަ ސަލާމަތެއް ނެތެއްނު؟ އެވަނީ ކިހިނެއް؟ މިއީ ދުނިޔޭގެ ކޮންތަނެއްގައި ބޭނުންކުރާ ހިސާބުގެ ވައްތަރެއްތަ؟ މުޅިން ނުބައި މަރުގޯސް. ސަކަރާތް ސަކަރާތް.)\nހަތަރުވަނަ ސުވާލު: ދިވެހި ރަސްކަމުގެ ބޭނުމުގައި އެއްބަފާ ކޮއްކޮއާއި ދެފިރިން ގަތުލުކުޅަކަމަށް ބުނެވޭ އަންހެނަކީ ..............................\n(މިހާ ހިސާބުން ކަރަންޓުގެ މައްސަލައެއް ދިމާވެ މުޅިރަށުން ކަރަންޓުކެނޑިފައި ދެން ކަރަންޓުލިބުނީ5ގަޑި ބަޔާއި ކައިރިވަނިކޮށެވެ. ކަރަންޓުލިބުމުން މޫސާ ޖަމާލާއި ކުރަންއުޅުނު4ވަނަ ސުވާލު ފުރިހަމަކުރުމަށް އޭނާއާއި ގުޅަން އުޅެއުޅެ ނުގުޅުނީމާ ދެން ގުޅަންއުޅުނީ އެދުވަހުގެ އެންމެފަހު ބައިވެރިޔާ ކަނބުރުގޭ ކުޑަތުއްތުއާ އެވެ. މީނާ މަޝްހޫރުވެފައި ވަނީ ހުއްތޭބޭގެ ނަމުންނެވެ. ކުރީގައި ކުދިންނަށް ކިޔަވައިދެއްވައި އުޅުއްވި ބޭކަލެކެވެ. ނަމަވެސް ހުއްތޭބެއާއިވެސް ގުޅޭގޮތެއްނުވީމާ އެދުވަހުގެ ސުވާލާއި ޖަވާބުގެ ކަންތައް ނިންމާލީއެވެ.)\nއެދުވަހުގެ ރޭގަނޑު 9.30\nމާލޭގައިހުރި ރައްޓެއްސަކާއި އާދަނު ފޯނުންގުޅައިގެން އުޅެނިކޮށް ހުއްތޭބޭ އޭނާއާއި ގުޅާކަން އެނގުނީމާ ރައްޓެހިމީހާއަށް އެކަން އަންގާލައި އެފޯނު ކަނޑާލައި ހުއްތޭބޭގެ ފޯނާއި ގުޅާލިއެވެ.\nއާދަނު: السلام عليكم - ހުއްތޭބެ ކިހިނެއްތޯ؟\nހުއްތޭބެ: وعليكم السلام ورحمة الله وبركاته - ٱلْحَمْدُ لِلَّٰهِ - ހުއްތޭބެ ހަމަ ރަނގަޅު. ކުދިވެރިންވެސް އެކަހަލަގޮތެއް. ހުއްތޭބެ މިގުޅާލީ އާދަނުމެން ކުދިން މުނިފޫހިފިލުވަން ތިޔަކުރާ ކަންކަމަށް ހިތްވަރުދީ އެކަންކުރިޔަށް ގެންދިޔުމުގައި ހުއްތޭބެއަށް ފެންނަ ރަނގަޅުގޮތެއްގެ ވާހަކަވެސް ބުނެލަންކަމަށް.\nއާދަނު: ޝުކުރިއްޔާ. ހުއްތޭބޭ. މިކަހަލަ ކޮންމެ ކަމެއްގައިވެސް ހުއްތޭބެއާ ވާފިރުބެއާ ހުސެންބެމެންގެ އެހީތެރިކަމާ މަގުދެއްކުން އަޅުގަނޑުމެން އަބަދުވެސް ބޭނުންވާނެ އިނގޭތޯ!\nހުއްތޭބެ: މިރޭ ވާހަކަދައްކާލާނީ އާދަނުމެން މިހާރު ފަށައިގެންއުޅޭ ސުވާލު މުބާރާތާއި ދޭތެރޭ. ޢާއްމުކޮށް ހަމަ ހުރިހާ އެންމެންގެ މެދުގައި ބާއްވާ މިކަހަލަ މުބާރާތެއްގެ ސުވާލާއި ޚާއްޞަކޮށް އޭގެ ރަނގަޅު ޖަވާބު ވާންޖެހޭނީ ބިނާކުރަނިވި ބޭނުންތެރި އަދި ފައިދާކުރަނިވި އެއްޗަކަށް. އަދި އެނގިފައިއޮތުން އެންމެނަށްވެސް ބޭނުންތެރި އެއްޗަކަށް. މިސާލަކަށް މިއަދު ކަނީރުމާގޭ ރުގިއްޔާއާއި އާދަނު ކުރި އެއްސުވާލަކީ ގާފަރު ސްކޫލު ހުންނަނީ ނައިފަރުގައިހޭ ނުވަތަ ދަރަވަންދޫގައިހޭ. މިއީ އެހާ ބޭނުންތެރި ސުވާލަކަށްނުވޭ. އެއީ ގާފަރު ސްކޫލު ހުންނާނީ އެނަމާއި އެއްގޮތަށް ގާފަރުގައިކަން އެނގޭނެ. އަދި އެހެންނޫނަސް އެވެނި ސްކޫލެއް ހުންނަނީ މިވެނި ތަނެއްގައިކަން ސުވާލުކުރެވޭ މީހާއަށް އެނގުމުގެ އެއްވެސް ބޭނުމެއްނެތް ސްކޫލެއްނަމަ އެސުވާލުގެ ބޭނުމެއްވެސް ނޯންނާނެ. މިސާލަކަށް ޖަލާލުއްދީން ސްކޫލު ހުންނަތަނެއް އެންމެންނަށް އެނގެންނުޖެހޭ. އެނގުމުގެ ބޭނުމެއްވެސް ނޯންނާނެ. އެއީ އެންމެންނަކީ އެސްކޫލުގެ ބޭނުމެއް ހިފަންޖެހޭ ބަޔަކަށްނުވާތީ.\n(މިހިސާބުން ހުއްތޭބެ ކަރުކެހިލައިފައި)\nމިސާލަކަށް އަލްއަމީރު ޙަސަން ފަރީދު ދީދީ އަވަހާރަވީ ދުވަހަކާއި، ކާށިދޫކަނޑުގެ ފުންމިނާއި، ކޮޅުމަޑުލާއި މާލެއާއި ދޭތެރޭގައި ހުރި ދުރުމިނަކާއި، މާލޭ ހުކުރުމިސްކިތުގެ ދެކުނުދޮރޯށި ނެގި ދުވަހަކާއި، ބުންބާމީހުން މާލޭގައި ނަމާދުކުރި މިސްކިތަށް މިހާރުކިޔާ ނަމަކާއި، މިނޫނަސް މިޒާތުގެ ކަންކަމަކީ އެންމެނަށް ކޮންމެހެން އެނގެންޖެހޭ ކަންކަމެއްނޫނެވެ. އެނގުމުގެ މާބޮޑު ބޭނުމެއްވެސް ހުރި ކަންކަމެއްނޫނެވެ. އެހެނެއްނޫނެވެ. ސާފުތާހިރުވުމާއި، ހަށިގަނޑަށް ފައިދާކުރަނިވި ކާނާއާއި، ހަށިގަނޑަށް ގެއްލުންދެނިވި ކަންކަމާއި، ބަލިބަލިން ސަލާމަތްވެތިބުމަށް ކުރެވިދާނެ ކަންކަމާއި، މަގުމަތީގެ އަދަބުތަކާއި، މީސްތަކުންނަށް އަޅާލައި ބޭނުންޖެހިފައިވާ މީސްމީހުންނަށް ވެދެވެންއޮތް އެހީތެރިކަމެއް ދެވިދާނެ ގޮތްތަކާއި، މިހިރަ މިހިރަ ކަންކަމަކީ ހަމަ އެންމެނަށްވެސް ބޭނުންތެރި ކަންކަމަށްވާތީ އެކަހަލަ ކަންކަމަށް ބިނާކޮށް ސުވާލުތައް ހުށަހެޅުމަކީ ރަނގަޅުކަމަކަށްވާނެ ކަމަށް ހުއްތޭބެއަށް ފެންނާތީ މިވާހަކަބުނެލީ.\nއާދަނު: ވަރަށް ރަނގަޅު މަޢުލޫމާތުކޮޅެއް ތިޔަ ދެއްވީ. ބޮޑަށްވާގޮތަކީ ބައެއް އެހެން ތަންތަނުންވެސް ރޯދަކުރުކުރަން ކުރާ ބައެއް ސުވާލުތަކަކީ އެންމެނަށް އޭގެ ޖަވާބެއް ކޮންމެހެން އެނގެންވެސް ނުޖެހޭ ސުވާލުތަކަށްވެފައި ކޮންމެވެސް ހެއްވާގޮތަކަށް ބައެއް ސުވާލުތައް ހުންނާތީ އަޅުގަނޑުމެންނަށްވެސް އެކަހަލަ ގޮތަކަށް ސުވާލުތައް ބައްޓަންކުރެވެނީ. އިރާދަކުރެއްވިއްޔާ ދެން އެހެންނުވާނެ. ހުއްތޭބެ، ވާފިރުބެ، ހުސެންބެމެންގެ ޚިޔާލާއި މަޝްވަރާހޯދާނަން. ވަރަށްބޮޑަށް ޝުކުރިއްޔާ.


Kalhehigilla Belehettun Havaalu Kuraane Faraatheh Hoadhany | #Huvadhoo\nގދ ކަޅެހިގިއްލާ ބެލެހެއްޓުން ޙަވާލުކުރާނެ ފަރާތެއް ހޯދުމަށް ނަޑެއްލާ ކައުންސިލުން އިއުލާންކޮށްފިއެވެ.\nމިކަމާއި ގުޅޭގޮތުން އެކައުންސިލުން ކޮށްފައިވާ އިޢުލާނެއްގައި ބުނެފައިވަނީ ނަޑެއްލާ ރައްޔިތުންގެ ނަމުގައި ލިޔެދެއްވާފައިވާ ގދ. ކަޅެހިގިއްލާއިން ލިބޭ އާމްދަނީއިން ފައިސާ ދައްކާގޮތަށް ގދ. ކަޅެހިގިއްލާ ބެލެހެއްޓުން ކުރިއަށް އޮތް އެއްއަހަރު ދުވަހަށް ހަވާލުކުރާނެ ފަރާތެއް ހޯދުމަށް އިޢުލާން ކުރާ ކަމަށާއި ކަޅެހިގިއްލާ ޙަވާލުކުރުމަށް ހަމަޖެހިފައިވަނީ ކަޅެހިގިއްލާ ބެލެހެއްޓުން ޙަވާލުވާން އެދި ހުށަހަޅުއްވާ ފަރާތްތަކުގެ ތެރެއިން، ކަޅެހިގިއްލާ ބެލެހެއްޓުން ޙަވާލުކުރުމަށް ކައުންސިލުން ނިންމާ ފަރާތަކާއި ކައުންސިލާއި ދެމެދު ވެވޭ ދެފަރާތް އެއްބަސްވާ އެއްބަސްވުމެއްގެ ދަށުން ކަމަށެވެ.\nނަޑެއްލާ ކައުންސިލުން އިތުރަށް ހާމަކޮށްފައިވާ ގޮތުގައި ކަޅެހިގިއްލާ ބެލެހެއްޓުން ހަވާލުކުރާ ފަރާތަކުން އެރަށުން ލިބޭ އާމްދަނީއިން، މަހެއްގެ މައްޗަށް -/4000 ރުފިޔާ (ހަތަރުހާސް ރުފިޔާ) އަށްވުރެ މަތިން ރައްޔިތުންގެ މާލިއްޔަތައް ފައިސާ ދައްކަންޖެހޭނެއެވެ.\nކަޅެހިގިއްލާ ބެލެހެއްޓުމަށް ޝައުޤުވެރިވާ ފަރާތްތަކުން ކަޅެހިގިއްލާ ބެލެހެއްޓުން ޙަވާލުވުމަށް އެދި ހުށަހަޅާ ސިޓީތައް ބަލައިގަތުން އޮންނާނީ 15 މާރިޗް 2018 ވާ ބުރާސްފަތި ދުވަހުގެ 13:00 ގައި ގދ. ނަޑެއްލާ ކައުންސިލްގެ އިދާރާގައެވެ. މިކަމަށް އެދި ހުށަހަޅާ ފަރާތްތަކުގެ ސިޓީ ކެނޑުމަށް ހަމަޖެހިފައިވަނީ ސިޓީ ހުށަހެޅީ ފަރާތްތަކުގެ ހާޟިރުގައި ހަމަ އެގަޑީގައި ކަމަށް ނަޑެއްލާ ކައުންސިލުން ހާމަކުރެއެވެ.\nމިކަމާއި ގުޅޭގޮތުން އިތުރު މައުލޫމާތު ސާފުކުރުމަށް ބޭނުންވާ ފަރާތްތަކުން ރަސްމީގަޑީގައި ނަޑެއްލާ ކައުންސިލް އިދާރާއަށް ވަޑައިގަތުމުން ނުވަތަ 6840007 ނަންބަރ ފޯނަށް ގުޅުމުން މަޢުލޫމާތު ސާފުކޮށްދެވޭނެ ކަމަށް އެފަރާތުން ހާމަކުރެއެވެ.


އެމް.ޑީ.ޕީގެ ޗެއަރޕާސަން ޢަލީ ވަޙީދުގެ މައްޗަށް ރައީސް ޔާމީންގެ ސަރުކާރުން ޓެރަރިޒަމްގެ ދަޢުވާ ކުރިކުރުން ކުށްވެރި ކުރުން – Maldivian Democratic Party\nއެމް.ޑީ.ޕީގެ ޗެއަރޕާސަން ޢަލީ ވަޙީދުގެ މައްޗަށް ރައީސް ޔާމީންގެ ސަރުކާރުން ޓެރަރިޒަމްގެ ދަޢުވާ ކުރިކުރުން ކުށްވެރި ކުރުން\nދިވެހިރައްޔިތުންގެ ޑިމޮކްރެޓިކް ޕާޓީ (އެމް.ޑީ.ޕީ)ގެ ޗެއަރޕާސަން ޢަލީ ވަޙީދުގެ މައްޗަށް ރައީސް ޢަބްދުﷲ ޔާމީން ޢަބްދުލް ޤައްޔޫމްގެ ސަރުކާރުން ޓެރަރިޒަމްގެ ކުށުގެ ދަޢުވާ އުފުލާފައިވާތީ އެމް.ޑީ.ޕީ އިން އެކަން އެންމެ ހަރުއަޑުން ކުށްވެރި ކުރަމެވެ.\nޢަލީ ވަޙީދުގެ މައްޗަށް ޓެރަރިޒަމްގެ ދަޢުވާ ކޮށްފައިވަނީ ރާއްޖޭގައި ބޭއްވުނު އެންމެ ބޮޑު މުޒާހަރާ ކަމުގައިވާ “މޭޑޭ މުޒާހަރާ” އާއި ގުޅިގެންނެވެ. އެމުޒާހަރާއަކީ ރައީސް ޢަބްދުﷲ ޔާމީންގެ ސަރުކާރުން ހިންގަމުންދާ ބޮޑެތި ވައްކަންތަކާއި ޖަރީމާތަކާއި ދެކޮޅަށް އަޑުއުފުލުމަށް ބޭއްވުނު ސުލްޙަވެރި މުޒާހަރާއެކެވެ. އަދި އެމުޒާހަރާ އާއި ގުޅިގެން އެމަނިކުފާނު ހައްޔަރުކޮށް ޖަލަށްލާފައި ވެއެވެ.\nސަރުކާރުން އެމަނިކުފާނު ޖަލަށްލައި، އަދި މިހާރު ޓެރަރިޒަމްގެ ދަޢުވާ އުފުލާފައިވަނީ ސަރުކާރާއި ދެކޮޅަށް މޭޑޭގައި އެހާގިނަ ރައްޔިތުން އަޑުއުފުލުމަށް ނެރުއްވުމުގައި އެމަނިކުފާނު އަދާކުރެއްވި އިސް ދައުރުގެ ސަބަބުން ސަރުކާރު ޖެހިލުންވެ، ކަންބޮޑުވުމުންނެވެ.\nޓެރަރިޒަމްގެ ޤާނޫނުގެ ބޭނުން ނަހަމަގޮތުގައި ހިފައި، ސިޔާސީ ލީޑަރުންގެ މައްޗަށް މިފަދަ ނުޙައްޤު ދަޢުވާތަކާއި ޙުކުމްތައް ތަކުރާރުކޮށް ކުރަމުންދާތީ ރާއްޖޭގެ ރައްޔިތުންނާއި ބައިނަލް އަޤުވާމީ މުޖުތަމަޢު އިން އެކަން އިންތިހާއަށް ކުށްވެރި ކުރަމުންދާކަން ފާހަގަކުރަމެވެ. އަދި ސަރުކާރުން މިކަންކަން މިގޮތަށް ކުރަމުންދަނީ ސަރުކާރުން އިދިކޮޅު ސިޔާސީ ލީޑަރުން ދެކެ ޖެހިލުންވެ، ގޮތްހުސްވެ ދިއުމުގެ ސަބަބުންނެވެ.\n18 އޮކްޓޯބަރ 2016\nބަޔާން ނެރުނީ އެމް.ޑީ.ޕީގެ ސެކްރެޓޭރިއެޓް


ރައްޔިތުންގެ މަޖިލީހުގެ ރައީސް މުހައްމަދު ނަޝީދު އދ. މާމިގިއްޔަށް ވަޑައިގެން ޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލީހުގެ މާމިގިލީ ދާއިރާގެ މެމްބަރު ގާސިމް އިބްރާހީމާ ބައްދަލުކުރައްވައިފިއެވެ.\nގާސިމް އިބްރާހީމްގެ އެއާލައިން، ވިލާ އެއާ އިން އޮޕަރޭޓް ކުރާ ފްލައިމީގެ ބޯޓެއްގައި ރައީސް ނަޝީދު މާމިގިއްޔަށް ވަޑައިގަތުމުން ގާސިމް އިބްރާހީމް ވަނީ އެއާޕޯޓުން ރަތްދޫލައިން އެމަނިކުފާނަށް މަރުހަބާ ވިދާޅުވެފައެވެ.\nރައީސް ނަޝީދާއި ގާސިމް އިބްރާހީމް ބައްދަލުކުރެއްވި ނަމަވެސް އެ ބައްދަލުވުމާ ގުޅޭގޮތުން އަދި ތަފްސީލު ނުލިބުނަސް ޖޭޕީގެ ޗީފް ސްޕޯކްސްޕާސަން އަދި މިސަރުކާރުގެ ސްޓޭޓް މިނިސްޓަރު އަލީ ސޯލިހް ކުރެއްވި ޓްވީޓެއްގައި ވަނީ ރައީސް ނަޝީދު މާމިގިއްޔަށް ވަޑައިގެންނެވި ވީޑިއޯ ހިއްސާކުރައްވާފައެވެ. އެހެންނަމަވެސް އަލީ ސޯލިހުގެ ޓްވީޓުގައި ވެސް އެއްވެސް އެއްޗެއް ވިދާޅުވެފައެއް ނުވެއެވެ.\nމައުލޫމާތު ލިބިފައިވާ ގޮތުން، ރައީސް ނަޝީދު މާމިގިއްޔަށް ވަޑައިގެން އެ ރަށުގައި މާގިނައިރު މަޑުނުކުރައްވާ، ގާސިމް އިބްރާހީމާ އެކު ވަޑައިގެންނެވީ ގާސިމްގެ ސަން އައިލެންޑް ރިސޯޓަށެވެ. ދެ ބޭފުޅުން އެކުގައި ވަނީ އެ ރަށުގައި މެންދުރުގެ ފަރިއްކޮޅު ވެސް ކުރިއަށް ގެންދަވާފައެވެ.\nރައީސް ނަޝީދަށް މެއި މަހުގެ ހަވަނަ ދުވަހުގެ ރޭ ދިން ބޮމުގެ ހަމަލާ އަށް ފަހު ރާއްޖެއިން ބޭރުން އިތުރު ފަރުވާ ހޯއްދެވައި ރާއްޖެ ވަޑައިގެންނެވީ މިމަހުގެ 11 ވަނަ ދުވަހު އެވެ. މިއީ ރާއްޖެ ވަޑައިގެންނެވި ފަހުން އެމަނިކުފާނު އަތޮޅު ތެރޭގައި މީހުން ދިރިއުޅޭ ރަށަކަށް ވަޑައިގެންނެވި ފުރަތަމަ ފަހަރެވެ.\nރައީސް ނަޝީދު ގާސިމް ބައްދަލުކުރައްވާފައި މިވަނީ ވެރިކަމުގެ ނިޒާމު ބަރުލަމާނީ އަށް ބަދަލުކުރުމުގެ މަސައްކަތް ނަޝީދު ކުރައްވަމުން ގެންދަވާ ދަނޑިވަޅެއްގައެވެ. އެހެންނަމަވެސް ގާސިމް ވަނީ ބަރުލަމާނީ ނިޒާމަށް ތާއީދު ނުކުރައްވާނެ ކަމަށް މީގެ ކުރިން ވިދާޅުވެފައެވެ.\nއަރުޝީފަށް ނެގީ 25/10/2021 17:57\nއެންމެފަހުން އަޕްޑޭޓްކުރީ 25/10/2021 17:57\nއަހްމަދު އިޒްމީމް 25 މިނެޓު ކުރިން\nމުހައްމަދު ޔަމީން 44 މިނެޓު ކުރިން


Thuhumath Thakun Salaamaiyvi Namaves Shazail Suspension In Salaamatheh Nuvi - Vaguthu\nއެންޓި ކޮރަޕްޝަން ކޮމިޝަން (އޭސީސީ) އަދި ފުލުހުން ބެލި މައްސަލައިން މޯލްޑިވް ގޭހުގެ މެނޭޖިން ޑިރެކްޓަރު ޝަޒައިލް ޝިޔާމް ސަލާމަތްވި ނަމަވެސް އޭނާ އަދި ވެސް ހުންނެވީ ސަސްޕެންޝަނުގައި ކަމަށް ރައީސް އޮފީހުން ވިދާޅުވެއްޖެ އެވެ.\nރައީސް ތަރުޖަމާނު މަބްރޫކް އަޒީޒް ވިދާޅުވީ ޝަޒައިލް ސަސްޕެންޝަނާ މެދު އަދި އިތުރު ގޮތެއް ނުނިންމާ ކަމަށެވެ. ޝަޒައިލްގެ ސަސްޕެންޝަން ދަމަހައްޓާ ސަބަބެއް ރައީސް އޮފީހުން ހާމައެއް ނުކުރެއެވެ.\nޝަޒައިލް އަކީ ކުރީގެ ރައީސް މައުމޫންގެ އެމްއާރްއެމްގެ ސްލޮޓެއްގައި ގޭސްގެ އެމްޑީ ކަމަށް އައްޔަން ކުރެއްވި ބޭފުޅެކެވެ. ޝަޒައިލް މުސާރަ ނުލިބޭގޮތަށް ސަސްޕެންޑުކުރީ ކޮރަޕްޝަންގެ މައްސަލަތައް ހުށަހަޅަން ރައީސް އޮފީހުން ގާއިމްކޮށްފައިވާ ޕޯޓަލް އަށް ހުށަހެޅި ޝަކުވާތަކަކާ ގުޅިގެން އޮކްޓޯބަރު 15، 2019 ގަ އެވެ. އެއަށް ފަހު، ޝަޒައިލަށް ތުހުމަތުކުރާ ދެ މައްސަލައެއް އޭސީސީ އަދި ފުލުހުން ބެލި އެވެ.\nޝަޒައިލްއަށް ތުހުމަތު ކުރެވުނު އެއް މައްސަލައަކީ މަނީލޯންޑްރިންގެ މައްސަލައެކެވެ. އެމައްސަލަ އޭސީސީ އިން ބެލުމަށް ފަހު ފުލުހުންނަށް ހުށަހެޅުމުން ފުލުހުން ވެސް ތަހްގީގު ކުރިއެވެ.\nރައީސް ޔާމީންގެ ސަރުކާރުގައި އޭނާ އެންމެ ފަހުން ހުންނެވީ ޓޫރިޒަމް މިނިސްޓްރީގެ ޑެޕިއުޓީ މިނިސްޓަރުގެ މަގާމުގައެވެ. އެ ސަރުކާރުގައި ކޫއްޑޫ ފިޝަރީޒްގެ ޗެއާމަންކަން ވެސް ކުރެއްވިއެވެ. އަދި ފިޝަރީޒް މިނިސްޓްރީގެ ޑެޕިއުޓީ މިނިސްޓަރުގެ މަގާމު ވެސް އެ ސަރުކާރުގައި އަދާ ކުރައްވާފައިވެއެވެ.\nއޭޕްރީލް 22, 2021 17:13\nސަންޓުރެވަލް ސިޔާމަށް މިހަރު ހުއްނާނީ ރަނގަޅަށް ރާކަނިމަސް ކެވިފައި ރީނދޫ ގުރޫޕާ ގުޅުނީ މޮޅުތަކެއްވާނެ ކަމަށް އަލިފާން ކެވިއްޖެބާ ....\nއޭޕްރީލް 22, 2021 19:28\nޥަޒީފާ ނެރުން ލާޒިމެއް ނޫން. މަދަނީ މިންގަނޑުން ބަލާނަމަ، ހިޔާނާތްތެރިވެފައިވާކަން ސާބިތުވާނެ. މަކަރާއި ހީލަތް ހެދުމަކީ ޑީ.އެން.އޭ އާއި ގުޅިފައިވާ އާއިލީ ވޭދަނައެއް.\nއޭޕްރީލް 22, 2021 19:29\nއަނބުރާ ޥަޒީފާއަށް ނެރުން ލާޒިމެއް ނޫން. މަދަނީ މިންގަނޑުން ބަލާނަމަ، ހިޔާނާތްތެރިވެފައިވާކަން ސާބިތުވާނެ. މަކަރާއި ހީލަތް ހެދުމަކީ ޑީ.އެން.އޭ އާއި ގުޅިފައިވާ އާއިލީ ވޭދަނައެއް. ވަރުގަދަ އިހަލެއް\nއޭޕްރީލް 22, 2021 20:14\nރައްޔިތުން ޕާޓީތަކުގެ ކުޑަތަކުގެ ދަށުގައި ނިވާވެ ހުސްވެއްޖެއެވެ. އިހުތިޖާޖުކުރާނެ އެއްވެސް ރައްޔިތަކު މިހާރަކު ނެތެވެ. ހުރިހާވެސް އެއްޗަކީ، ޕާޓީތަކެވެ.


Causeway ge Massalaigai Hoadedhoo Rayyithun Ihuthijajkoffi ކޯޒްވޭގެ މައްސަލައިގައި ހޯޑެއްދޫ ރައްޔިތުން އިހުތިޖާޖުކޮށްފި – Huvadhoo News Causeway ge Massalaigai Hoadedhoo Rayyithun Ihuthijajkoffi Huvadhoo News\nކޯޒްވޭގެ މައްސަލައިގައި ހޯޑެއްދޫ ރައްޔިތުން އިހުތިޖާޖުކޮށްފި\nމަޑަވެލި-ހޯނޑެއްދޫ ކޯޒްވޭގެ ސަބަބުން ހޯނޑެއްދޫއަށް ލިބެމުންދާ ގެއްލުމުގެ ސަބަބުން، ހޯނޑެއްދޫ ރައްޔިތުން މިއަދު ބޭއްވި މުޒާހަރާގެ ތެރެއިން--ފޮޓޯ:ޔޫޝައު\nގދ.މަޑަވެލި ހޯނޑެއްދޫ ކޯޒްވޭގެ މައްސަލައިގައި ހޯޑެއްދޫ ރައްޔިތުން ނުކުމެ މިއަދު ހަވީރު އިހުތިޖާޖު ކޮށްފިއެވެ.\nރައީސް ޔާމިނުގެ ސަރުކާރުގައި މަޑަވެލި ހޯނޑެއްދޫ ގުޅާލުމަށް އަޅާފައިވާ ކޯޒްވޭގެ ސަބަބުން ރަށުގެ އެސަރަހައްދުގެ 6.7 ހެކްޓަރުގެ ބިން ހަލާކުވެފައިވާ ކަމަށާއި ލޮނުގެ އަސަރުކުރުމުގެ ސަބަބުން މުޅި އެސަރަހައްދުގައި ހުރި ގަސްތައް ހަލާކުވެފައިވާކަން މިއިހުތިޖާޖުގައި ވަނީ ފާހަގަކޮށްފައެވެ.\nމިއިހުތިޖާޖުގެ ބައިވެރިން ބުނަމުން ދިޔައީ މިއީ ކޯޒްވޭގެ ސަބަބުން ހޯނޑެއްދޫއަށް ލިބެމުން އަންނަ ގެއްލުންތައް ފާހަގަކޮށް މިކަންތައްތައް ސަރުކާރުގެ ކަމާބެހޭ ފަރާތުގެ ސަމާލުކަމަށް ގެނައުމަށްޓަކައި ބޭއްވޭ ސިލްސިލާ އިހުތިޖާޖެއް ކަމަށެވެ. އަދި މިކަމަށް ހައްލެއް ނުލިބެނީސް އިހުތިޖާޖްކުރުން ނުހުއްޓާނެކަމަށް ބައިވެރިން ބުނަމުންދިޔައެވެ.\nމިއިހުތިޖާޖުގައި ބައިވެރިވި އެރަށު ކައުންސިލުގެ މެމްބަރުން ބުނާގޮތުގައި ހޯނޑެއްދޫ ކައުންސިލުގެ ފަރާތުން ވަނީ ކޯޒްވޭގެ ސަބަބުން ރަށަށް ލިބެމުންދާ ގެއްލުންތައް ބަޔާންކޮށްދީ ކަމާބެހޭ ފަރާތަށް ރިޕޯޓްތައް ހުށަހަޅާފައި ކަމަށާއި ބައްދަލުވުންތައްވެސް ކުރިޔަށް ގެންދެވުނު ކަމަށެވެ. އެހެންނަމަވެސް ހިތާމަޔަކީ މިހާތަނަށް އައިއިރު އެއްވެސް ހައްލެއް ލިބިފައި ނެތްކަމަށެވެ.\nމަޑަވެލި ހޯނޑެއްދޫ ކޯޒްވޭގެ ސަބަބުން ހޯނޑެއްދޫގެ ބިންތައް ހަލާކުވެގެން ދާތީ އެރަށުގެ ރައްޔިތުން ވަނީ ކަންބޮޑުވުން ފާޅުކޮށްފައެވެ.\nމިބިންތަކަކީ މުސްތަޤްބަލުގައި ދަނޑު ހެއްދުމަށާއި ރައްޔިތުން ދިރިއުޅުމަށް ގޯތި ދޫކުރުމަށް ކަނޑައެޅިފައިވާ ބިމެއްކަން ކައުންސިލުން ވަނީ ހާމަކޮށްފައެވެ.\nކޯޒްވޭގެ ސަބަބުން އެރަށަށް ލިބެމުންދާ ގެއްލުންތަކަށް ހައްލެއް ހޯދައިދިނުމަށް އެރަށު ކައުންސިލުން ވަނީ ގޮވާލާފައެވެ. ކޯޒްވޭ ކަނޑާލައިގެން ނަމަވެސް މިމައްސަލައިގެ ހައްލު ރައްޔިތުން ބޭނުންވާކަމަށް ގޮވަމުންދިޔައެވެ.\nހޯނޑެއްދޫ ކައުންސިލުން ކޯޒްވޭ ކަނޑާލަން އުޅޭ މައްސަލަ ކުށްވެރިކޮށް މަޑަވެލި ކައުންސިލުން ވަނީ އިއްޔެ ބަޔާނެއް ނެރެފައެވެ.\nމިބަޔާނުގައި މަޑަވެލީ ކައުންސިލުން ވިދާޅުވީ ކޯޒްވޭ ކަނޑާލަން ނިންމުމަކީ އެކައުންސިލުން ނުހަނު ކަންބޮޑުވާ ކަމެއް ކަމަށާއި ސަރުކާރުން ބޮޑެތި ޚަރަދުތަކެއް ކޮށްގެން ނިންމާފައިވާ އެއްވެސް ޕްރޮޖެކްޓަކަށް އެއްވެސް ހާލަތެއްގައި އެއްވެސް މިންވަރެއްގެ ގެއްލުމެއް ދިނުމަކީ އެއްވެސް ކައުންސިލަކުން ކޮށްގެންވާނެ ކަމެއް ކަމަށެވެ.\nއަދި މަޑަވެލި-ހޯނޑެއްދޫ ކޯޒްވޭ އަކީ ދެރަށުގެ މަސްލަހަތު ހިމެނޭ ތަނަކަށްވުމާއި، ކޯޒްވޭ އަކީ އެދެރަށަށް ދިރިއުޅުމާއި، ވަޒީފާ އަށް ނިސްބަތްވާ ފަރާތްތައް ބޭނުންކުރާ ތަނަކަށްވެފައި، ކޯޒްވޭފެ ސަބަބުން ދެރަށުގެ އިގްތިސާދަށް ވެސް ރަނގަޅު ހެޔޮ ބަދަލެއް އަންނަ ކަމަށްވެސް މަޑަވެލި ކައުންސިލުން ނެރުނު ބަޔާނުގައި ބުނެފައިވެއެވެ.


SunOnline: Swimming pool elhee kon sarukaarakun kamaa medhu araarun!\nޢަބްދުﷲ އައިމަން 24 Dec 2020, 20:35\nނައިފަރު ދާއިރާގެ މެމްބަރު އަހުމަދު ޝިޔާމް (ކ) އަދި ކުޅިވަރާ ބެހޭ ވަޒީރު އަހުމަދު މަހްލޫފް (ވ)\nހުޅުމާލޭގެ މަލްޓި ޕާޕަސް ކުޅިވަރު އިމާރާތުގައި ގާއިމު ކޮށްފައިވާ ސްވިމިންގް ޕޫލް އެޅީ ކޮން ސަރުކާރަކުން ކަމާ މެދު އަރާރުންވާން ފަށައިފިއެވެ.\nއެ މައްސަލައިގައި ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމާއި ޔޫތު މިނިސްޓަރު އަހުމަދު މަހްލޫފް ވަނީ އެކަކު އަނެކަކަށް ހޫނު ބަހުގެ ހަމަލާތަކެއް ބަދަލުކޮށްފައެވެ.\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ސަރުކާރުގައި ހަދަން ފެށި ސްވިމިންގް ޕޫލުގެ މި ސަރުކާރުން ނިންމައި، އާއްމުންނަށް އެތަން ބޭނުން ކުރެވޭނެ އިންތިޒާމު މިހާރު ވަނީ ހަމަޖައްސައިފަ އެވެ. އަދި އެ ޕޫލް މުބާރާތްތަކަށާއި، އެހެނިހެން ބޭނުންތަކަށް ވެސް ބޭނުން ކުރުމަށް ރަޖިސްޓްރީ ކުރަން އިއްޔެ ސްވިމިންގް އެސޯސިއޭޝަނުން ފުރުސަތު ހުޅުވާލި އިރު، އެ ޕޫލަކީ ކޮން ސަރުކާރުން ގާއިމްކުރި ތަނެއްތޯ އަންނަނީ ސުވާލު އުފައްދަމުންނެވެ.\nނައިފަރު ދާއިރާގެ މެމްބަރު ޝިޔާމް މިއަދު ކުރެއްވި ޓުވީޓެއްގައި ވަނީ ޕޫލް އެޅުމުގެ ޝަރަފް ދޭންވީ ރައީސް އިބްރާހިމް މުހައްމަދު ސޯލިހަށްތޯ ސުވާލު ކުރައްވާފައެވެ.\n"މި ހުންނަނީ އަނދުން އެޅުވޭވަރަށްވުރެ ފާޅުކަން ބޮޑުކޮށް ރައީސް ޔާމީން ދިވެހި ރައްޔިތުންނަސް ހާއްސަކޮށް ޒުވާން ޖީލަށް ކޮށްދެއްވާފައި ހުރި ކަންކަން،" ޝިޔާމް ވިދާޅުވެފައިވެއެވެ.\nޝިޔާމުގެ ޓްވީޓަށް ރައްދު ދެއްވައި މިނިސްޓަރު މަހުލޫފް ވިދާޅުވީ އެ ޕޫލަކީ ރައީސް ޔާމީން އެޅުއްވި ޕޫލެއް ކަމަށެވެ. ނަމަވެސް އެ ޕޫލުގެ މަސައްކަތް ނިންމާލުމަށް، އެޗްޑީސީއަށް ދައްކަން ޖެހުނު 16 މިލިއަން ރުފިޔާ ދެއްކީ މިސަރުކާރުން ކަމަށެވެ. އަދި މި ސަރުކާރުން މަސައްކަތް ކުރަނީ އޮލިމްޕިކް ސްޓޭންޑާޑްގެ ސްވިމިންޕޫލެއް އެޅުމަށް ކަމަށް އޭނާ ވިދާޅުވިއެވެ. އަދި ސްވިމިން ޓްރެކްގެ މަސައްކަތްވެސް ދަނީ ނިމެމުން ކަމަށް މިނިސްޓަރު ވިދާޅުވިއެވެ.\nހުޅުމާލޭ ސިންތެޓިކް ޓްރެކް ސަރަހައްދުގައި ގާއިމް ކުރެވިފައިވާ ސްޕޯޓް ކޮމްޕްލެކްސް ޔޫތް މިނިސްޓްރީއާއި ހަވާލުކުރިއިރު މި ކޮމްޕްލެކްސްގައި 25 މީޓަރުގެ ސްވިމިންގް ޓްރެކްއެއްގެ އިތުރުން ޖިމްއެއް ގާއިމް ކޮށްފައިވެ އެވެ. އަދި އެއަށް ފަހު ސްވިމިންގް ޕޫލް ބަލަހައްޓަން ސްވިމިންގް އެސޯސިއޭޝަނާ ވަނީ ހަވާލުކޮށްފަ އެވެ.


އަންބަރާ އިން މަސްތުވާތަކެއްޗާއެކު ބަޔަކު ހައްޔަކުރި ވާހަކަ ފުލުހުން ދޮގުކޮށްފި | Sangu News\nއަންބަރާ އިން މަސްތުވާތަކެއްޗާއެކު ބަޔަކު ހައްޔަކުރި ވާހަކަ ފުލުހުން ދޮގުކޮށްފި\n12 މާރޗް 2021 - 13:53\nވ.އަތޮޅުގެ އަންބަރާ އިން މަސްތުވާތަކެއްޗާއެކު ބަޔަކު ހައްޔަރެއް ނުކުރާ ކަމަށް ފުލުހުން ބުނެފިއެވެ.\nފުލުހުން މިހެން ބުނެފައިވަނީ އަންބަރާ އިން މަސްތުވާތަކެއްޗާ އެކު ޕާޓީކުރަން ތިބި 95 މީހުން ހިމެނޭ ބޮޑު ގްރޫޕެއް ރޭގެ ވަގުތެއްގައި ފުލުހުން ހައްޔަރުކޮށްފައިވާ ކަމުގެ ވާހަކަތައް ފެތުރިފައިވާ ދަނޑިވަޅެއްގައެވެ.\nފުލުހުންގެ މީޑިއާ އޮފިޝަލް ވިދާޅުވީ އެޗްޕީއޭގެ ގައިޑްލައިނާ ހިލާފަށް ހުއްދަ ނުހޯދައި އަންބަރާއަށް ދަތުރުކުރި 95 މީހަކު ޖޫރިމަނާކޮށްފައިވާ ކަމަށެވެ. ނަމަވެސް އޭގެތެރެއިން އެއްވެސް މީހަކު ހައްޔަރު ނުކުރާ ކަމަށާއި އަދި އެމީހުންގެ ތެރެއިން އެއްވެސް މީހެއްގެ މައްޗަށް މަސްތުވާތަކެތި ބޭނުން ކުރި ކަމުގެ ތުހުމަތު ކުރެވިފައި ނުވާ ކަމަށްވެސް އޮފިޝަލް ވިދާޅުވިއެވެ.\nމީގެއިތުރުން އެ ފަރާތްތައް މަސްތުވާތަކެތި ބޭނުންކުރި ކަމަށް ތުހުމަތު ނުކުރެވޭ ކަމަށާއި އެހެންކަމުން އެ ފަރާތްތައް މަސްތުވާތަކެއްޗަށް ޓެސްޓުކޮށްފައި ނުވާ ކަމަށްވެސް އޮފިޝަލް ވިދާޅުވިއެވެ. ނަމަވެސް ކެޕޭސިޓީ އަށް ވުރެ އިތުރަށް މީހުން އަރުވައިގެން ދަތުރުކުރި މައްސަލަ ތަހުގީގު ކުރަމުންދާ ކަމަށް އޮފިޝަލް ވިދާޅުވިއެވެ.\nފުލުހުން ވަނީ ކޮވިޑް-19 ފެތުރުން ހުއްޓުވުމުގެ ގޮތުން އެޗްޕީއޭއިން ކަނޑައަޅާފައިވާ ގައިޑްލައިންތަކަށް ތަބާވުމަށް އިލްތިމާސްކޮށްފައެވެ.\n0%ވަރަށް ގަދަ 0%ވަރަށް ގަޔާވޭ 50%ބޮޑު ޖޯކެއް 50%ހައިރާންވެއްޖެ 0%ވަރަށް ދެރަ 0%ރުޅިގަދަ ވަނީ\nނަމާދު ކުރީމަ ތޯޗެ


މުޙައްމަދު މަތީނުގެ ޖަވާބު — Ihavandhoo.com\nމުޙައްމަދު މަތީނުގެ ޖަވާބު\n15 މާރިޗު 2014 23 އެޑްމިން\nމިއީ އިހަވަންދޫޑޮޓްކޮމް އިން ހުޅުވާލި ފުރުޞަތުގައި އިހަވަންދޫ ދާއިރާގެ މަޖިލިސް ގޮނޑިއަށް ވާދަކުރައްވާ ކެނޑޭޓުންނާ ކުރުމަށް ކިޔުންތެރިން ފޮނުވި ސުވާލުތަކުގެ ތެރެއިން، ކެނޑިޑޭޓް ނަންބަރު 3، ހއ. އިހަވަންދޫ، އެރޯމާ / މުޙައްމަދު މަޠީނަށް އަމާޒު ކުރެވުނު ސުވާލުތަކާއި އަދި އިހަވަންދޫޑޮޓްކޮމް އިން ކަނޑައެޅި ސުވާލުތަކަށް މުޙައްމަދު މަޠީން ދީފައިވާ ޖަވާބުތަކެވެ.\nއަޅުގަނޑުގެ ނަމަކީ މުޙައްމަދު މަޠީން. އެޑްރެހަކީ ހއ. އިހަވަންދޫ، އެރޯމާ\nއަޅުގަނޑުގެ ބައްޕައަކީ ކުންޑަ ޢަބްދުﷲގެ ޢަބްދުއްޞަމަދު\nއަޅުގަނޑުގެ މަންމައަކީ ބަނގޯ މޫސަގެ ޚަދީޖާ\nއަޅުގަނޑުގެ އަންހެނުންނަކީ ގއ. މާމެންދޫ، މުޙައްމަދު ޝަފީޤާއި މއ. ގަޖުރާގޭ ޢާއިޝަތު ޖަލީލަށް ލިބިފައިވާ މަރިޔަމް އިވްރީސާ ޝަފީޤް\nއަޅުގަނޑަށް ލިބިފައި ވަނީ3ދަރިން. އެއީ ޔޫޞުފް މިހްރާން މަޠީން އާއި، އާދަމް ޚަލަފް މަޠީން އަދި ޢާއިޝަތު އައިވާ މަޠީން\nއަޅުގަނޑު ވާނީ ބިޒްނަސް މެނޭޖްމެންޓްގެ ދާއިރާއިން މާސްޓާސް ޑިގްރީއެއް ޙާޞިލްކޮށްފަ. މީގެ އިތުރުން އަޅުގަނޑަކީ މެމްބަރ އޮފް ރޯޔަލް އިންސްޓިޓިއުޓް ޗާރޓާރޑް ސާވެޔަރސް ސަޓިފިކޭޓް ވެލިޔުއަރއެއް. މީގެ އިތުރުން ވެސް އަޅުގަނޑު ވާނީ ދުނިޔޭގެ އެކި ބައްރުތަކުގައި ބޭއްވުނު ކޯޕަރޭޓް ގަވަނެންސް އަދި މެނޭޖްމެންޓް ދާއިރާގެ ވޯރކްޝްޕް ތަކުގައި ބައިވެރިވެ ތަމްރީން ހޯދާފަ.\nއަޅުގަނޑުގެ ޙަޔާތުގައި ތަފާތު ގިނަ ވަޒީފާ އަދި މަސައްކަތު ތަޖުރިބާ ޙާޞިލްކޮށްފައި ވާނެ. ފާހަގަކޮށްލެވޭ ބައެއް ވަޒީފާތައް ދަންނަވާލާނަން؛\nއެމްޓީޑީސީގެ މެނޭޖިން ޑިރެކްޓަރުކަން.\nމިފްކޯގެ އެކްޓިން މެނޭޖިން ޑައިރެކްޓަރ ކަމާއި، ބޯޑު ޑައިރެކްޓަރކަން.\nޑެންމާކުގެ ކުންފުންޏެއްކަމުގައިވާ ޕެމް ކޮންސަލްޓްގެ ސާރވޭ މެނޭޖަރކަން.\nޔޫންއެން އެންވައިރެންމެންޓް ޕްރޮގްރާމްގެ ކޮންސަލްޓެންޓްކަން.\nސޯސް ހޮސްޕިޓޭލިޓީ ގްރޫޕްގެ ޕްރޮޖެކްޓް މެނޭޖަރކަން.\nޓޫރިސްޓް ބައެއް ރިސޯޓްތަކުގެ މެނޭޖްމެންޓް ދާއިރާގެ ތަފާތު ފަންތީގެ މަޤާމުތަކުގައި ވަޒީފާ އަދާކޮށްފައި ވާނެ.\nމާސްޓަރސް ޑިގްރީން ޑިސްޓިންކްޓް ޕްލަސް ލިބިފައިވޭ.\nއެންމެ ފުރަތަމަ ޑިމޮކްރަޓިކް ސަރުކާރުގެ މަސްވެރިކަމުގެ ސިޔާސަތުގެ ދަށުން މަހަށް ހަމަ އަގު ހޯދާދިނުމުގެ ސިޔާސަތު ރާވާ ތަންފީޒްކޮށް ކާމިޔާބުކުރުން.\nޤައުމީ ތަރައްޤީގެ ޕްރޮގްރާމަށް ބޭނުންވާ މަޢުލޫމާތު ހޯދުމަށް ހިންގުނު މަޝްރޫޢު ކާމިޔާބު ކަމާއެކު ރާވާ ހިންގާދިނުން.\nމި ނޫންވެސް ޙަވާލުވި ކޮންމެ ޒިންމާއެއް އިޚްލާޞްތެރިކަމާއި ތެދުކަމާ އެކު ކާމިޔާބުކޮށްފައި ވާނެ.\nމިވަގުތު ވަޒީފާއެއް އަދާނުކުރަން / ނަމަވެސް އަމިއްލަ ބައެއް މަސައްކަތް ކުރަން.\nއާންމުކޮށް ރައްޔިތުންނަށް ޚިދުމަތްކުރުމަށް، ޚާއްޞަކޮށް ދިވެހިރާއްޖެއަށް ބޮޑެތި އިންވެސްޓްމެންޓްތަށް ހޯދުމަށް ބޭނުންވާނެ ޤާނޫނީ ވެށި ހަރުދަނާކުރުމާއި، އިންވެސްޓަރުންނަށް ބޭނުންވާނެ ސަލާމަތާއި ރައްކާތެރިކަން އަދި އިތުބާރު ދެމެޖެއްޓުމަށް ބޭނުންވާނެ ޤާނޫނުތައް އުފެއްދުމަށް.\nއަޅުގަނޑު ހޮވަންވީ އުފާ ފާގަތި ރަބީޢުގެ ދުވަސްތަކެއް ހޯދުމަށްޓަކައި އަދި އިތުބާރު ކުރެވޭ މީހަކު ހޮވުމަށްޓަކައި.\nމިހާތަނަށް އިތުބާރު ގެއްލޭ ފަދަ އެއްވެސް ކަމެއް ކޮށްފައި ނުވާތީ އާއި، ޢަމަލާ ބަހާ ދިމާވާނެތީ، އަދި އެ އިތުބާރު ދިވެހި ދައުލަތުން އަޅުގަނޑަށް ކޮށް، ދައުލަތުގެ ބޮޑެތި ޒިންމާތައް ޙަވާލުކޮށްފައި ވާތީވެ.\nފަރުދީ ގޮތުން އަޅުގަނޑުވެފައިވާ ވަޢުދުތައް އަޅުގަނޑު ވާނީ ދާއިރާގެ ރައްޔިތުންގެ އަތަށް ދީފަ.\nޤާނޫނުތައް އުފެއްދުމުގައި ދިރާސާތައް ކުރާނަން.\nމަޖިލީހުގެ އަބުރާއި ޝަރަފް ރައްކާތެރިކުރުން.\nދީނީ ކަންކަމުގައި ދަންނަބޭކަލުންގެ ލަދާހޯދުން.\nޤާނޫނުތައް ހެދުމުގައި ކަމާބެހޭ މުޢައްސަސާތަކުގެ ބައިވެރުވުން އިތުރުކޮށް ޚާއްޞަކޮށް ޔުނިވަރސިޓީ ކޮލެޖް ފަދަ ތަންތަނުގެ ބޭނުން ފުޅާ ދާއިރާއެއްގައި ހިފާނަން.\nއަޅުގަނޑުގެ އުންމީދަކީ ދިވެހިރާއްޖޭގެ އެންމެން ދިރިއުޅެން ފަސޭހަ ރަށަކަށް އިހަވަންދޫ ހެދުން. މިކަން ކުރެވޭނީ ރައްޔިތުން އިޤުތިޞާދީގޮތުން ބާރުވެރިކުރުވައި ވަޒީފާ އުފައްދައި އަދި ޢުމްރާނީ ތަރައްޤީއަށް ބޭނުންވާނެ އަސާސީ ޚިދުމަތްތައް ތަޢާރަފްކޮށްގެން.\nއިސްލާމް ދީނުގެ އަޞްލަކާ ޚިލާފު އެއްވެސް ޤާނޫނެއް ހެދިޔަކަ ނުދޭނަން. އަދި ބައެއް ޚިޔާލުތަފާތުވުން ހުރިކަންކަމުގައި ފުޅާދާއިރާއެއްގައި ދިރާސާކުރެވި ދަންނަ ބޭކަލުން ރަޢުޔުގެ މައްޗަށް ބުރަވަން ޖެހޭ ކަންކަމުގައި ބުރާވާނަން.\nއިސްކަންދޭ ތަރުތީބުން ބަލާނަމަ؛\nނަރުދަމާ އާއި ސާފު ބޯފެން ލިބިފައި ނުވުން.\nޞިއްޙީ ޚިދުމަތުގެ ބަލިކަށިކަން.\nރަށުން ވަޒީފާގެ ފުރުޞަތުތައް ފަހިވެފައި ނެތުން. މި ނޫންވެސް ގިނަ މައްސަލަތަކަކާ އިހަވަންދޫ ރައްޔިތުންނަށް ވަނީ ކުރިމަތިލާން ޖެހިފައި.\nޒުވާނުން ބޭނުންވޭ ހެނދުނު ވަޒީފާ އަށް ދާން. ހަވީރު މުނިފޫހި ފިލުވައި، ދުޅަހެޔޮ ސިއްހަތެއްގައި ހުރުމަށްޓަކައި ކުޅެލަން ބޭނުންވޭ. ރޭގަނޑު އާއިލާ އާއި ދަރިންނާއި އަދި ލޯބިވެރިންނާއެކު ވަގުތުތައް ހޭދަކުރަން ބޭނުންވޭ. މިކަންކަން ފުރިހަމަ ނުކޮށް އިޖުތިމާޢީ އެއްވެސް މައްސަލައެއް ހައްލެއް ނުވާނެ.\nފެނޭ، ކުޑަކުރަންވާ މިންވަރާމެދު މި ދަނީ ދިރާސާ ކުރަމުން.\nއިސްލާހުކުރަން ޖެހޭ ޤާނޫނުތައް ވަރަށް ގިނަ. ޤާނޫނުލް އުޤޫބާތާއި ހެއްކާބެހޭ ޤާނޫނު ފަދަ ޖިނާޢީ ޢަދުލުގެ ނިޒާމަށް ބޭނުންވާ ޤާނޫނުތައް މިހާރުން މިހާރަށް ވެސް އިސްލާހު ކުރަން ޖެހޭ. މާލިއްޔަތާ ބެހޭ ޤާނޫނު އަލުން މުރާޖަޢާކޮށް ދައުލަތް ދަރަނި ކުރެވޭނެ ޙާލަތްތަކާއި މިންވަރުތައް ކަނޑައަޅަންޖެހޭ. މިގޮތުން އާންމު ޙާލަތާއި، ހަނގުރާމާގެ ޙާލަތާއި، ބަލިމަޑުކަމާއި، ތަދުމަޑުކަމުގެ ދުވަސްވަރުގައި ދައުލަތް ދަރަނިވެރި ކުރެވިދާނެ މިންވަރުތައް އެޤާނޫނުގައި ކަނޑައެޅުން މުހިއްމު. އަދި މި ނޫންވެސް މި ފަދަ ޤާނޫނުތައް އެބަހުރި އިސްލާހުކުރަން ޖެހޭ.\nމަދަނީ އަދި ޖިނާޢީ އިޖުރާޢަތުގެ ޤާނޫނެއް ހަދަން ޖެހޭ. އިޤްތިޞާދީ ޙަރަކާތްތައް ފުޅާ ކުރަން ބޭނުންވާނެ ޤާނޫނުތައް ހަދަންޖެހޭ. ޚާއްޞަކޮށް ފްރީ އިކޮނޮމިކް ޒޯންތައް ތަޢާރަފްކުރުމާ ގުޅޭ ޤާނޫނުތަކާއި، ބޮޑެތި މެގަ ޕްރޮޖެކްޓްތަކުން ދައުލަތަށް ޓެކްސް ނެގޭނެ މިންވަރުތައް ކަނޑައެޅުމާބެހޭ ޤާނޫނުތައް ވުޖޫދުކުރަން ޖެހޭ. އަދި މި ނޫންވެސް ޞިއްޙީ ދާއިރާ ވަކި ސިނާޢަތެއްގެ ގޮތުގަ ތަޢާރަފްކޮށް އާންމު ފަރުދުންގެ ހިއްސާ އެ ސިނާޢަތުގައި އިތުރުކުރުމަށްޓަކައި ރާއްޖޭގެ މާލީ އިދާރާތަކުން އެ ސިނާޢަތަށް ލޯނު ދިނުން ޤާނޫނަކުން ލާޒިމްކުރަން ޖެހޭ. އަދި މި ނޫންވެސް މި ފަދަ ޤާނޫނުތައް މިވަގުތުން ވަގުތަށް ވެސް ހަދަންވެފައި އެބަހުރި.\nތިކަހަލަ ކަމެއް ވީ ހަނދާނެއް ނުވޭ\nކުރީގެ ރައީސް ޑރ. މުޙައްމަދު ވަހީދު ހަސަންމަނިކަކީ "ބާޣީ" އެއްކަމަށް ބުނެފައި ވާނެތޯ؟ އަދި އެއްވެސް މީހަކުގެ ނަފްސަށް އެ މީހަކު ނުރުހޭ ބަސްތަކުން މުޚާތަބުކޮށްފައި ވާނެތޯ؟\nއާބާދީ އެއްފަސް ކުރުމަކީ ޤައުމުގެ ސިއްހަތު ދުޅަހެޔޮ ކޮށްދޭނެ ކަމެއް. އެކަމަކު މޮޅަދޫގެ ރައްޔިތުންގެ ކުރިމަގު ކަނޑައަޅާނީ މޮޅަދޫގެ ރައްޔިތުން\nމަތީނުވެފައިވާ ފަރުދީ ވައުދުތަށް ފުއްދުމަށް ފައިސާ ހޯދާނީ ކިހިނެއްތޯ! ކުރިން އެކަންކަން ނުކޮށްދިނީ ކީއްވެތޯ؟\nވައުދުތައް ފުއްދާނީ ވިޔަފާރީގެ ތެރެއިން އަދި ކޯޕްރޭޓިވް ސޮސައިޓީތައް މެދުވެރިކޮށް. އެކަންކަން ކުރުމަށް ކުރިންވެސް މަސައްކަތް ކޮށްފައި ވާނެ. ނަމަވެސް ބޭނުން ވަނީ އެކަށީގެންވާ އެއްބާރުލުން.\nފަރުދީ ވަޢުދުވުމަކީ ރިޝްވަތު ދިނުން ކަމަށް ބެލެވޭނެ ދެއްތޯ؟\nމުޅި ރައްޔިތުންނަށް އަމާޒުކުރެވިގެން ހިންގޭ މަޝްރޫޢުތަކަކީ ރިޝްވަތުކަމަށް ބެލެވޭނެ ޤާނޫނީ އެއްވެސް ހަމައެއް ނޯންނާނެ.\nމަތީން މަޖިލިސް ގޮނޑިއަށް ކުރިމަތިލީ މަޤާމެއް ނުވަތަ ފައިސާކޮޅެއް ހޯދުމުގެ ގަސްދުގައި ކަމަށް ބައެއް މީހުން ބުނޭ! ތެދެއްތޯ؟\nތެދެއް! އަޅުގަނޑު މިކަމަށް ކުރިމަތިލީ މަޖިލިސް މެމްބަރުކަން ބޭނުންވެގެން. އަދި މެމްބަރަކަށް ލިބިގެންވާ ޤާނޫނު ހެދުމުގެ ބާރާއި، މި ނޫންވެސް އެކަމަށްޓަކައި ބޭނުންވާ އިމްތިޔާޒްތައް އަޅުގަނޑު ބޭނުން.\nތިތަނުން އެކަކަށް ވެސް ތާއީދު ނުކުރަން\nވަރަށް ބައިވަރު ސަބަބުތައް އެބަހުރި. ޤައުމެއް އަތޮޅެއް އަދި ރަށެއްވިޔަސް ކުރި އެރުވޭނީ އިޤުތިޞާދީ ހަރަކާތް އިތުރުކޮށްގެން. އެ ހަރަކާތް ހިންގޭނެ ޢިލްމާއި ހުނަރު އަދި ތަޖުރިބާ ހުރި އަދި އެކަން ސާބިކޮށްދީފައިވާ ހަމައެކަނި ކެނޑިޑޭޓަކީ އަޅުގަނޑުކަން ދާއިރާގެ ރައްޔިތުންނަށް މިހާރު ވަނީ ސާބިތުވެފަ.\nދާއިރާގެ ތަރައްޤީއަށްޓަކައި ކުރަން ޖެހުނު ކޮންމެކަމެއް ކުރާނަން.\nކެނޑިޑޭޓް ނަންބަރު3އަށް ވޯޓް ދެއްވާ - ޔަޤީން ކަމާއެކު ތަފާތު ދައްކާނަން.\n– 15 މާރިޗު 2014 12 1\nޕާޓީއަކަށް ސޮއި ނުކުރާ ނަމެކޭ ނުބުނެ އެއްނު ހަމަ ގޮނޑި ލިބޭ އިރަށް ވިސްނާފަ ކުރާ ގޮތަށްދޯ....\n– 16 މާރިޗު 201456\nހަޤީގަތުގައިވެސް، ޢިލްމީ ޤާބިލް މީހުންނަކީ ކޮބައިކަން އެބަ އެނގޭނޫންތޯ؟ ވިސްނުމާ ފިކުރާ ޚިޔާލާތުގެ މުއްސަދިކަން ހުރި މިނަވަރު ވަރަށް ސާފުނޫންތޯ؟ އެހެން ކަމުގައި ވަނީނަމަ، ދާއިރާގެ ރައްޔިތުންނަށް އުޖާލާވަނިވި ކުރިމަގެއް ގެނެސް ދިނުމަށްޓަކައި، މަތީނަށް ވޯޓް ދިނުން މުހިއްމު ކަމުގައި ދެކެން. ވައްކަމާއި، ޚިޔާނާތުގެ ހަޑިމުޑުދާރުކަމުން ތަތްތެޅިފައިވާ މީހުންގެ އި ވިޔާނުދާ ޢަމަލުތަކުން ދާއިރާގެ ރައްޔިތުން ސަލާމަތް ކުރުމަށް މުޙައްމަދު މަތީނަށް ކޮންމެހެންވެސް ވޯޓް ދެއްވާ.\n– 16 މާރިޗު 201493\nމާސްޓާރސް ޑިގްރީ ހޯލްޑަރެއްގެ ކިބައިން އެއްމެ ބޭނުންވި ޖަވާބުތަކެއް ނޫން މި އީ އެއް!\n– 16 މާރިޗު 201408\nހަޤީގަތުގައިވެސް ވަރަށް މުހިއްމު ވާހަކަތަކެއް. ވައްކަން ކުރާމީހުންނާއި، ފޭރޭ މީހުންގެ ހާލަތާމެދު ނިކަން ވިސްނާލަ ބަލަ. ދާއިރާ ގެ މީހުން، މުހައްމާއަށް ވޯޓް ދޭނަމަ ލަދުން ހަލާކުވާނެދޯ\n– 16 މާރިޗު 2014 8 1\n– 17 މާރިޗު 2014 8 0\nއެންމެންގެ ވޯޓު3ކަށްް.3ހޮވޭނެ ކަން ޔަޤީން\n– 17 މާރިޗު 201460\nމިފަހަރު މަތީނު 3\nމަތީނު ކުރިޔަށ.. ވޯތު 3\n– 18 މާރިޗު 201460\nދެން ތިބި ކެންޑިޑޭޓުންގެ ޖަވާބުތަށް ކޮބާ؟\nމަރުހަބާ މަތީނު . ހޮވޭނެ ކަމަށް އުންމީދު ކުރަން.\nޖަވާބުތައް ކުރު ނަމަވެސް ފުރިހަމަ. ކިޔުންތެރިންނަ މަތީނާ އިތުރު ސުވާލުކުރުމުގެ ފުރުސަތެއް ނެތް ތޯ؟\nވޯޓް3:)\nވޯޓު ވިއްކާ މީހުންގެ ހާލު މާ ދެރަ..ވޯޓް 3\n– 19 މާރިޗު 201460\nއިހަވަންދޫ.ކޮމް އިން ފޮނުވަާ ބޭކަާރު ސުވާލުތަކަށް ޖަވާބު ދޭކަށް ނުޖެހޭ.. އިމަގު ބަހުސް ގަ ހުންނާނީ ވައުދު ތަކާ ހުރިހާ އެއްޗެއްވެސް ކިޔާދީފަ... މަތީނު އިމަގު މަޖިލިސް ބަހުސް ގަ އުޅުނީ ތަކަންދޫ އަހައްމަދާ އަޅައިގަނެގެން.. ކުރާ ސުވާލެއްގެ ޖަވާބު ނުދެވޭ..ާ\n– 19 މާރިޗު 201406\nމި ސިޓްގަ އިސތިހާޜު ކުރާކަށްވެސް ނުޖެހޭ .. ސްރިޕްޓް ލިޔެގެން މުހައްމާ ހުވާވެސް ކޮށްފި ދެން މަ ހީ ހީ\nވަގުނޯޓު ..މީ ބޭކާރު ސުވާލުތަ؟\nކޮން ވަގުނޯޓެކޭ ކިޔާކަށް.. ހަމަ ކިތަންމެއަ ޒާތީވެފަ އަސަރު ކުރިޔަސް މިފަހަރު މުހައްމާ 1\nމަތީނު ތިކަން ކާމިޔާބު ކުރެވޭނީ ހަމަ އިހަވަންދޫ ވޯޓް ގިނައިން ލިބިގެން. މަސައްކަތް ކޮއްލާ. ގުޑް ލަކް\nޖަވާބުނުދެވުނީ ކޮޕީނުކުރެވުނީމާ ދުވާލަކުދެވަޢުދު އިތުރުވޭ، ވަޢުދުތައްއުޅެނީ އޮބާމާމެން ފެންވަރުގައި މީހަގެގައިގައި އެއްވެސް ހިތްވަރެއްނެތް؟ ފިލްމުކުޅުވާފައަގުވެސް ނުދެވިގެން އުޅޭއިރު ދެނޯ؟ ކަލޯމުހަންމާ ތިމާގެފެންވަރުން ވަޢުދުވެބަލަ؟ މަތީނުކޮޕީކުރުމަކީ މަތީނަށްއޮތްތާއީދު ކަލެއަށް އެނބުރޭނެކަމެއްނޫންކަން ހަނދާކޮށްދެން!\nމުހަންމާ! ތިކުޅިދޫކޮށްލާފަ ދަންމާނު ޕްރޮގްރާމަށް ތައްޔާރުވެބަލައެއީއޭ މުހަންމާގެ ކެރިއާއަކީ؟\nވަރަށް ފުރިހަމަ، މަތީނުައާ ބަދަލުވެ ސުވާލު ކުރުމުގެ ފުރުސަތު ދެއްވީތީ ވަރަށް ސުކުރު ދަންނަވަން. އުއްމީދު ކުރަން ރަނގަޅު ތަރައްގީއެ މި ދާއިރާއށް ގެނެސްދޭނެކަމަށް. ައައިމީ-މާރަންދޫ


Meemu Atoll | Mihaaru\nގިނަ ރަށްރަށުން ދަނޑުވެރިކަމަށް ބިން ދޫކުރަނީ\nކޮވިޑް-19 ގެ ހާލަތާ ގުޅިގެން ރާއްޖޭގައި ދަނޑުވެރިކަން ފުޅާކުރުމަށް ސަރުކާރުން ނިންމި ނިންމުމާ އެކު ކައުންސިލްތަކުން ކުއްޔަކާ ނުލައި، ދަނޑުވެރިކަން ކުރާ މީހުންނަށް ރަށްރަށުގެ ބިން ދޫކުރަން ފަށައިފި އެވެ.\nAugust 04, 2019 30\nމަޖިލީހުގެ ކުރީގެ ނައިބު ރައީސް ނާޒިމް ކަޓައިފި\nމާޒީ އަށް ބަލާ އިރު، މީގެކުރިން ބޭއްވި ރައްޔިތުންގެ މަޖިލިހުގެ އިންތިޚާބުތަކުގައި ދިއްގަރު ދާއިރާގެ ގޮނޑި ބެލެވިފައި އޮތީ އެމްޑީޕީ އަށް ކާމިޔާބު ކުރަން އެންމެ އުނދަގޫ އެއް ގޮނޑީގެ ގޮތުގަ އެވެ. އެމްޑީޕީގެ ފިކުރު ގަބޫލު ނުކުރާ ގިނަ ބަޔަކު ދިރިއުޅެމުން އަންނަ އެ ދާއިރާގެ މަންޒަރު މިއަދު ވަނީ ބަދަލުކޮށްލައިފަ އެވެ. ތާރީޚު ބަދަލުކޮށް...\nހުކުރު ދުވަހާ ހަމައަށް މޫސުން ވަރަށް ގޯސްވާނެ: މެޓު\nރާއްޖޭގެ އެކި ސަރަހައްދުތަކަށް މިހާރު ކުރަމުން ދާ ވިއްސާރަ އަލިވާނީ އަންނަ ހުކުރު ދުވަހުގެ ފަހުން ކަމަށާއި އެހާ ހަމަ އަށް، މޫސުން ގޯސްވާނެ ކަމަށް މޫސުމާ ބެހޭ ގައުމީ އިދާރާ އިން މިއަދު ބުނެފި އެވެ.\nމ. އަތޮޅަށް ހާއްސަ ފުޓްސަލް މުބާރާތް މާޗު މަހު\nމިފްކޯގެ ބޯޓު ފުންކޮށްފި\nމ. އަތޮޅު ވޭވަށުގެ ދޮންގިރިއަ ފަރަށް ރޭ ދަންވަރު އެރި މިފްކޯގެ ބޯޓު މިއަދު ފުންކޮށްފި އެވެ.\nOctober 04, 2016 14\n110 ޓަނުގެ މަހާއެކު މިފްކޯގެ ބޯޓެއް ފަރަށް އަރައިފި\nމިފްކޯގެ މަސްބޯޓެއް 110 ޓަނުގެ މަހާއެކު މ. އަތޮޅުގެ ފަރަކަށް ރޭ އަރައިފި އެވެ.


އެމްޑީޕީގެ ގައުމީ މަޖިލީހުގެ ޖަލްސާ އެއް މާދަމާރޭ ދަރުބާރުގޭގައި އޮންނާނެ – Maldivian Democratic Party\nއެމްޑީޕީގެ ގައުމީ މަޖިލީހުގެ ޖަލްސާ އެއް މާދަމާރޭ ދަރުބާރުގޭގައި އޮންނާނެ\n–\tމި ޖަލްސާގައި އެމްޑީޕީގެ ދާއިމީ ކޮމިޓީތަކަށް މެންބަރުން ހޮވުމާއި، ގޮފި ގަވައިދާއި، ދާއިރާ ގަވައިދު ފާސްކުރުމަށް ހަމަޖެހިފައިވޭ\nކުރީގެ ހޮލިޑޭއިން ގައި ބޭއްވި އެމްޑީޕީގެ ގައުމީ މަޖިލީހުގެ 83 ވަނަ ޖަލްސާގެ ތެރެއިން .. މާދަމާރޭގެ ޖަލްސާ އޮންނާނީ ދަރުބާރުގޭ ދޮށިމޭނާ މާލަމުގައި ../އެމްޑީޕީ ފައިލް ފޮޓޯ\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ގައުމީ މަޖިލީހުގެ ޖަލްސާ އެއް މާދަމާ ރޭ، ދަރުބާރުގޭ ދޮށިމޭނާ މާލަމުގައި އޮންނާނެއެވެ.\nމާދަމާ ރޭ 9.30 ގައި ފަށާ މި ޖަލްސާއަށް އެޖެންޑާކޮށްފައިވާ ކަންތައްތަކުގެތެރޭގައި އެ ޕާޓީގެ ދާއިމީ ކޮމެޓީތަކަށް މެންބަރުން ހޮވުމާއި، ޒުވާނުންގެ ޗާޓަރ ފާސްކުރުމުގެ އިތުރުން، ގޮފި ހިންގާ ގަވާއިދު ފާސްކުރުމާއި، ދާއިރާ ހިންގުމުގެ ގަވާއިދު ފާސްކުރުމާއި، އަންހެނުންގެ ރޫޙްގެ ހިންގާ ގަވާއިދު ފާސްކުރުން ވެސް ހިމެނެއެވެ.\nމީގެ އިތުރުން އެމްޑީޕީގެ ޤައުމީ މަޖިލީހުގައި އެ ޕާޓީއަށް ނިސްބަތްވާ ކައުންސިލަރުންގެ ތެރެއިން9ބޭފުޅަކު ހިމެނުމާއި ބެހޭ ޤަރާރެއް އެ ޕާޓީގެ ޗެއަރޕާސަން (ރީކޯ) މޫސާ މަނިކު މާދަމާ ރޭގެ ޖަލްސާއަށް ހުށަހަޅުއްވާ ގޮތަށް ވަނީ ހަމަޖެހިފައެވެ.\nމާދަމާ ރޭގެ ޖަލްސާ ގައި ވެސް ކެބިނެޓް އާއި ޕާލިމެންޓަރީ ގްރޫޕް އާއި ސެކްރެޓޭރިއަޓުން ޤައުމީ މަޖިލީހުގެ މެންބަރުންނަށް މަޢުލޫމާތު އެރުވުމާއި، އަދި ޤައުމީ މަޖިލީހުގެ މެންބަރުން މިކަންކަމާ ބެހޭގޮތުން ސުވާލުކުރުމަށް ދެވޭ 20 މިނިޓް ދިނުމަށް ވަނީ ހަމަޖެހިފައެވެ.\nއެމްޑީޕީގެ ގައުމީ މަޖިލީހުގެ މެމްބަރުންގެ އަދަދަކީ 120އެވެ. ކޯރަމްއަކީ 120 ގެ ހަތަރުބައިކުޅަ އެއްބައި ކަމަށްވާ 30 މެންބަރުންނެވެ. އަދި ވޯޓެއް ނެގޭނީ 30 މެމްބަރުންގެ އިތުރަށް އެއް މެމްބަރަކު އިންނެވުމުންނެވެ.\nމާދަމާރޭ އޮންނާނީ އެމްޑީޕީގެ ގައުމީ މަޖިލީހުގެ 93 ވަނަ ޖަލްސާ އެވެ.


Manchester City athun balive Lampard ah pressure boduvejje | Mihaaru\nސިޓީ އަތުން ބަލިވެ ލަމްޕާޑަށް ޕްރެޝަރު ބޮޑުވެއްޖެ\nރޭގެ މެޗަށް ފަހު ލަމްޕާޑް (ކ) އާއި ޗެލްސީގެ އަޒްޕިލިކުއޭޓާ (މ) އަދި ސިޓީގެ ޑިބްރޭނާ.-- ފޮޓޯ: އޭއެފްޕީ\n04 ޖެނުއަރީ 2021 - 09:44\nލަންޑަން (ޖެނުއަރީ 4) - އިނގިރޭސި ޕްރިމިއާ ލީގުގައި ރޭ ވާދަވެރި މެންޗެސްޓާ ސިޓީ އަތުން އަމިއްލަ ދަނޑުގައި 3-1 އިން ބަލިވެ، ޗެލްސީގެ ކޯޗު ފްރޭންކް ލަމްޕާޑަށް ޕްރެޝަރު ބޮޑުވެއްޖެ އެވެ.\nޑިސެމްބަރު މަހާ ހަމައަށް ރަނގަޅު ފޯމެއްގައި އޮތް ނަމަވެސް ޗެލްސީ އެންމެ ފަހުން ކުޅުނު މެޗުތަކުގައި ވަރަށް ބޮޑަށް ވަނީ ދަށްވެފަ އެވެ. ލީގުގައި އެންމެ ފަހުން ކުޅުނު ހަ މެޗުގެ ތެރެއިން ޗެލްސީ އަށް ލިބުނީ އެންމެ މޮޅެކެވެ. ރޭގެ ބައްޔާ އެކު އެ ޓީމު ވަނީ ލީގުގެ އަށް ވަނަ އަށް ވެއްޓިފަ އެވެ. އަދި މިރޭ ސައުތެމްޓަނުން ލިވަޕޫލްގެ މައްޗަށް ކުރިހޯދައިފިނަމަ ޗެލްސީ ނުވަ ވަނަ އަށް ވެއްޓޭނެ އެވެ.\nލަމްޕާޑް ބުނީ އޭނަގެ ކުރިމަގާ ބެހޭގޮތުން ވާހަކަ ދެއްކުމަކީ ކްލަބްގެ ބޯޑަށް އޮތް ކަމަށާއި އޭނާ ކޮންމެ ދުވަހަކު މަސައްކަތްކުރަނީ ކްލަބްގެ ހާލަތު ރަނގަޅުކޮށް ފުޓްބޯޅަ މެޗުތަކުން މޮޅުވާން ކަމަށެވެ.\n"އަހަރެންގެ ކޮންޓްރޯލްގައި ނެތްކަމަކާ މެދު ނުވިސްނަން. ކްލަބްގެ ވެރިންގެ އަތްމަތީގައި ވަކި ކަންކަމުގެ ބާރު އޮންނާނީ. އަހަރެންގެ ފޯކަސް ހުރީ ދަނޑުމަތީގައި ނަތީޖާ ނެރެން. އެކަން މި ވަގުތު މި ދަނީ ނުވެ. އެހެންވީމަ ވިސްނަން ޖެހޭ ކަންތައްތަކެއް އެބަހުރި،" ލަމްޕާޑް ބުންޏެވެ.\nލަނޑު ޖެހުމަށް ފަހު ސިޓީގެ ފޯޑެން (ވ) އާއި ޑިބްރޭނާ އުފާފާޅުކުރަނީ.-- ފޮޓޯ: އޭއެފްޕީ\nކޮވިޑް-19ގެ ސަބަބުން ސިޓީގެ މުހިއްމު ކުޅުންތެރިންތަކެއް ނުލައި ކުޅުނުއިރު އެ ޓީމުން ތިން ގޯލު ވެސް ޖެހީ ފުރަތަމަ ހާފުގަ އެވެ. އެ ގޮތުން މެޗުގެ 18 ވަނަ މިނިޓްގައި އިލްކާއި ގުންޑޮގާން ސިޓީ އަށް ފުރަތަމަ ލަނޑު ޖަހައިދިންއިރު، އޭގެ ތިން މިނިޓް ފަހުން ފިލް ފޯޑެން ވަނީ ސިޓީގެ ލީޑުފުޅާކޮށްދީފަ އެވެ. ކައުންޓަ އެޓޭކެއްގައި ސިޓީގެ ތިން ވަނަ ލަނޑު ޖެހީ މެޗުގެ 34 ވަނަ މިނިޓްގައި ކެވިން ޑިބްރޭނާ އެވެ.\nސިޓީން އެ ޓީމުގެ އެއް ވަނަ ގޯލްކީޕަރު އެޑަސަން މޮރާއެސް ނުލައި ކުޅުނު މެޗުގައި އެ ޓީމުގެ ގޯލު ބެލެހެއްޓީ އެމެރިކާގެ ޒުވާން ކީޕަރު ޒެކް ސްޓެފެން އެވެ. އަނިޔާއިން ރަނގަޅުވެ މޮރޮކޯގެ މިޑްފީލްޑަރު ހަކީމް ޒިޔެޗް ރޭގެ މެޗުގައި ކުޅުނުއިރު ޗެލްސީގެ ހަމައެކަނި ލަނޑު މެޗުގެ އިތުރުވަގުތުގައި ކާމިޔާބުކުރީ ބަދަލު ކުޅުންތެރިއެއްގެ ގޮތުގައި ކުޅެން އަރައި ރަނގަޅު ކުޅުމެއް ދައްކަމުން އަންނަ އިނގިރޭސި ވިންގް ކަލުމް ހަޑްސަން އޮޑޯއި އެވެ.\nމި މޮޅާ އެކު ސިޓީ ވަނީ ލީގުގެ ފަސް ވަނަ އަށް އަލުން ޖެހިލައިފަ އެވެ. އެ ޓީމަށް 15 މެޗުން 29 ޕޮއިންޓް ލިބިފައިވާއިރު، މެޗު ހަމަކޮށްގެން އެއް ވަނައިގައި އޮތް ލިވަޕޫލާއި ދެ ވަނައިގައި މެންޗެސްޓާ ޔުނައިޓެޑާ ޕޮއިންޓަކަށް ގާތަށް ޖެހިލުމުގެ ފުރުސަތު އެބައޮތެވެ.\nރަށުންބޭރުގައި ރޭ ނިއުކާސަލް ޔުނައިޓެޑް އަތުން 2-1 އިން މޮޅުވެ ލެސްޓާ ސިޓީ ވަނީ ލީގުގެ ތިން ވަނަ އަށް އަލުން އަރައިފަ އެވެ. ތިން ވަނައިގައި އޮތް ލެސްޓާ އަށް 17 މެޗުން ވަނީ 32 ޕޮއިންޓް ލިބިފަ އެވެ. ހަތަރެއްގައި 16 މެޗުން 29 ޕޮއިންޓާ އެކު އޮތީ ޓޮޓެންހަމް ހޮޓްސްޕާސް އެވެ.\nމެންޗެސްޓާ ސިޓީ ޗެލްސީ އިންގްލިޝް ޕްރިމިއާ ލީގް ފްރޭންކް ލަމްޕާޑް\nޓީމް މިހާ ދަށްބޮޑުކޮށް ދާތަން ބަލާކަށް ނުތިބެވޭނެ، ލެޓްސް ބްރޭކްއަޕް ފްރޭންކް !


Jordan ge shaahee aailaage baeh beyfulhun hayyarukohfi\nއަބްދުﷲ ރަސްގެފާން (ވ) ޕާލަމެންޓް ބައްދަލުވުމަށް ވަޑައިގަންނަވަނީ: ޝާހީ ހާންދާނުގެ ބައެއް ބޭފުޅުން ވަނީ ހިފަހައްޓާފައި\nޖޯޑަންގެ ޝާހީ ހާންދާނުގެ ވެރިންތަކެއް ހިމެނޭ ގޮޮތަށް ބާސިމް އިބްރާހީމް އަވަދުﷲ ހައްޔަރުކޮށްފި އެވެ. ޖޯޑަން ނިއުސް އޭޖެންސީ (ޕީޓްރާ) އިން ވަނީ މިކަން ކަށަވަރުކޮށްދީފަ އެވެ.\nގައުމީ ދިފާއީ ބާރުތަކާ ހަވާލާދީ ޕީޓްރާއިން ރިޕޯޓްކުރާ ގޮތުން ޕްރިންސް ހަމްޒާ ބިން އަލްހުސައިން ވެސް ހުންނެވީ ހިފަހައްޓާފަ އެވެ. ހަމްޒާއަކީ ރަސްގެފާން އަބްދުﷲ ގެ އެއްބަފާ ކޮއްކޯފުޅެވެ. އަދި ކުރިން އޮތް ގޮތުން ވަލީއަހުދަކީ ވެސް ހަމްޒާ އެވެ. އެހެން ނަމަވެސް މިހާރު ވަލީއަހުދަކީ އަބްދުﷲ ރަސްގެފާންގެ ދޮށީ ދަރިކަލުން ހުސައިން ބިން އަބްދުﷲ އެވެ.\nސަލާމަތީ ސަބަބުތަކަށްޓަކައި ސަރުކާރުގެ ބައެއް އޮފިޝަލުނާއި ގަނޑުވަރުގެ ބައެއް އޮފިޝަލުން ހިފަހައްޓާފައިވާ ކަމަށް ގައުމީ ޚަރަބަަރު އޭޖެންސީން ބުނެ އެވެ. މިގެ ތެރެއިން ބައެއް ބޭފުޅުން ސީދާ ގޭބަންދު ނުކުރެއްވި ނަމަވެސް ޖަމާއަތުގެ ބައެއް ހަރަކާތްތަކުން ދުރުހެލިވުމަށް އަންގާފައިވާ ކަމަށްވެ އެވެ.\nގައުމީ ހަބަރު އޭޖެންސީން ކުރިިން ބުނި ގޮތުން ޕްރިންސް ހަމްޒާ ގޭގައި ބަންދެއް ނުކުރެ އެވެ. އެހެން ނަމަވެސް ވޮޝިންޓަން ޕޯސްޓުން ބުނެފަައިވާ ގޮތުން ޕްރިންސް ހަމްޒާ އަދި އިތުރު ވިއްސަކަށް އޮފިޝަލުން ތިއްބެވީ ގޭބަންދުގަ އެވެ.\nޖޯޑަންގެ ސަލާމަތީ ބާރުތަކުން މަޝްރަހު ކޮންޓްރޯލްކުރުމުގައި\nޖޯޑަންގެ އަބްދުﷲ ރަސްގެފާނާ ދެކޮޅަށް ޝާހީ ގަނޑުވަރުގެ ތެރެއިން ބަޣާވާތަކަށް މަގުފަހިވެދާ ފަދަ އަމަކުތަކެއް ސަރުކާރުގެ އިސް އޮފިޝަލުންނާ ގުޅިގެން ހިންގާފައި ވަނީ ޕްރިންސް ހަމްޒާގެ އިސް ދައުރެއް އޮވެގެން ކަމަށް ސަލާމަތީ ބާރުތަކުން ގަބޫލުކުރެވެ އެވެ. މިމައްސަލަ މިހާރު އަންނަނީ ބަލަމުންނެވެ. ސަލާމަތީ ބާރުތަކުން އާންމުންނަށް ކަށަވަރުކޮށެދޭ ގޮތުން ހަމަނުޖެހުމާ ގުޅޭ އެއްވެސް ކަމެއް ސިއްރުކޮށްފައި ނުބާއްވާނެ އެވެ.\nޖޯޑަންގައި މަސްލަހަތު ހިމާޔަތްކޮށް މިނިވަންކަން ދެމެހެއްޓުމަށް އަބުދުﷲ ރަސްގެފާން އަޅުއްވާ ހުރިހާ ފިޔަވަޅަކަށް ފުރިހަމަ ތާއީދު އޮތް ކަމަށް ސައުދީ އަދި އެކުވެރި އަރަބި ދައުލަތްތަކުން ވަނީ ހާމަކޮށްފަ އެވެ. އެމެރިކާ އާއި އިޒްރޭލުން ވެސް ބުނީ މަޝްރަހު ވަރަށް ކައިރިން ބަލަމުން އަންނަ ކަމަށާއި އަބްދުﷲ ރަސްގެފާނަށް އިތުބާރުކުރައްވާ ކަމަށެވެ.\nއެމެރިކާ އިޒްރޭލް ސައުދީ އަަރަބިއްޔާ + ޔުނައިޓެޑް އަރަބް އެމިރޭޓްސް ޖޯޑަން


Miskithah kudakamu dhiya meeha jalah laan hukum koffi - vNews.mv\nފާތިމަތު ނަހުދާ ފާއިޒް 01 December 2021, 21:28\nމިސްކިތަށް ކުޑަކަމުދިޔަ މީހާ ޖަލަށް ލުމަށް ކްރިމިނަލް ކޯޓުން ހުކުމްކޮށްފިއެވެ.\nއެ މައްސަލާގައި ހައްޔަރުކޮށްފައިވަނީ މ. ޝޭޑީހޯމް އުމުރުން 40 އަހަރުގެ ހަސަން ޒޔާދު ނަމަކަށް ކިޔާ މީހެކެވެ. އޭނާ ވަނީ ހުކުރު މިސްކިތާއި އިސްލާމީ މަރުކަޒުގެ އިތުރުން ރައީސް އޮފިސް ކުރިމައްޗަށް ކުޑަކަމުދިޔަ މައްސަލައިގައި ހައްޔަރުކޮށްފައެވެ.\nއެ މައްސަލާގައި ހައްޔަރުކުމަށްފަހު ބަންދުން ދޫކޮށްލާފައި ވަނިކޮށް އޭނާ ހައްޔަރުކުރީ އިބްރާހީމް މިސްކިތަށް ވަދެ ޚަތިމަށް ކުޅުޖެހި މައްސަލާގައި ނޮވެމްބަރު މަހުގެ ހަތްވަނަ ދުވަހުއެވެ.\nކޯޓުން އޭނާ ޖަލަށް ލާންކުރި ފުރަތަމަ ހުކުމްގައި ބުނެފައި ވަނީ، ޖުމްހޫރީ މައިދާނަށް ކުޑަކަމުދިޔަ ކަމަށް ޝަރީއަތުގެ މަޖިލީހުގައި އިއުތިރާފްވެފައިވާ ކަމަށާއި، އެހެންކަމުން އާންމު މަސްލަހަތަށް ގެއްލުން ހުރި އަމަލެއް ކުރުމުގެ ކުށުގެ ދައުވާ އޭނާގެ މައްޗަށް ސާބިތުވާ ކަމަށް ކަނޑައަޅައި އެއް މަހާއި ހަ ދުވަހަށް ޖަލަށް ލުމަށް ހުކުމް ކުރާ ކަމަށެވެ.\nކޯޓުން އޭނާގެ މައްޗަށް ކުރި ދެވަނަ ހުކުމުގައި ބުނެފައިވަނީ އިސްލާމީ މަރުކަޒުގައި މަޣްރިބް ނަމާދު ވަގުތު މިސްކިތުގެ އިމާމް މީހާ ކުރިމަތީގައި ގިބްލައަށް ހުރެ ކުޑަކަމުދިޔަ ކަމަށް ޝަރީއަތުގެ މަޖިލީހުގައި އިއުތިރާފްވެފައިވާ ކަމަށާއި، އެހެންކަމުން އާންމު މަސްލަހަތަށް ގެއްލުން ހުރި އަމަލެއް ކުރުމުގެ ކުށުގެ ދައުވާ އޭނާގެ މައްޗަށް ސާބިތުވާ ކަމަށް ކަނޑައަޅައި އެއް މަހާއި ހަ ދުވަހަށް ޖަލަށް ލުމަށް ހުކުމްކުރާ ކަމަށެވެ.\nއޭނާ އަކީ ނަފްސާނީ މައްސަލައެއް ހުންނަ މީހެއްކަމަށް ބެލެވޭ ކަމަށް ކުރިން ފުލުހުން ބުނެފައި ވީނަމަވެސް، ޖެންޑާ މިނިސްޓްރީން ބުނީ އޭނާއަކީ ނަފްސާނީ މައްސަލައެއް ހުރި ފަރާތެއް ކަމަށް ފާހަގަ ކުރެވިފައި ނުވާތީ، އެ މައްސަލަ މޯލްޑިވްސް ޕޮލސް ސަރވިސްއަށާއި، އެންޑީއޭއަށް ރެފަރ ކޮށްފައިވާ ކަމަށެވެ.\nކްރިމިނަލް ކޯޓު ޤާނޫނީ ރާއްޖެ މޯލްޑިވްސް ޕޮލިސް ސާވިސް


Villingilli Council Ge Hurihaa Membarun Suspend Kohfi - Vaguthu\nވިލިނގިލީ ކައުންސިލްގެ ހުރިހާ މެމްބަރުންް ސަސްޕެންޑުކޮށްފި\nގއ. ވިލިނގިލީ ކައުންސިލްގެ ހުރިހާ މެމްބަރުންް ސަސްޕެންޑުކޮށްފިއެވެ.\nލޯކަލް ގަވަރމެންޓް އޮތޯރިޓީ (އެލްޖީއޭ) އިން އެ ކައުންސިލްގެ ފަސް މެމްބަރުން ސަސްޕެންޑް ކުރީ ދިވެހިރާއްޖޭގެ އިދާރީ ދާއިރާތަށް ލާމަރުކަޒީ އުސޫލުން ހިންގުމުގެ ގާނޫނުން ކައުންސިލްތަކަށް ލިބިދީފައިވާ ބާރުގެ ބޭރުން ވިލިނގިލީ ކައުންސިލުން ނޫސްބަޔާނެއް ނެރުނު މައްސަލަ އާއި ގުޅިގެންނެވެ.\nއެލްޖީއޭ އިން ވިދާޅުވީ ވިލިނގިލީ ކައުންސިލުގެ އެ އަމަލަކީ އެ އޮތޯރިޓީ އިން ފާސްކޮށްފައިވާ ކައުންސިލުން ކުރާ ގާނޫނާއި ހިލާފު އަމަލުތަކާއި އިސްލާހީ ފިޔަވަޅުތައް ދަރަޖަ ކުރުމުގެ އުސޫލުގެ ފަސްވަނަ މާއްދާގެ (ނ) އާއި ހިލާފު އަމަލެއް ކަމަށެވެ.\nމި މައްސަލަ ބެލުމަށްފަހު އެލްޖީއޭގެ ބޯޑުން ވަނީ އެ ނޫސްބަޔާނުގައި ސޮއިކޮށްފައިވާ ވިލިނގިލީ ކައުންސިލްގެ ފަސް މެމްބަރުން މާދަމާ އިން ފެށިގެން މުސާރަ އާއި އިނާޔަތްތައް ނުލިބޭގޮތަށް އެއް މަސްދުވަހަށް ސަސްޕެންޑު ކުރަން ނިންމާފައެވެ.\nކައުންސިލަރުންގެ ސަސްޕެންޝަނުގެ މުއްދަތުގައި އެލްޖީއޭ އާއި ގއ.އަތޮޅު ކައުންސިލާއި ގއ.ވިލިނގިލީ ކައުންސިލަށް ލަފާދޭ ކޮމިޓީގެ މަޝްވަރާގެ މަތިން ކައުންސިލް ހިންގުމާއި ހަވާލުވެ ހުންނާނީ ކައުންސިލް އިދާރާގެ ޒިންމާދާރުވެރިޔާ ނުވަތަ އޭނާގެ މަސްއޫލިއްޔަތާއި އެވަގުތަކު ހަވާލުވެ ހުރި ފަރާތަކުން ކަމަށް އެލްޖީއޭ އިން ވިދާޅުވިއެވެ.\nއެލްޖީއޭގެ ބަޔާނުގައި ވަނީ މި ދަރަޖައިގެ ކުށެއް ތަކުރާރުކޮށްފިނަމަ ވިލިނގިލީ ކައުންސިލް ރޫޅާލުމަށް ހައިކޯޓަށް ހުށަހަޅާނެ ކަމަށްވެސް ވިދާޅުވެފައެވެ.\nއެލްޖީއޭގެ ފޭސްބުކް ޕޭޖް ހެކްކޮށްފި\nއޭޕްރީލް 17, 2018 21:25\nއިންތިޚާބަށްވާއިރު އެއްވެސް ކައުންސލަރަކު ޕޕމ އަށް ނުވަދެ ހުރިއްޔާ ސަސްޕެންޑް\nތިއީ ތެދެއްކަމަށްވަނީވިއްޔާ މިހާރު ތިބޭނީ ގިނަ ކައުންސިލަރުން ސަސްޕެންޑްކޮށްފައިދޯ! އެހެންނޫން ވަނީކީ! ރީނދޫހުމުގެ ބުރާންތީގައި ހެދޭ ނެހެދޭ ނޭގޭވަރުވުމުން ހުންގަނޑު މަޑުވެލަންދެން ބެޑްރެސްޓެއް ނެގުމަށް އަންގަނީ!!


Covisheid Vaccine France Ge 65 Aharun Matheege Meehunah Nudheyn Lafaa Dheefi - Vaguthu\nކޮވިޑް-19 އިން ރައްކާތެރިވުމަށް އިންޑިއާ އިން އުފައްދާފައިވާ "ކޮވިޝީލްޑް" ވެކްސިން 65 އަހަރުން މަތީގެ މީހުންނަށް ނުދިނުމަށް ފްރާންސްގެ ސައިންޓިފިކް އެޑްވައިޒަރުން ހިމެނޭ ޕެނަލަކުން ލަފާ ދީފިއެވެ.\nއެ ގައުމުން "ކޮވިޝީލްޑް" އެ އުމުރުގެ މީހުންނަށް ދިނުމާ މެދު މަޝްވަރާ ކުރި އިރު، މިވަގުތު ދުނިޔޭގެ އެކި ހިސާބުތަކުން އަންނަނީ މި ވެކްސިން 65 އަހަރުން މަތީގެ މީހުންނަށް ނުދިނުމަށް ވެސް ނިންމަމުންނެވެ.\nއެގައުމުގައި އުމުރުން ދުވަސްވީ މީހުންނަށް އެ ވެކްސިން ނުދިނުމަށް އިލްތިމާސް ކޮށްފައިވަނީ އެގައުމުގެ ސައިންސްވެރިންގެ ޕެނަލަކުންނެވެ. އެ ބޭފުޅުން ބުނެފައިވަނީ އެ ވެކްސިން ބޭނުން ކުރަން އެންމެ ރަނގަޅު އުމުރަކީ 65 އަހަރުން ދަށުގެ މީހުންނަށް ކަމަށެވެ.\nސައިންސްވެރިން، 65 އަހަރުން މަތީގެ މީހުންނަށް މިވެކްސިން ނުދިނުމަށް އިލްތިމާސް ކުރަނީ މިވަގުތު މި ވެކްސިން އުމުރުން ދުވަސްވީ މީހުންނަށް މަސައްކަތް ކުރާ ކަމުގެ އެކަށީގެންވާ ހެއްކެއް ލިބިފައި ނުވާތީއެވެ.\nއެހެން ކަމުން އެގައުމުގެ ސަރުކާރުން އެކަމަށް ރިޔާޔަތް ކޮށް، ކަމާ ބެހޭ މީހުންގެ ބަސް ހޯދައިގެން އެކަމާއި ވަކިގޮތެއް ނިންމާނެ ކަމަށް ވަނީ ބުނެފައެވެ.\n"މި ވެކްސިންގެ އެކަށީގެންވާ ހެއްކެއް ނެތް ލިބިފައި އުމުރުން 65 އަހަރުގެ މަތީގެ މީހުންނަށް މަސައްކަތް ކުރާ ކަމަށް. އެކަމަކު މި ވެކްސިން އުމުރުން 65 އަހަރުން ދަށުގެ މީހުންނަށް ބޭނުން ކުރެވޭނެ" ޑޮކްޓަރު ޑޮމިނިކް ލެ ގުލުޑެކް ބުންނެވެ.\nއެ ޓީމުން ބުނެފައިވަނީ އުމުރުން 65 އަހަރުން މަތީގެ މީހުންނަށް ދޭން ރަނގަޅު ކަމަށް ބެލެވެނީ ފައިޒާ ވެކްސިން ނުވަތަ މޮޑާނާ ވެކްސިން ކަމަށެވެ.\nފްރާންސްއިން ކޮވިޝީލްޑް ވެކްސިން އެގައުމުގެ 65 އަހަރުން މަތީގެ މީހުންނަށް ނުދިނުމަށް މަޝްވަރާ ކުރަމުން އަންނައިރު، ޕޮލޭންޑާއި ސްވިޑަން އިން ވަނީ އެގައުމުގެ އުމުރުން ދުވަސްވީ މީހުންނަށް ވެކްސިން ނުދޭނެ ކަމަށް ނިންމާފައެވެ. އަދި ސްޕެއިންއިންވެސް މިހަފްތާގެ ތެރޭގައި ވަކި ގޮތެއް ނިންމާނެ ކަމަށް ވަނީ ބުނެފައެވެ.\nފެބުރުއަރީ 5, 2021 10:03\nދެން މިރާއްޖޭގެ ސައިންސިސްޓުން ކީއްވެބާ؟ ޤައުމުތަކުންމިފަދަ ވިސްނުމަކުން ވިސްނާއިރު މިރާއްޖޭގައި ނުވިސްނަނީ\nފެބުރުއަރީ 5, 2021 14:47\nމިގައުމުގެ ސައިންޓިސްޓް ޑޮކްޓަރުންވަނީ ދިރާސާ ހަދާފާ. އެއީ ދުނިޔޭގައި މިހާތަނަށް އެުފެއްދި އަދި އެންމެނަށް ދެވޭ ވެކްސިނެއް ކަމުގެ ޔަގީންކަން ދީފާ. އެޔަގީން ކަމާއެކު އެފްޑީއޭގެ ޕްރޮފްސަރުން އެވަނީ އިންޑިޔާގެ ވެކްސިން ޖެހުމުގެ ހުއްދަ ދީފާ. ޑަބްލިޔޫ އެޗްއޯ އަށްވުރެ އެފްޑީއޭ މާތަޖުރިބާ ހުންނާނެ.\nފެބުރުއަރީ 5, 2021 10:06\nފްރާންސްއިން ކޮވިޝީލްޑް ވެކްސިން އެގައުމުގެ 65 އަހަރުން މަތީގެ މީހުންނަށް ނުދިނުމަށް މަޝްވަރާ ކުރަމުން އަންނައިރު، ޕޮލޭންޑާއި ސްވިޑަން އިން ވަނީ އެގައުމުގެ އުމުރުން ދުވަސްވީ މީހުންނަށް ވެކްސިން ނުދޭނެ ކަމަށް ނިންމާފަކަމަށްވަނީ، އަދި ސްޕެއިންއިންވެސް މިހަފްތާގެ ތެރޭގައި ވަކި ގޮތެއް ނިންމާނެ ކަމަށް ވަނީ ބުނެފައޭ . އެކަމަކު އަޅުގަނޑަށް ފެންނަނީ މިރާއްޖޭގައި ހަމަ ޖަހަން.\nފެބުރުއަރީ 5, 2021 11:57\nރާއްޖޭގައި 65 އަހަރުގެ ބޭފުޅުން މި ޖެހުން މީ ކިހިނެއް ވާ ކަމެއް. ؟


MDP Congress Ah Dhaan Green Zone In Nufurunee Gaanoona Hilaaf Kameh Kuran Ulheythee - Police - Vaguthu\nސިޔާސީ ހަރަކާތަކަށް ގްރީން ޒޯން ބޭނުމެއް ނުކުރެވޭނެ – ފުލުހުން\nއެމްޑީޕީން އއ. އުކުޅަހުގައި ބާއްވާ އެ ޕާޓީގެ ކޮންގްރެސްގައި ބައިވެރިވުމަށް މިރޭ ފުރަން އުޅުނު މެންބަރުންނަށް ގްރީން ޒޯން އިން ނުފުރުނީ އެ ސަރަހައްދުގައި ގާނޫނާއި ހިލާފް ކަމެއް ކުރަން އުޅޭކަމުގެ މައުލޫމާތު ލިބިގެންކަމަށް ފުލުހުން ވިދާޅުވެއްޖެއެވެ.\nފުލުހުންގެ ސްޕޯކްސް ޕާސަން އަހުމަދު ޝިފާން ވިދާޅުވީ، ގްރީން ޒޯންގެ ގޮތުގައި ކަނޑައަޅާފައިވާ ސަރައްހަދަށް މީހުން އެއްކޮށް ސިޔާސީ ޕާޓީއެއްގެ ކޮންގްރެސްއަށް ފުރުމުގެ ނަމުގައި ގާނޫނާއި ޚިލާފު އަމަލުތަކަށް އެ ސަރަހައްދުގައި ހިންގަން ރާވަމުންދާ ކަމުގެ މައުލޫމާތު ލިބިފައިވާ ކަމަށެވެ.\nޝިފާން ވިދާޅުވީ، ގާނޫނާއި ގަވާއިދާއި ހިލާފު އެއްވެސް އަމަލެއް ގްރީން ޒޯނުގައި ހިންގަން ފުރުސަތު ނުދޭނެ ކަމަށެވެ.\n"އަދި އެފަދަ އަމަލެއް ކުރަން އުޅޭ ފަރާތްތަކާއި މެދު ގާނޫނީ ފިޔަވަޅު އަޅާނެ ވާހަކަ ދަންނަވަން". ޝިފާން ވިދާޅުވިއެވެ.\nއެމްޑީޕީގެ އާދަޔާ ޚިލާފު ކޮންގްރެސް އޮތީ މިއަދާއި މާދަމާ އއ. އުކުޅަހުގައެވެ.\nޖޫން 29, 2018 20:53\nޖޫން 29, 2018 20:56\nއެޔެއް ނޫން ވީގޮތަކީ ! ވީގޮތަކީ ޔާމީނު މިހާރު ބިރުގަންނަނީ !\nޖޫން 29, 2018 21:34\nޣައިބުވެސް އެނގިލައްވާކަމަށް ދަޢުވާކުރައްވަނީތޯ؟\nޖޫން 29, 2018 21:51\nތި ސިފާނު ތާހިރު ގޮތަކަށް ބުރައިގެން ދާނެ\nޖޫން 29, 2018 22:10\nސޯޓު ބޭލުނީމާ އެއޮތީ ވާނެއެތިވެފާ. އަންނިއަށް މިއަދު އަދި ކިރިޔާ އެނގުނީ އޭނަޔަށް ޕްރެޒިޑެންޝަލް ކެންޑިޑޭޓަކަށް ނުވެވޭނެކަން. އެހެންތާވާނީ ގަޅީއަކީ ވަކިވަރަކަށް ނޫނިއްޔާ. ވަގުތު ފާއިތުވަންދެން އެމްޑީޕީ ޚިސާރު ކޮށްގެން ހުރެފަ، މިހާރު އެބުނީ ތިމަންނަ ވަރަށް އަވަހަށޯ އެމްޑީޕީ މީހުންނަ އެހެންކެންޑިޑޭޓަކު ދައްކަން ފުރުސަތުމިދިނީ. މަށަށް ޔަގީނާ ގާތަށް ލަފާކުރެވެނީ އައްނި ގެ ވޯޓުވެސް ދޭނީ ޔާމީނަށް. ސަބަބަކީ ޔާމީނަށް ވެރިކަމުގައި ހުރެވޭނީ ފަސް އަހަރަށް، ނަމަވެސް އެހެންމީހަކު އަރައިފިއްޔާ އެމީހަކަށް ދިހަ އަރުވަންދެން ވެރިކަމުގައި ހުރުމުގެ ފުރުސަތު އޮންނާނެ. މާނައަކީ އެހެން މީހަކު އަރައިފިއްޔާ އައްނިއަށް 10 އަހަރުވަންދެން ރައީސް އަކަށް ވުމުގެ ފުރުސަތު ގެއްލިދާނެ.\nޖޫން 29, 2018 22:17\nއަންނިއަށް މިއަދު އަދި ކިރިޔާ އެނގުނީ އޭނަޔަށް ޕްރެޒިޑެންޝަލް ކެންޑިޑޭޓަކަށް ނުވެވޭނެކަން. އެހެންތާވާނީ ގަޅީއަކީ ވަކިވަރަކަށް ނޫނިއްޔާ. ވަގުތު ފާއިތުވަންދެން އެމްޑީޕީ ޚިސާރު ކޮށްގެން ހުރެފަ، މިހާރު އެބުނީ ތިމަންނަ ވަރަށް އަވަހަށޯ އެމްޑީޕީ މީހުންނަ އެހެންކެންޑިޑޭޓަކު ދައްކަން ފުރުސަތުމިދިނީ. މަށަށް ޔަގީނާ ގާތަށް ލަފާކުރެވެނީ އައްނި ގެ ވޯޓުވެސް ދޭނީ ޔާމީނަށް. ސަބަބަކީ ޔާމީނަށް ވެރިކަމުގައި ހުރެވޭނީ ފަސް އަހަރަށް، ނަމަވެސް އެހެންމީހަކު އަރައިފިއްޔާ އެމީހަކަށް ދިހަ އަރުވަންދެން ވެރިކަމުގައި ހުރުމުގެ ފުރުސަތު އޮންނާނެ. މާނައަކީ އެހެން މީހަކު އަރައިފިއްޔާ އައްނިއަށް 10 އަހަރުވަންދެން ރައީސް އަކަށް ވުމުގެ ފުރުސަތު ގެއްލިދާނެ. ވީމާ އައްނި ކާކަށް ވޯޓްދޭނީ؟ ޔާމީނަށޭ ދޭނީ.\nޖޫން 29, 2018 23:22\nރީތި ދިވެހި ބަހުން އެބުނަނީ އެބުނާ ޒޯނު އޮތީ ހަމައެކަނި ޕީީޕީ އަށޭ.


އުފާ ރޯދާ ރަހަ: އެޕަލް ސޭންޑްވިޗް – Ungoofaaru\nބަނޑޭރިގަނޑު/ދިރިއުޅުން/ސިއްޙަތު/އުފާ ރޯދާ ރަހަ: އެޕަލް ސޭންޑްވިޗް\nއުފާ ރޯދާ ރަހަ: އެޕަލް ސޭންޑްވިޗް\nއެޕަލް ސޭންޑްވިޗަކީ 10 ވަރަކަށް މިނެޓް ތެރޭ ވަރަށް ފަސޭހަކަމާއެކު ތައްޔާރުކޮއްލެވޭ ސިއްޙަތަށް ފައިދާ ހުރި އެއްޗެކެވެ.\n5 ވަރަކަށް އާފަލު\nއެންމެ ފުރަތަމަ އާފަލު އާދައިގެ ވަރަކަށް ތުނިކޮށް ފޮތި ފޮތި ކޮށްލާށެވެ. އާފަލު ފޮތި މަތީ ޕީޏަޓް ބަޓަރު ފަތުރުއްވާށެވެ. އަދި އޭގެމައްޗަށް ހިކި މޭބިސް ކަދުރާއި، ބެރީއާއި، އަލްމޯންޑްސް އަދި މާމުއި އަޅުއްވާށެވެ. އެގެ މައްޗަށް އެހެން އާފަލު ފޮއްޗެއް ލެއްވުމަށްފަހު އޭގެ މަތީގައިވެސް ކުރިން ބުނެވުނު ގޮތަށް ހައްދަވާށެވެ. އަދި އޭގެ މައްޗަށް ތިންވަނަ އާފަލުފޮއްޗެއް ލައްވާށެވެ.\nޔަމަހާ އުފާ މަސްރޭސް ފެށުން ހޯމަ ދުވަހައް ފަސްކޮށްފި


މިމަރުކަޒުގެ ކުލާސް ރޫމަށް ބޭނުންވާ ޓީ.ވީ ހޯދަދޭނެ ފަރާތެއް ހޯދުން\nމި މަރުކަޒުގެ ޕީ.ޓީ.އޭ ގެ ފަރާތުން ކުލާސްރޫމްތަކުގައި ޓީވީ ހަރުކުރުމަށްޓަކައި ޓީވީ ސަޕްލައިކޮށްދޭނެ ފަރާތެއް ހޯދުމަށް ކުރެވުނު ނަންބަރ (IUL)GS24/2020/12 (19) (އޮގަސްޓް 2020) އިޢުލާނާއި ގުޅިގެން ހުށައެޅިފައިވާ ބީލަންތަށް އަގު ބޮޑުކަމަށް ފެންނާތީވެ، އެ އިޢުލާން ބާތިލްކޮށް، މިމަސައްކަތަށް ބީލަން ހުށައެޅުމުގެ ދަޢުވަތު މިކަމަށް ޝަރުތު ހަމަވާ އެންމެހައި ފަރާތްތަކަށް އަލުން ހުޅުވާލަމެވެ. މިމަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\nމިބީލަންމުގައި ބައިވެރިވާން އެދޭ ފަރާތްތަކުން، 28 ސެޕްޓެމްބަރ 2020 އިން 07 އޮކްޓޯބަރ 2020 އަށް ބަންދުނޫން ކޮންމެ ދުވަހަކު 9:30 އިން 13:00 އަށް މިސްކޫލުގެ އިދާރާ އަށް ވަޑައިގަތުމުން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. އީމެއިލް މެދުވެރިކޮށް ރަޖިސްޓްރީ ކުރުމަށް ތިރީގައި ދެންނެވިފައިވާ އެޑްރެސްއަށް ކުންފުނި/ވިޔަފާރީގެ ރަޖިސްޓްރީ ކޮޕީ، ފޯން ނަންބަރ، ގުޅޭނެ ފަރާތެއްގެ މަޢުލޫމާތު، 07 އޮކްޓޯބަރ 2020 ވާ ބުދަދުވަހުގެ 13:00 ކުރިން އީމެއިލް ކުރެއްވުން އެދެމެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 11 އޮކްޓޯބަރ 2020 ވާ އާދިއްތަ ދުވަހުގެ 11:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބީލަން ހުށައެޅުމާއި ހުޅުވުން އޮންނާނީ 12 އޮކްޓޯބަރ 2020 ވާ ހޯމަ ދުވަހުގެ 11:00 ގައި ދ. އަތޮޅު ތަޢުލީމީ މަރުކަޒުގައެވެ.\nޕަބްލިޝްކުރި ގަޑި: 11:43\nސުންގަޑި: 07 އޮކްޓޫބަރު 2020 13:00


އައި. ޓީ. އެފް. ސީ އާއި ރާއްޖެއާ ދެމެދު ފްރޭމްވޯކް އެގްރީމެންޓުގައި ސޮއިކުރުމަށް ބޭއްވި ރަސްމިއްޔާތުގައި ރައީސް ޞާލިޙް ބައިވެރިވެ ވަޑައިގެންފި\nއިސްލާމިކް ޓްރޭޑް ފައިނޭންސް ކޯޕަރޭޝަން (އައި.ޓީ.އެފް.ސީ.) އާއި ރާއްޖެއާ ދެމެދު ފްރޭމްވޯކް އެގްރީމެންޓުގައި ސޮއިކުރުމަށް މިއަދު ބޭއްވި ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހް ބައިވެރިވެ ވަޑައިގެންފިއެވެ.\nކުރުނބާ މޯލްޑިވްސްގައި މިއަދު ބޭއްވި ޚާއްޞަ ރަސްމިއްޔާތެއްގައި އައި.ޓީ.އެފް.ސީ.އާ ރާއްޖެއާ ދެމެދު މިއަދު ސޮއިކުރި ފްރޭމްވޯކް އެގްރީމެންޓަކީ 1.5 ބިލިޔަން އެމެރިކާ ޑޮލަރުގެ ޓްރޭޑް ފައިނޭންސިންގ އެއްބަސްވުމެކެވެ. މި އެއްބަސްވުމަކީ ވިޔަފާރިއާ އިޤްޠިޞާދީ ކަންކަން ކުރިއެރުވުމަށް ވެވުނު އެއްބަސްވުމެކެވެ.\nދިވެހި ސަރުކާރުގެ ފަރާތުން މި އެއްބަސްވުމުގައި ސޮއިކުރެއްވީ މިނިސްޓަރ އޮފް ފިނޭންސް އިބްރާހީމް އަމީރެވެ. އައި.ޓީ.އެފް.ސީ.ގެ ފަރާތުން ސޮއިކުރެއްވީ ސީއީއޯ ހާނި ސާލިމް ސަންބޯލެވެ.\nދިވެހި ރާއްޖެއަކީ 2008ގައި އުފެދުނު އައި. ޓީ. އެފް. ސީ. އިން މާލީ އެހީފޯރުކޮށްދޭ މައިގަނޑު ފަރާތްތަކުގެ ތެރޭގައި ހިމެނޭ އެއް ޤައުމެވެ. މިގޮތުން އެސްޓީއޯއިން އެތެރެކުރާ ތެލުގެ 80 އިންސައްތައަކީ އައި.ޓީ.އެފް.ސީގެ މާލީ އެހީތެރިކަމާއެކު އެތެރެކުރެވޭ ތެލެވެ. އައި.ޓީ.އެފް.ސީ އަކީ އިސްލާމިކް ޑިވެލޮޕްމަންޓް ބޭންކުގެ ކުޑައިގެ ދަށުގައި ހިމެނޭ މާލީ އެހީ ފޯރުކޮށްދޭ ފަރާތެކެވެ.\nހެލްތް މިނިސްޓްރީގެ ނައިބުގެ މަޤާމަށް އަބޫބަކުރު ޢަބްދުލްކަރީމް ޢައްޔަނު ކުރައްވައިފި


Dharifulhuge kankan ehen meehakaa havaalukuraa hitheh nuvey: Aishwarya – Iru\nދަރިފުޅުގެ ކަންކަން އެހެން މީހަކާ ހަވާލުކުރާ ހިތެއް ނުވޭ: އައިޝްވާރިޔާ\nޝާޝާ· 22 މާރިޗު 2021\nމުއްސަނދިން ވެއްޖިއްޔާ، އެމީހުންގެ ދަރިންގެ ކަންކަން ބަލަހައްޓަން މުސާރަ ދީފައި މީހުން ތިބޭނެކަން ގިނަ ބަޔަކު ޤަބޫލުކުރާނެއެވެ. ވިހެއީންސުރެ ތުއްތުކުއްޖަކަށް ބޭނުންވާ އެންމެހައި ކަންތައްތައް ފުރިހަމަކޮށްދޭން އެކަކަށްވުރެ ގިނަ މީހުން ތިބޭނެއެވެ. ނަމަވެސް ބޮލީވުޑްގެ މަޝްހޫރު ބަތަލާ އައިޝްވާރިޔާ ރާއީގެ ޚިޔާލު މިކަމާ ތަފާތެވެ.\nކާމިޔާބު ބައްޗަން އާއިލާގެ އަބީޝެކް ބައްޗަން އާ ކައިވެނިކޮށްގެން އުޅޭ 47 އަހަރުގެ ބަތަލާއަށް ކުއްޖަކު ލިބުނީ 2011 ވަނަ އަހަރެވެ. އާރާދްޔާ ބައްޗަންގެ ނަން ދީފައިވާ އެކުއްޖާ ދެކެ ވާ ލޯތްބާއި، އޭނާގެ ކަންކަމަށް އައިޝްވާރިޔާ ފަރުވާ ބަހައްޓާވަރު ފެނިގެންދިޔައީ، ވިހެއުމަށްފަހު ފިލްމީ މަސައްކަތަކުން ފެންނަލެއް މަދުވުމުންނެވެ.\nއެގޮތުން މީގެކުރިން އިންޑިއާގެ މީޑިއާއަކަޑް ދިން އިންޓަވިއުއެއްގައި އައިޝްވާރިޔާ ވަނީ އެކަމާ ބެހޭގޮތުން ވާހަކަދައްކައިފައެވެ. އައިޝްވާރިޔާ ބުނީ އާރާދްޔާގެ ހުރިހާ ކަމެއްވެސް ކުރަން ބޭނުންވަނީ އޭނާގެ އަމިއްލަ އަތުން ކަމަށެވެ. އަދި ދަރިފުޅު ލިބުންފަހު، އޭނާ އެންމެ ބޮޑު އިސްކަމެއް ދެނީ ވެސް ދަރިފުޅަށް ކަމަށް ބުންޏެވެ.\n“ދަރިއަކު ލިބުނީމަ ހުރިހާ ކަމެއްވެސް ބަދަލުވެއްޖެ. ފުރަތަމައަށް އަބަދުވެސް އަންނާނީ ދަރިފުޅު. އޭގެފަހުން އެހެން ކަމަކާ ދޭތެރޭ ވިސްނޭނީ”.\nއައިޝްވާރިޔާ ބުނީ އާރާދްޔާގެ ކަންކަން ބަލަހައްޓަން ނެނީއަކު ހަމަޖައްސާފައި ހުއްޓަސް، ގިނައިން އެމީހާ ހުންނާނީ ޗުއްޓީގައި ކަމަށެވެ. “މީހުން އަހަރެން ކައިރީގަ ބުނަންވެސް ބުނާނެ އިތުރު ނެނީއަކު ހޯދަންވީ ނޫންހޭ. އެކަމަކު އަހަރެން އެގޮތް ބޭނުމެއް ނުވޭ. އަމިއްލައަށް ދަރިފުޅުގެ ކަންކަން ބެލެހެއްޓީމަ މާ ހިތްހަމަޖެހޭ”.\nމީގެ އިތުރުން އައިޝްވާރިޔާ ބުނީ، އޭނާއަށް ވެގެންވާނަމަ، އެއްވެސް މީހަކާ އާރާދްޔާގެ ކަންކަން ހަވާލުނުކުރާނެ ކަމަށެވެ. “އެކަމަކު އަހަރެން އުޅޭ ދާއިރާގެ ގޮތުން އެކަން ވާކަށް ނެތް”.\nއައިޝްވާރިޔާ އާއި އަބީޝެކްގެ އާރާދްޔާއަށް މި އަހަރު 10 އަހަރު ފުރޭނެއެވެ.


Central Zone ga Raajjey ge furathama match miadh Nepal aa dhekolhah Central Zone ga Raajjey ge furathama match miadh Nepal aa dhekolhah\nސެންޓްރަލް ޒޯންގައި ރާއްޖޭގެ ފުރަތަމަ މެޗު މިއަދު ނޭޕާލާ ދެކޮޅަށް\nމުބާރާތަށް ދިޔަ ރާއްޖޭގެ ޓީމް: ފޮޓޯ-ޕީއެސްއެމް\nއޭވީސީ ސެންޓްރަލް ޒޯން ވޮލީބޯޅަ ޗެންޕިއަންޝިޕްގައި މިއަދު ހަވީރު ނޭޕާލާ ދެކޮޅަށް ރާއްޖޭގެ ވޮލީ ޓީމް ނިކުންނާނީ، ނޭޕާލް އަކީ ކިހާ ފެންވަރެއްގެ ޓީމެއްކަން ދަނެގެންކަމަށް ރާއްޖޭގެ ވޮލީޓީމުގެ ކޯޗު މުހައްމަދު ސާޖިދު ބުނެފިއެވެ.\nމެޗަށް ނުކުތުމުގެ ކުރިން ޕީ.އެސް.އެމް ސްޕޯރޓްސް އަށް މައުލޫމާތު ދެމުން ސާޖިދު ބުނީ، މި މުބާރާތުގައި ދަށް ފެންވަރުގެ ޓީމުތަށް ވާދަނުކުރާނެ ކަމަށާއި، އެގޮތުން ނޭޕާލް ޓީމަކީވެސް ވަރުގަދަ ސްކޮޑެއް އޮތް ޓީމެއް ކަމަށެވެ. މި މުބާރާތަށް ތައްޔާރުވުމަށްޓަކައި ތައިލެންޑަށް ކުރި ޓްރެއިނިންގ ދަތުރުން ޓީމަށް ވަރަށް ބޮޑު ކުރިއެރުމެއް ލިބިއްޖެ ކަމަށާއި، ހާއްސަކޮށް ޓީމާއި އަލަށް ގުޅުނު ކުޅުންތެރިންގެ ފަރާތުން ވަރަށް ރަނގަޅު ކުޅުމެއް ޓްރެއިނިންގ މެޗުތަކުގައި ފެނިގެންދިޔަކަމަށް ކޯޗު މުހައްމަދު ސާޖިދު ފާހަގަކުރިއެވެ.\n"ނޭޕާލާ ދެކޮޅަށް މިއަދު މި ނުކުންނާނީ، އެއީ ކިހާ ފެންވަރެއްގެ ބައެއްކަން ދަނަގެން. މިފަދަ މުބާރާތްތަކުގައި ދަށް ފެންވަރުގެ ޓީމުތަކެއް ވާދައެއް ނުކުރާނެ. ނޭޕާލުގެ ޓީމުގައިވެސް އެބައޮތް ވަރުގަދަ ސްކޮޑެއް. އެހެންނަމަވެސް އަޅުގަނޑުމެންގެ އަމާޒަކީ ނޭޕާލް ބަލިކޮށް، މޮޅަކުން މުބާރާތް ފެށުން." ރާއްޖޭގެ ގައުމީ ވޮލީބޯޅާ ޓީމުގެ ކޯޗު މުހައްމަދު ސާޖިދު ބުންޏެވެ.\nމުބާރާތުގެ ފުރަތަމަ މެޗުގައި މިއަދު ނޭޕާލާ ދެކޮޅަށް ރާއްޖެ ނުކުންނައިރު، ނޭޕާލް ވަނީ އިއްޔެ މުބާރާތް ހުޅުވައިދިން މެޗުގައި ބަނގްލަދޭޝް އާއި ވާދަކޮށް ތިން ސެޓް އެއް ސެޓުން ބަލިވެފައެވެ. ރާއްޖޭގެ ކޯޗު ސާޖިދު ބުނީ މިއަދުގެ މެޗުގައި ޕްރެޝަރު ބޮޑުވަނީ ނޭޕާލް ޓީމަށް ކަމަށާއި، އެއީ މި މެޗުން ނޭޕާލް ބަލިވެއްޖެނަމަ މުބާރާތުން އެޤައުމު ކަޓާނެތީކަމަށެވެ. ސާޖިދު ބުނީ ނޭޕާލާ ދެކޮޅަށް ނުކުތުމުގެ ކުރިން އެޓީމު ކުޅުން ފެނިގެންދިޔުމަކީ ލިބުނު ވަރަށް ބޮޑު ނަސީބެއް ކަމަށާއި، މި މެޗުގައި ސަމާލުވާނެ ކަންކަން މިހާރު ކުޅުންތެރިންނަށް ކިޔާދީފައިވާނެކަމަށެވެ.\nއާ ޓީމެއް ގޮވައިގެން މިފަހަރުގެ މުބާރާތަށް ނުކުންނަ ރާއްޖޭގެ ޓީމުގެ އެންމެ ތަޖުރިބާކާރު ކުޅުންތެރިޔާ އަދި ޓީމުގެ ކެޕްޓަން އަހުމަދު އަބްދުލް ކަރީމް (ލޯންގޭ) ބުނީ، މުބާރާތުގެ ފުރަތަމަ މެޗުން މޮޅެއް ހޯދައިގެން ސެމީ ފައިނަލުން ޖާގައެއް ޔަޤީން ކުރުމަށް ޓީމުގެ ހުރިހާ ކުޅުންތެރިންވެސް ތިބީ ތައްޔާރަށްކަމަށެވެ. ކެޕްޓަން ލޯންގޭ ބުނީ މުޅިން އާ ކުޅުންތެރިންތަކެއް ގޮވައިގެން މުބާރާތަށް ނުކުންނަން ޖެހުނަސް، އެކަމުން އެއްވެސް އަސަރެއް ޓީމަށް ނުކުރާނެ ކަމަށާއި، އެކަން ތައިލެންޑަށް ކުރި ޓްރެއިނިންގ ދަތުރުންވެސް ފެނިގެންދިޔަކަމަށެވެ. އަދި މި މެޗަށް ނުކުންނަ އިރު ބަންގްލަދޭޝްގައި ދިރިއުޅޭ ދިވެހިންގެ ފަރާތުން ޓީމަށް ސަޕޯޓްކުރަން އައުމަކީ މުޅި ޓީމުގެ ވަރަށް ބޮޑު އެދުމެއްކަމަށް ލޯންގޭ ބުންޏެވެ.\n"އާ ކުޅުންތެރިންތަކެއް ގޮވައިގެން ނުކުންނަން ޖެހުނަސް، އެކަމުން މާ ބޮޑު އަސަރެއް ޓީމަކަށް ނުކުރާނެ. ސަބަބަކީ ތައިލެންޑަށް ކުރި ޓްރެއިނިންގ ދަތުރުންވެސް އެކަންފެނިގެން ގޮސްފައިނުވާތީވެ. މިހާރު މިއޮތް އާ ޓީމާއި ދޭތެރޭ ވަރަށް ބޮޑު އިތުބާރެއް އެބައޮތް." ކެޕްޓަން އަހުމަދު އަބްދުލް ކަރީމް (ލޯންގޭ) ބުންޏެވެ.\nމި މުބާރާތުގެ ގްރޫޕް އޭ ގައި ރާއްޖޭ އާއެކު ދެން ހިމެނޭ އަނެއް ދެ ގައުމަކީ މުބާރާތް ބާއްވާ ޤައުމުކަމަށްވާ ބަނގްލަދޭޝް އަދި ނޭޕާލްއެވެ. ގްރޫޕް ބީ ގައި ހިމެނޭ ޤައުމުތަކަކީ، އުޒްބެކިސްތާން، ތުރުކެމެނިސްތާން އަދި ކްރިގިސްތާންއެވެ.\nމުބާރާތް ކުރިޔަށްދާނީ މިމަހުގެ 21-27 ގެ ނިޔަލަށް ބަނގްލަދޭޝްގައެވެ.


Tourist season aa dhimaakoh TMA in ithuru seaplane eh genesfi | MBS NEWS\nޓީއެމްއޭ އިން އަލަށް ގެނައި ސީޕްލޭން ވެލާނާ އިންޓަނޭޝަނަލް އެއާޕޯޓުގައި. ފޮޓޯ: ޓީއެމްއޭ\nޓޫރިސްޓު ސީޒަނާ ދިމާކޮށް ޓީއެމްއޭ އިން އިތުރު ސީޕްލޭނެއް ގެނެސްފި\nކުރިޔަށް އޮތް ޓޫރިސްޓު ސީޒަނާ ދިމާކޮށް ޓްރާންސް މޯލްޑިވިއަން އެއާވޭސް (ޓީއެމްއޭ) އިން އިތުރު ސީޕްލޭނެއް މިއަދު ގެނެސްފި އެވެ.\nދުނިޔޭގެ އެންމެ ބޮޑު ސީޕްލޭން އޮޕަރޭޓަރު ބުނީ އަލަށް ގެނައި ޑި ހެވިލަންޑް ޑީއެޗްސީ-6މަރުކާގެ ޓުވިން އޮޓާ އެއާކްރާފްޓް ވެލާނާ އިންޓަނޭޝަނަލް އިންޓަނޭޝަނަލް އެއާޕޯޓުގައި ޖެއްސީ މިއަދު ހަވީރުގެ ވަގުތެއްގައި ކަމަށެވެ. އަދި އެ ބޯޓު ރާއްޖެ އައީ އިންޑޮނޭޝިއާ އިން ފުރައިގެންނެވެ.\nޓީއެމްއޭ އިން ވަނީ މިދިޔަ އޮކްޓޯބަރު މަހުގެ ތެރޭގައި ވެސް އެއާކްރާފްޓެއް ރާއްޖެ ގެނެސްފަ އެވެ. އަދި ޓީއެމްއޭގައި ބޭނުންކުރާ ސީޕްލޭންގެ އަދަދު 60 އަށް އަރާނެ ކަމަށް ވެސް އެ ކުންފުނިން ބުންޏެވެ.\nޓީއެމްއޭ އިން ބުނީ ރާއްޖޭގެ މުހިންމު ގިނަ މާކެޓުތަކެއް ހުޅުވުމާއެކު މި އަހަރު ފެންނަނީ ހަލަބޮލި ސީޒަނެއްގެ ގޮތުގައި ކަމަށެވެ.\n"ރާއްޖެއަށް އަންނަ ޓޫރިސްޓުން ރިސޯޓުތަކަށް ދިއުމަށް އެންމެ ބޮޑަށް ބޭނުންވަނީ ސީޕްލޭންގައި. އާ ރިސޯޓުތަކެއް ހުޅުވި ރާއްޖެ އަންނަ ޓޫރިސްޓުންގެ އަދަދު އިތުރުވެ އަދި މިހާރު ހުރި ރިސޯޓުތަކަށް ވެސް ޓީއެމްއޭ އިން މަސައްކަތްކުރަނީ ފަސޭހަ ކަމާއެކު ޓޫރިސްޓުން އުފުލުމުގެ ހިދުމަތް ދޭން،" އެ ކުންފުނިން ބުންޏެވެ.\nޓީއެމްއޭ އިން ބުނީ އެ ކުންފުނިން މިހާރު ދުވާލަކު 300 އަށް ވުރެ ގިނަ ދަތުރު، ރާއްޖޭގެ 80 އަށްވުރެ ގިނަ ރިސޯޓަށް ކުރަމުން އަންނަ ކަމަށެވެ. އަދި ޓީއެމްއޭ އިން މަސައްކަތްކުރަނީ ރާއްޖޭގެ ޓޫރިޒަމް އިންޑަސްޓްރީގައި އަދާކުރާ މުހިންމު ދައުރު އިތުރަށް ހަރުދަނާކުރުން ކަމަށް ވެސް އެ ކުންފުނިން ބުންޏެވެ.


Saudi in Hariri aa medhu kanthah kuree kihinei?\nސައުދީން ހަރީރީއާ މެދު ކަންތައް ކުރީ ކިހިނެތް؟\nލުބުނާނުގެ ބޮޑުވަޒީރުކަމުން އިސްތިއުފާ ދެއްވި ސައުދުލް ހަރީރީ. ލުބުނާނު ސަރުކާރާއި ހަރީރީގެ އާއިލާއިން ގަބޫލުކުރަނީ އޭނާ އިސްތިއުފާ ދެއްވީ ސައުދީން އެކަމަށް މަޖުބޫރު ކޮށްގެން ކަމަށް. ފޮޓޯ: އޭޕީ\nލުބުނާނުގެ ބޮޑުވަޒީރުކަމުން ސައުދުލް ހަރީރީ އިސްތިއުފާދެއްވީ އަމިއްލަފުޅު އިޚުތިޔާރުގައި ކަަމަކަށް އެގައުމުގެ ސިޔާސީ ލީޑަރުން ގަބޫލެއް ނުކުރައްވައެވެ. ސައުދީ އަރަބިއްޔާގައި ހުންނަވާފައި އޭނާ ކުއްލި ގޮތަކަށް އިސްތިއުފާ ދެއްވީ ވަރަށް ކަންތައް ބޮޑު ދުވަހެއްގައެވެ. އެއީ ކޮރަޕްޝަނުގެ ތުހުމަތު އެޅުވުމަށް ފަހު އެގައުމުގެ އަމީރުންތަކަކާއި ވަޒީރުންތަކެއް ހައްުޔަރުކުރި ދުވަހެކެވެ.\nސައުދީ ސަރުކާރުގެ ޓީވީ ޗެނަލަކުން ދެއްކ ހިތާބެއްގެ ޒަރިއްޔާއިން ހަރީރީ އެދުވަހު އިސްތިއުފާ ދެއްވުމަކީ އިއްތިފާގެއް ކަމަކަށް ވެސް ލުބުނާނުން ގަބޫލެއް ނުކުރެއެވެ. އެގައުމުން ތުހުމަތު ކުރަނީ ސައުދީން ހަރީރީ ރަހީނު ކުރީ ކަމަށެވެ. ނަމަވެސް ސައުދީން އެ ތުހުމަތަށް އިންކާރު ކުރެއެވެ.\nތޮމްސަން ރޮއިޓާސް އިން އިއްޔެ ވަނީ ހަރީރީގެ ވަރަށް އަރިސްް ބޭފުޅުންތަކަކާ ހަވާލާދީ އެހާދިސާ ހިނގިގޮތް ކަމަށް ބުނާ ވާހަކަ ތަކެއް އާއްމު ކޮށްފައެވެ. އެ އެޖެންސީގެ ރިޕޯޓްގައި ބުނެފައިވާ ގޮތުން ހަރީރީ ދަތުރުކުރެއްވި މަތިންދާބޯޓު ސައުދީގައި ޖެއްސުމާއި އެކުގައި ވެސް ކަންތައްތައް ރަނގަޅު ނޫންކަން އޭނާއަށް އެނގިވަޑައިގެންނެވިއެވެ.\n" ނޮވެމްބަރުމަހުގެ ތިން ވަނަ ދުވަހު ސައުދުލް ހަރީރީގެ މަތިންދާބޯޓު ސައުދީ އަރަބިއްޔާގައި ޖެއްސި ވަގުތު އޭނާއަށް ލިބިވަޑައިގެންނެވީ ހައިރާން ކަމެއް. އޭނާއަށް މަރުހަބާ ވިދާޅުވާން ސައުދީ އަމީރުންނެއް ނުވަތަ މިނިސްޓްރީގެ މަސްއޫލުވެރިންނެއް ވަޑައިގެނެއް ނެތް. އެއީ އާއްމުކޮށް ގައުމެއްގެ ބޮޑުވަޒީރަކު ނުވަތަ އެހެން އޮފިޝަލަކު ރަސްގެފާނު ސަލްމާނާ ބައްދަލުކުރައްވަން ވަޑައިގެންނެވުމުން ކަންތައް ވާ ގޮތެއް ނޫން،" ހަރީރީގެ އަރިސް ، އަދި ލުބުނާނުގެ ސިޔާސީ އަދި ސަލާމަތީ އިސް އޮފިޝަލުން ރޮއިޓާސްއަށް ވިދާޅުވެފައި ވެއެވެ.\nއެބޭފުޅުން ވިދާޅުވެފައިވާ ގޮތުގައި ސައުދީ އޮފިޝަލުން ހަރީރީގެ ފޯނު އަތުލިއެވެ. އަދި ސައުދީ ސަރުކާރުގެ ޓީވީ ޗެނަލަކުން ދުރަށް ދެއްކިި ހިތާބެއްގެ ޒަރިއްޔާއިން މަގާމުން އިސްތިއުފާ ދެއްވުމަށް ޖެހިގެން އައި ދުވަހު މަޖުބޫރު ކުރުވިއެވެ.\nހަރީރީގެ އިސްތިއުފާއާއި އެކު ލުބުނާނު ވެއްޓުނީ ސަރަހައްދަށް ނުފޫޒު ފޯރުވަން މަސަައްކަތް ކުރާ އީރާނާއި ހަމަ އެގޮތަށް މަސައްކަތް ކުރާ ސައުދީން ވަމުން އަންނަ އަރައިރުމުގެ މެދަށެވެ. ސޫރިޔާއާއި އިރާގާއި ޔަމަނުގައި ހިނގަމުންދާ ހަނގުރާމަ ތަކުގެ އެއް ސަަބަބަކީ އީރާނާއި ސައުދީގެ ދެކޮޅުވެރިކަމެވެ. އެ ތިން ގައުމުގައި ވެސް ދެގައުމުން ގެންދަނީ ހަނގުރާމަވެރި ޖަމާއަތްތަކަށް މަދަދުކުރަމުންނެވެ.\nހަރީރީގެ އަރިސް ބޭފުޅުން ވިދާޅުވެފައިވާ ގޮތުގައި ސައުދީ އަރަބިއްޔާގެ ޒަމާންވީ އެކުވެރިއާ، އަދި 2005 ވަނަ އަހަރު އަވަހާރަކޮށްލާފައިވާ ކުރީގެ ބޮޑުވަޒީރު ރަފީގުލް ހަރީރީގެ ދަރިކަލުން ސައުދު މަގާމު ދޫކޮށްލައްވަން ޖެހޭަ ކަމަށް ސައުދީން ކަނޑައެޅީ ހިޒްބުﷲ އާ ކުރިމަތިލައްވަން އޭނާ ދެކޮޅު ހެއްދެވުމުންނެވެ.\nސައުދުލް ހަރީރީގެ ބަދަލުގައި އޭނާގެ ބޭބޭފުޅު ބަހާއުލް ހަރީރީ ލުބުނާނުގެ ވެރިކަމަށް ގެންނަން ސައުދީން ބޭނުންވާ ކަން ގިނަ މަސްދަރު ތަކަކަކުން ރޮއިޓާަސްއަށް އެނގިފައިވާ ކަަމަށް އެ ޖެންސީގެ ރިޕޯޓުގައި ވެއެވެ. އަދި ބުނެފައި ވަނީ ބަހާއު މިހާރު ވަޑައިގެން ހުންނެވީ ސައުދީގައި ކަމަށާއި ބަހާއުށް ބައިއަތު ހިގަން އެގައުމަށް ދާން އާއިލާއަށް އަންގާފައިވާ ކަމަށެވެ. ނަމަވެސް އާއިލާ އެކަމާ ދެކޮޅު ހަދާ ކަމަށް ވެސް އެ ރިޕޯޓުގައި ވެއެވެ.\nއެއްވެސް އިހުތިރާމެއް ނުކުރޭ\nސެޕްޓެމްބަރު މަހު މަރުވި ލުބުނާނު ސިފައިންގެ ބައެއްގެ ޖަނާޒާގައި ހަރީރީ ބައިވެރިވަޑައިގަންނަވަނީ. ހަރީރީ އާ މެދު ސައުދީން ހިތް ހަމަ ނުޖެހުނީ ހިޒްބުﷲ އާ ދެކޮޅު ނުހައްދަވާތީ. ފޮޓޯ: އޭޕީ\nސައުދީ ރަސްގެފާނު ސަލްމާނު ބިން އަބުދުލް އަޒީރު އަލް ސައުދާ ބައްދަލުކުރައްވަން އެގައުމަށް ވަަޑައިގެންނެވުމަށް ހަރީރީއަށް އެންގެވީ ނޮވެމްބަރު މަހުގެ ދެވަނަ ދުވަހު އޭނާއަށް ގުޅުއްވި ސައުދީ އޮފިޝަލެކެވެ. ފުރާ ވަޑައިގެންނެވުމުގެ ކުރިން އޭނާގެ އަރިސް ބޭފުޅުންނަށް ހަރީރީ ވިދާޅުވީ ހޯމަ ދުވަހު މަޝްވަރާތަކަކަށް އަލުން ވަޑައިގަންނަވާނެ ކަމަށެވެ. އަދި މީޑިއާ ޓީމަށް ވިދާޅުވީ ދެން ބައްދަލުކުރައްވާނީ ހަފުތާ ބަންދުގައި މިސްރުގެ ޝަރުމުއް ޝައިޚު ރިސޯޓުގައި ކަަމަަށެވެ.\nޝަރުމުއް ޝައިޚުގައި ބާއްވާ ވޯލްޑް ޔޫތު ފޯރަމްގެ ހަވާސާގައި މިސްރުގެ ރައީސް އަބުދުލް ފައްތާހު އައް ސީސީއާ ސައުދު ބައްދަލުކުރައްވަން ކުރިން އޮތީ ހަމަޖެހިފައެވެ.\n" ސައުދީގައި މަތިންދާބޯޓު ޖެއްސުމާ އެކު ހަރީރީއަށް އެނގިވަޑައިގެންނެވި ކޮންމެވެސް ކަމެއް ގޯސްވެއްޖެކަން. އެތަނުގައި ( އެއާޕޯޓުގައި ) ނެތް އެކަކުވެސް އޭނާއަށް އިސްތިގުބާލުކުރަން،" ރޮއިޓާސްއާ ވާހަކަ ދެއްކި މަސްދަރު ބުނެފައި ވެއެވެ.\nއެ މަސްދަރުން ބުނެފައި ވަނީ އޭނާ ފައިބައި ވަޑައިގެންނެވުމާއި އެކު ފޯނު އަތުލި ކަމަށެވެ. ނަމަވެސް އެކަމާ ބެހޭ ގޮތުން ސައުދީ ސަރުކާރުގެ ބަހެއް ރޮއިޓާސްއަށް އަދި ނުލިބޭަ ކަމަށް އެ އެޖެންސީން ބުންޏެވެ.\nހަރީރީ ދެން ވަޑައިގެންނެވީ ވެރިރަށް ރިޔާޒުގައިވާ އޭނާގެ އަމިއްލަފުޅު ގެއަށެވެ.\nބައްޕާފުޅު ރަފީގުލް ހަރީރީ ފަދައިން އޭނާއަކީ ވެސް ލުބުނާނުގެ އިތުރުން ސައުދީގެ ރަށްވެހިން އޮންނަ ބޭފުޅެކެވެ. ރަފީގުލް ހަރީރީ މުއްސަނދިވެވަޑައިގެންނެވީ ވެސް ސައުދީގައި ކުރެއްވި ވިޔަފާރިންނެވެ. އެއާއިލާގެ ވިޔަފާރިއާއި ގެދޮރު އެގައުމުގައި ހުރެއެވެ. ސައުދުލް ހަރީރީ އުފަން ވެވަޑައިގެންނވީ ވެސް ސައުދީ އަރަބިއްޔާގެ ވެރިރަށް ރިޔާޒުގައެވެ.\nޖެހިގެން އައި ދުވަހު ސައުދީ އޮފިޝަލަކު އޭނާއަށް ގުުޅުއްވައި އެންގެވީ ވަލީ އަހުދު އަދި ޑިފެންސް މިނިސްޓަރު އަމީރު މުހައްމަދު ބިން ސަލްމާނާ ބައްދަލުކުރައްވަން ވަޑައިގެންނެވުމަށެވެ. އެ ބައްދަލުވުން އޮންނާނެ ކަމަށް އެންގެވި ތަނަށް ވަޑައިގެން މުހައްމަދުގެ އިންތިޒާރުގައި ހަރީރީ ހަތަރު ގަޑި އިރު ހޭދަކުރެއްވި ފަހުން ލިބިވަޑައިގެންނެވީ ލިޔެފައިވާ އިސްތިއުފާގެ ހިތާބެވެ.\n" ސައުދީއަށް ވަޑައިގެންނެވި ވަގުތުން ފެށިގެން ވެސް އެމީހުން އޭނާއަކަށް އެއްވެސް އިހުތިރާމެއް ނުކުރޭަ،" ރޮއިޓާސްއާ ވާހަކަ ދެއްކި މަސްދަރު ބުނެފައި ވެއެވެ.\nމުހައްމަދު ބިން ސަލްމާނާ ކުރިން ބައްދަލުކުރެއްވި\nސައުދުލް ހަރީރީ ލުބުނާނުގެ ބޮޑުވަޒީރުކަމުގައި ހުންނެވި އިރު ސައުދީ އަރަބިއްޔާގެ ވަލީ އަހުދު އަދި ޑިފެންސް މިނިސްޓަެރު އަމީރު މުހައްމަދު ބިން ސަލްމާނާ ބައްދަލުކުރައްވަނީ. ފޮޓޯ: އޭޕީ\nމިފަހަރުގެ ދަތުރުފުޅުގެ ކުޑަ ދުވަސްކޮޅެއް ކުރިން ހަރީރީ ސައުދީއަށް ވަޑައިގެންނެވިއެވެ. އޭނާއަކީ ގިނަ ގިނައިން އެގައުމަށް ވަޑައިގަންނަވާ ބޭފުޅެކެވެ. އެދަތުރުފުޅުގައި އޭނާ ސައުދީ އަރަބިއްޔާގެ ޖާސޫސީ އޮފިޝަލަކާއި ގަލްފް އެފެއާޒް މިނިސްޓަރު ސަމީރު އަލް ސަބްހާން އާ ބައްދަލުކުރައްވަން މުހައްމަދު ބިން ސަލްމާން އިންތިޒާމްކޮށްދެއްވިއެެވެ. ސަބްހާން އަކީ ލުބުނާނުގެ ކަންތައްތައް ބަލަން ސައުދީން ހާއްސަކޮށްފައި ހުންނަވާ ބޭފުޅާއެވެ.\nއެދަތުރުފުޅުން އެނބުރި ވަޑައިގެންނެވީ ' ހިތްޕުޅު ހަމަޖެހިވަޑައިގެން ހުންވަ'އެވެ.\n" އޭނާ ވިދާޅުވި ވަލީ އަހުދުގެ ފަރާތްޕުޅުން އަޑު އިވިވަޑައިގެންނެވީ ހިތްވަރު ލިބިވަޑައިގަންނަވާ ފަދަ ވާހަކަފުޅު ތަކޭ. އޭގެ ތެރޭގައި ހިމެނޭ ލުބުނާނު ސިފައިންނަށް ސައުދީން ދޭން ވައުދުވީ ( އެކަމަކު އަދި ނުދީ އޮތް) އެހީ އަލުން މުރާޖައާ ކުރުން ވެސް، " ރޮއިޓާސްއާ ވާހަކަަ ދެއްކި މަސްދަރުންް ބުނެފަައި ވެެއެވެ.\nއަރިސް ބޭފުޅުން ވިދާޅުވެފައި ވަނީ ލުބުނާނުގެ ރައްޔިތުންގެ ހައްގުގައި ( އެމީހުންނަށް ވެދާނެ ގެއްލުމަކުން ސަލާމަތް ކުރަން) ހިޒްބުﷲ ގުޅުން ބާއްވަވަން ޖެހިވަޑައިގަންނަވާކަން ސައުދީ އޮފިޝަލުންނަށް ވިސްނައި ދެއްވިއްޖެ ކަމަށް ހަރީރީ ގަބޫލުކުރެއްވި ކަމަށެވެ.\nމެދު އިރުމައްޗާއި އެހެން ސަަރަހައްދުތަކުގެ ވެސް ގިނަ ގައުމުތަކުން ޓެރަރިސްޓް ޖަމާއަތެއް ކަމަށް ބަލާ ހިޒްބުﷲގެ ވަރުގަދަ ލަޝްކަރެއް ލުބުނާނުގައި އޮވެއެވެ. ލުބުނާނު ސަރުކާރުގެ ރަސްމީ ލަޝްކަރަށް ވުރެ ބިޔައީ ވެސް އެ ލަޝްކަރެވެ. އަދި އެމީހުން މީހުން ލުބުނާނު ޕާލަމެންޓުގައި ވެސް ތިބެއެވެ.\nއެޖަަމާއަތް ބަލިކަށިކޮށްލަން މީގެ 10 ވަރަކަށް އަހަރު ކުރިން ސައުދީން މަަސައްކަތް ކުރުމުން ލުބުނާނުގެ ޝިޔައީންނާއި ސުންނީންނާ ދެމެދު ހަނގުރާމަ ހިނގިއެވެ. އެ ހަނގުރާމައިގައި ހިޒްބުﷲ އިން ވެރިރަށް ބައިރޫތު ހިފިއެވެ.\n" އަހަރެމެންނަށް ގަބޫލު ކުރެވޭ ގޮތުގައި އެ ބައްދަލުވުމުގައި ވީ ގޮތަކީ ލުބުނާނު ސަރުކާރުން ހިޒްބުﷲއާ މެދު ގެންގުޅޭ އުސޫލު ހަރީރީ ހާމަ ކުރެއްވީ. އެ ޖަމާއަތާ ކުރިމަތިލުމަަަކަށް ހިނގައްޖެ ނަމަ ގައުމު ހަމަނުޖެހުމަށް ވެއްޓިދާނެ ކަަމަށް ވިދާޅުވީ. އަހަރެންނަށް ހީވަނީ އިވުނު ވާހަކަޔާ އެމީހުން ގަޔާ ނުވީހެން،" ބައްދަލުވުމާ ބެހޭ ގޮތުން މައުލޫމާތު ލިބި ހުރި މަސްދަރަކުން ރޮއިޓާސްއަށް ބުނެފައި ވެއެވެ.\nމަސްދަރުތަކުން ބުނެފައި ވަނީ ' އަޅުގަނޑުގެ ނުވަތަ ލުބުނާނުގެ ބާރު ނުހިނގާ ކަމެއްގެ ޒިންމާ އަޅުގަނޑުމެންގެ ބޮލުގައި ނާޅުއްވާށޭ، " ސަބްހާން އަރިހު ހަރީރީ ވިދާޅުވި ކަމަށެވެ. ނަމަވެސް ސައުދީން ހިޒްބުﷲއާ މެދު ގެންގުޅޭ އުސޫލު އޭނާއަށް ރަނގަޅަށް ވިސްނި ވަޑައި ނުގަތީއެވެ.\nސައުދީން ދެކެނީ ހިޒްބުﷲ އަކީ އެގަައުމުގެ ދެމި އޮތުމަށް ނުރައްކާ ކުރާ ބައެއް ކަމަށެވެ.\nއެ ދައުވާ އާ މެދު ސަބްހާންގެ ކޮމެންޓެއް ވެސް ރޮއިޓާސްއަކަށް ލިބިފައެއް ނުވެއެވެ.\nހިތާބުގައި ވަނީ ހަރީރީގެ ބަސްމަގެއް ނޫން\nއިސްތިއުފާ ދެއްވުމުގެ ގޮތުން ހަރީރީ ދެއްވި ހިތާބުން އޭނާގެ އަރިސް ބޭފުޅުންނަށް ލިބިވަަޑައިގެންނެވީ ޝޮކެކެވެ.\nލުބުނާނުގެ ރައީސް މިޝޭލް އައޫން އެގައުމުގައި ތިއްބަވާ އެހެން ގައުމުތަކުގެ ސަފީރުންނަށް ވިދާޅުވީ ސައުދީން ހަރީރީ ރަހީނުކޮށްފައިވާ ކަމަށެވެ. އައޫން އަކީ ހިޒްބުﷲގެ ބައިވެރިއެކެވެ. ފާއިތުވި ހުކުރު ދުވަހު ފްރާންސް ސަރުކާރުން ބުނީ ހަރީރީގެ ހުރިހާ މިނިވަންކަމެއް އަނބުރައި އިއާދަކުރަން އެގައުމުން ބޭނުންވާ ކަމަށެވެ.\nއިސްތިއުފާގެ ހިތާބުގައި ހަރީރީ ވިދާޅުވީ " އީރާނާއި ހިޒްބުﷲ އިން ސަރަހައްދު ގަޑުބަޑު ކުރަމުންދާ" ކަމަށެވެ. އަދި ވިދާޅުވީ އަރަބި ދުނިޔެއާ ދިމާލަށް ނުލަފާ ކަމާ އެކު ދިއްކުރަމުންދާ އަތް، ( އަރަބީން) ކަނޑައިލާނެ ކަމަށެވެ.\nހަރީރީގެ އަރިސް ބޭފުޅުން ވިދާޅުވާ ގޮތުގަިއ އެއީ އޭނާގެ ބަސްމަގެއް ނޫނެވެ.\nމި ކަންކަމުގެ އިތުރުން ހަރީރި އިސްތިއުފާ ދެއްވި ދުވަހުގެ ކުރީ ދުވަހުން ފެށިގެން ސައުދީގެ މަޝްރަހުގައި ހިނގި ކަންތައްތަކަކީ ވެސް އޭނާގެ އިސްތިއުފާއާ މެދު ސުވާލު އުފެދޭ ކަންކަމެވެ. އޭނާ އިސްތިއުފާ ދެއްވުމުގެ ކުރިން ސައުދީގައި 200 އަށް ވުރެ ގިނަ މީހުން ހައްޔަރު ކުރިއެވެ. އޭގެ ތެރޭގައި 11 އަމީރަކާއި ވަޒީރުންނާއި ބޮޑެތި ވިޔަފާރިވެރިން ހިމެނެއެވެ. އެމީހުން ހައްޔަރު ކުރީ ކޮރަޕްޝަނުގެ ތުހުމަތަށެވެ.\nޖިއަންގެ މަރު: ދިވެހިން ހޭލައްވާލި ފިލާވަޅެއް!\nސުވާލަކީ 100 މިލިއަންރުފިޔާ ހޯދީ ކިހިނެއް؟


Harry Potter Ge Bathalaa Afshan Azad Iny Furathama Dharifulha Balive - Vaguthu\nހެރީ ޕޮޓާގެ ބަތަލާ އަފްޝާން އިނީ ފުރަތަމަ ދަރިފުޅަށް ބަލިވެ\n3 ހަފްތާ ކުރިން ( އޭޕްރީލް 13, 2021 )\nގިނަ ބައެއްގެ މަގުބޫލުކަން ހޯދާފައިވާ ސީކުއަލް ފިލުމު ''ހެރީ ޕޮޓާ'' ގައި ޕަދުމާ ޕަޓިލްގެ ރޯލުން ފެނިގެން ދިޔަ ބަތަލާ އަފްޝާން އާޒާދު އޭނާގެ ފުރަތަމަ ދަރިފުޅަށް ބަލިވެ އިންކަަން ހާމަަކޮށްފިއެވެ.\nއޭނާ އެކަން ހާމަކޮށްފައި ވަނީ އިންސްޓަގުރާމުގައި ކޮށްފައިވާ ޕޯސްޓެއްގައެވެ.\nފިރިމީހާއާއި އެކު އަފްޝާންގެ ބަނޑުގައި ހިފަހައްޓައިލައިގެން ނަގާފައިވާ ފޮޓޯ އިންސްޓަގުރާމުގައި ހިއްސާ ކުރަމުން އަފްޝާން ބުނެފައިވަނީ ބޮޑު ސިއްރު ފަޅާއަރުވާލަނީ ކަމަށެެވެ. އަފްޝާން މަންމައަކަށް ވަނީ ކަމަށާއި އޭނާގެ ހިތްވަނީ ލޯތްބާއި އުފަލާއި އަދި ހާސްކަމުން ފުރިފައި ކަމަށް ވެސް ބުނެފައިވެއެވެ. އެންމެން ވެސް އޭނާއަށް ހެޔޮ ދުޢާ ކޮށްދިނުމަށް އެދިފައިވެއެވެ.\nއަފްޝާންގެ ބަނޑާއި އެކު ނަގާފައިވާ މި ފޮޓޯތަކާއި މި އުފާވެރި ޚަބަރާއި އެކު މަރުހަބާގެ މެސެޖުތައް ދަނީ މީސް މީޑިއާގައި ދައުރުވަމުންނެވެ.\nމީގެތެރޭގައި ހެރީ ޕޮޓާގައި ލޫނާ ލަވްގުޑްގެ ކެރެކްޓަރއިން ފެނިގެން ދިޔަ އިވެންނާ ލިންޗު ވަނީ އަފްޝާންއަށް މަރުހަބާއާއި އެކު އޭނާއަކީ ރަނގަޅު މަންމައެއް ކަމުގައިވާނެ ކަމަށް ބުނެފައެވެ. މީގެއިތުރުން ވެސް ބައެއް ފަންނުން ވަނީ އަފްޝާންއަށް މަރުހަބާ ކިޔައިފައެވެ.\nމަރުހަބާގެ މި މެސެޖުތަކަށް ޖަވާބުދާރީ ވުމަށް އިތުރު ފޮޓޯއަކާއި އެކު އަފްޝާން ކޮށްފައިވާ ޕޯސްޓުގައި ވަނީ އެންމެންގެ މެސެޖުތަކާއި ހެޔޮ އެދުންތަކަށް ޝުކުރު އަދާ ކޮށްފައެެެވެ. އަދި އެ ހުރިހާ ހެޔޮ އެދުންތަކުގެ ސަބަބުން އޭނާގެ ދަރިފުޅަކީ މިހާރު ވެސް ގިނަ ބައެެއްގެ ލޯބި ލިބިފައިވާ ދަރިއެއް ކަމަށް ވެސް ބުނެފައިވެއެވެ.\nއަފްޝާން ވިހާނެ ކަމަށް އޭނާ ބުނެފައިވަނީ މި އަހަރުގެ ޖުލައި މަހުގެ ތެރޭގައި ކަމަށެވެ.\nނެޓްފްލިކްސް ސީރީސް "ޔޫ" ސީޒަން ތިނެއްގެ ޝޫޓިންްގް ނިންމާލައިިފި\nސޮލްޓްބައި ހޮލީވުޑަށް އަންނަނީ\nހޯމް އަލޯންގެ އެކްޓަރ މަކޯލީއަށް ދަރިއަކު ލިބިއްޖެ\nއޭޕްރީލް 13, 2021 17:45


ބައެއް ކަންކަމާ ހިޔާލު ތަފާތުވެގެން މެމްބަރު ސައުދު ވައިބަ ގްރޫޕުން ނުކުމެއްޖެ\n10 އޯގަސްޓް 2016 - 15:45 26 comments\nޕީޕީއެމްގެ ޕާލަމެންޓްރީ ގްރޫޕްގެ ވައިބަ ގްރޫޕުން ވިލިނގިލި ދާއިރާގެ މެމްބަރު ސައުދު ހުސެއިން މިއަދު ނުކުމެއްޖެ އެވެ.\nސައުދު "މިހާރު" އަށް ވިދާޅުވީ ވައިބަ ގްރޫޕުން އޭނާ ނުކުމެވަޑައިގަތީ ޕާލަމެންޓްރީ ގްރޫޕުގެ ލީޑަޝިޕާ މެދު އުފެދުނު ހިޔާލުތަފާތުވުންތަކެއްގައި ކަމަށެވެ. އޭގެ ތެރޭގައި އެ ގްރޫޕްގައި މެމްބަރުން ދައްކަވާ ވާހަކަތަކުގެ ސްކްރީން ޝޮޓްތައް ލީކުކުރުން ފަދަ ކަންތައް ހިމެނޭ ކަމަށް އޭނާ ވިދާޅުވި އެވެ.\n"މެމްބަރުންނާ ހިޔާލު ތަފާތުވުންތައް އުޅުނަސް ރައީސް ޔާމީނާއި ސަރުކާރަކާ އަޅުގަނޑާ ދެމެދު އެއްވެސް މައްސަލައެއް ނެތް،" ސައުދު ވިދާޅުވި އެވެ.\nސައުދު އަމިއްލަ އަށް ވައިބަ ގްރޫޕް ދޫކޮށްލެއްވިއިރު، ހިޔާލު ފާޅުކުރުމުގެ މިނިވަންކަން ހުއްޓުވުމުގެ ބިލާ ދެކޮޅަށް ރައްޔިތުންގެ މަޖިލިހުގައި އިއްޔެ ވޯޓު ދެއްވި ތިމަރަފުށީ ދާއިރާގެ ޕީޕީއެމް މެމްބަރު މުހައްމަދު މުސްތަފާގެ އިތުރުން އެ ވޯޓަށް މަޖިލިހަށް ވަޑައިނުގެންނެވި އޭދަފުށީ ދާއިރާގެ މެމްބަރު އަހްމަދު ސަލީމް (ރެޑްވޭވް) ވެސް ވަނީ ޕީޕީއެމް ޕީޖީ ގުރޫޕުން ބޭރުކޮށްފަ އެވެ. މީގެ ތެރެއިން މުސްތަފާ ވައިބަ ގުރޫޕުން ބޭރުކޮށްލީ ބިލް ފާސްކުރުމުގެ ވޯޓުގެ ކުރިންނެވެ. އެއީ ހިޔާލު ފާޅުކުރުމުގެ މިނިވަންކަން ހުއްޓުވާ ބިލާ ދެކޮޅަށް ވައިބަ ގުރޫޕްގައި އޭނާ ވާހަކަ ދައްކަވާތީ އެވެ. މީގެ އިތުރުން ކެބިނެޓުގެ މެމްބަރުން ހިމެނޭ ޕީޕީއެމް/އެމްޑީއޭގެ ޕާލަމެންޓްރީ ގްރޫޕްގެ ވައިބަ ގްރޫޕުން ވެސް ސަލީމް މިއަދު ވަނީ ނުކުމެފަ އެވެ.\nހިޔާލުފާޅުކުރުން ހުއްޓުވުމުގެ ބިލާ ގުޅިގެން ޕީޕީއެމްގެ ޕާލަމެންޓްރީ ގްރޫޕްގެ ތެރޭގައި ވަނީ ވަރަށް ބޮޑަށް ހިޔާލުތަފާތުވުން އުފެދިފަ އެވެ. އެ ބިލް ފާސްކުރަން ނެރުނު ތްރީލައިން ވިޕާ ޕީޕީއެމްގެ ހަތް މެމްބަރަކު ވަނީ ހިލާފުވެފަ އެވެ. އަދި އެ މެމްބަރުންނަށް ފިޔަވަޅު އަޅާނެ ކަމުގެ އިންޒާރު ޑެޕިއުޓީ ޕީޖީ ލީޑަރު ރިޔާޒް ރަޝީދު ވަނީ ދެއްވައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް ގއ. ވިލިގިލި ޕީޕީއެމް ޕީޕީއެމް ޕާލަމެންޓްރީ ގުރޫޕް\nސަލީމްގެ ބަހުރުވަ އަނެއްކާވެސް ތަފާތު ވެއްޖެ!